
PREDGOVOR 


Navršilo se šesto desetgodište ,otkada je rođena gruda 
primila u svoje krilo smrtne ostatke hrvatskog rodoljuba i 
književnika FRANA KURELCA »starinom O guli n- 
c a, a rodom iz B r uv na u Krbavi .« Čuveni taj 
sin kršne Like našao je svoj počinak u mirogojskom Pan¬ 
teonu preporoditelja hrvatskog naroda, a gradovi Zagreb, 
Karlovac i Split prozvaše njemu u počast po jednu ulicu 
njegovim imenom. 

Ali je razorni dah vremena prohujao i nad uspomenom 
Frana Kurelca. Ona je našem pokoljenju, a napose mlađem 
naraštaju već daleka i neodređena, u mnogočemu strana i 
neshvatljiva. U tom užurbanom našem vijeku športsko- 
tehničke savršenosti i svakodnevnih grubih senzacija i 
previranja, izblijedio je lik čudovitog našeg putnika i 
patnika, i kano da još živi tek u nizu nasmijanih anekdota 
i pričica, što se — s pravom i s nepravom — oviše oko nje¬ 
gova šarenog i uzbuđenog života. 

Dugi niz godina slijedio sam stope tog idealnog učitelja, 
prosvjetitelja i ustrajnog pobornika misli bratstva i srdačne 
međusobne povezanosti Južnih Slavena. Marno sam sabirao 
podatke o njemu, njegovu djelovanju i vijeku, što ga je 
proživio, prošavši trnovitim stazama svoga žića, posutim 
jedino cvijećem njegove bujne mašte, a ukrašena miljem 
njemu toliko drage besjede materinje. Savjesno sam bilje¬ 
žio, što sam mogao doznati iz usmene predaje, kao i iz 
pisanih i štampanih vrela. Prebirao sam pisma, što su nam 
sačuvana od njegove ruke, i još brojnija, što ih je primao 
iz domovine i iz ostalog slavenskog svijeta. Pozabavio sam 
se obilno književnim njegovim radom, u kojemu se zrcali 
— po riječima nezaboravnog Augusta Šenoe — njegova 
duša i njegov značaj kao žeženo zlato . 





Iz tog ambijenta usrdno gajenih i pod utjecajem iskrene 
simpatije nanovo proćućenih i proživljenih uspomena, pro- 
izašao je životopis, sto evo izlazi na svijetlo dana. Uspjelo 
mi je, da tu iznesem lijep niz važnijih novih podataka o 
ovoj tako izrazitoj hrvatskoj ličnosti iz minulog devetnae¬ 
stog stoljeća. Neka mojoj knjizi bude mjesta uz građu, koju 
su već prije izdali razni naši književnici o Franu Kurelcu. 
Ujedno neka to bude i čedan prinos povijesti uznositog 
razdoblja hrvatske kulturne renesanse. Osjećaj mi kaže, 
da ogledalo takova života i okoline, u kojoj je taj život 
protekao, može da nam i danas pruži štošta drago, zanim¬ 
ljivo i spomena vrijedno, a malo ili nikako poznato. Tako 
se nadam, da će ovo moje djelo biti dobrohotno primljeno. 

Život Frana Kurelca razvijao se i protekao u vrijeme, 
kad je sudbonosna problematika političko-narodnosnih pre¬ 
viranja u minulom stoljeću potresala nekadašnju habsburšku 
monarkiju i sve njezine dijelove. To se odrazuje kod njega 
(kome nije bilo suđeno, da se ikad smiri i sredi) u čitavom 
njegovu razvitku, a i u njegovim idejama i književno-filo- 
loškom nastojanju i radu. Iznio sam vjernu sliku njega i 
njegova vremena, ne povodeći se za onima, koji, ne mogavši 
odoljeti zlosretnom pritisku raznih suvremenih spoljašnjih 
strujanja, preobličuju ozbiljnu, neumitnu povijest u nekri¬ 
tična romantična pričanja. Držao sam se značajnih i snažnih 
riječi Anatola France-a: » Povijest, nekad umije¬ 
će, u kojemu se mogla raspojasati i naj¬ 
življa mašta, postala je u naše vrijeme 
znanost, kojoj treba pristupiti najrigo- 
r o z ni j o m metodo m.« 

Preostaje mi još, da zahvalim upravi Jugoslaven¬ 
ske Akademije znanosti i umjetnosti u 
Zagrebu i akad. knjižničaru, sveučilišnom profesoru dru 
Stjepanu 1 v š i ć u za dopuštenje, da pregledam i 
upotrijebim rukopisnu ostavštinu Frana Kurelca. Zahva¬ 
ljujem usto što srdačnije svima vrijednim licima, koja su 
mi podacima i drugim kojim načinom bila na usluzi, a na¬ 


pose dobrohotnom svom prijatelju sveučilišnom profesoru 
dru Arturu Schneideru, ravnatelju Sveučilišne 
biblioteke u Zagrebu dru Mati T entor u, kao i sve¬ 
učilišnom profesoru dru F ran j i F ancev u. — Do¬ 
broti nezaboravne, blagopokojne gospođe Ivane Brlić- 
Mažuranić, iskazane mi priopćenjem podataka iz obi¬ 
teljske pismohrane, sačuvat ću trajan spomen pun iskrene 
zahvalnosti. 

U Zagrebu, o 128. rođendanu Frana Kurelca. 


MIRKO BREYER 









FRAN KURELAC 
Mramorno poprsje od Ivana Rendića 


















IZ KNJIGE ŽIVOTA FRANA KURELCA 


»Nord-Amerika hat sich von England, Sud-Amerika von 
Spanien losgemacht; auch uns hat kein unerbittliches Schick m 
sal fiir immer an Ungarn gekettet.« 

(»Sjeverna Amerika otkinula se od Engleske, Južna Amerika od Španije; 
ni nas nije neumoljiva sudbina prikovala za uvijek uz Ugarsku.«) 

Fran Kurelac 1833. 


»Ta naša sloga biti će od koristi i Serbljem i Slovencim, 
i oni će kada tada uz nas ili mi uz nje.« 

Fran Kurelac 1848. 


Sebe nitko ne preskoci! 


Fran Kurelac 1860. 


»Bila bi velika nespretnost , da uz slog vrste Vukove , koji 
prilikuje epičnoj širini , kano da se golema rieka razljeva 
preko ravninah, sasvim prezremo koštunjavu jezgrovitost 
Kurelačku, koja leti kano kada brzica o krš udara.« 

Vatro si a v Jagić 1862. 


»Za domovinu bud ona i nezahvalnom tebi se ukazala te 
ni korice kruha ti ne dala, nikad dosta učinio, nikad 
p r e v e ć pretrpio nisi.« 


Fran Kurelac 1864. 















U RODITELJSKOM DOMU 


»Kršna njega porodila Lika, 

Pak je kršna i narav mu bila.« 
(Iz »Milovanke« Vlad. Vezica.) 


Fran Kurelac rodio se u Bruvnu, ličkom mje¬ 
stancu, danas od kojih šeststotina stanovnika, dana 14. 
januara 1811. godine, od oca Ivana, krajiškog satnika i 
majke, na glasu krasotice, Rozalije rod. Stošić. Krsni ku¬ 
movi mu bijahu satnik Nikola Rukavina i Marija, supruga 
satnika Jose Mudrovčića. Rodio se Fran u čednoj »kra¬ 
jiškoj potleušici crnki drvenici«, kratko vrijeme, otkako 
je na temelju bečkog mirovnog ugovora od 14. oktobra 
1809. Francuskoj pripala i Lika, a njome upravljao, kao 
generalni gubernator »Ilirije«, maršal Marmont. Netom se 
bijahu vratili iz Pariza članovi velikog izaslanstva iz novih 
ilirskih pokrajina sa poklonstva pred svesilnim Impera¬ 
torom. 

Tamo je bila zastupana i kršna naša Lika, »gdje se 
kamen sije a junaci niču«. Bijedna u golemoj svojoj siro¬ 
tinji i skučenosti, u jadnom svom dotadašnjem trajnom 
živovanju pod krutim vojničkim zaptom; pod beznadnom 
i tada težinom nemilosrdnih vojničkih zahtjeva novog 
vladara. 

Kad je Napoleon I. preuzeo pripale mu dijelove hrvat¬ 
ske krajine, potvrdio je, pouzdajući se u vojničke vrline 
graničarske, svim vojnim licima uz prijašnji njihov čin 
još i potpune godine službe. Učinio je to, da ih time što 
više priljubi uz vojnu svoju silu, napose u času, kad je 
na vršku svoje moći stvorio zamašnu, u svojim poslje¬ 
dicama toli sudbonosnu i kobnu po njega odluku, da pre¬ 
nese rat u srce 1 Rusije. 

Teška se mora slegla nad oskudna ona ognjišta, nad 
slaborodne one poljane i gole šumice, kada je muškom 
dijelu pučanstva, očevima i sinovima, u pramaljeću 1811. 
g. valjalo ostaviti domovinu, i malo zatim, u službi rato- 

bornog novog gospodara, poći u neizmjemost carstva 
ruskog. 

Pošao je tada s prvom hrvatskom pukovnijom (»I-er 
regiment provisoire croate«) i kapetan prvog bataljuna 
Ivan Kurelac, Kod kuće mu ostala mlada žena, koja 
mu je bila upravo rodila najstarijeg sina Frana i prema 
tradicionalnoj graničarskoj sudbini, u samopregoru i po¬ 
kornosti rastala se od svog supruga na ikada ili nikada. 

Preko Italije, Njemačke i Poljske vodio je u napornim 
etapama tegotan put fatalnom opredjeljenju. U bici kod 
Ostrovna dođoše Hrvati, uz velike gubitke, prvi put pod 
vatru ruskog protivnika. U znatno smanjenom broju na¬ 
đoše se izatoga u Smolensku pred Napoleonom, koji po¬ 
hvali njihovu valjanost i junaštvo, te odabranicima po¬ 
dijeli krstove legije časti. U desetom buletinu velike 
armade bje osobitim načinom istaknuta prva hrvatska pu¬ 
kovnija, o kojoj general Delzons reče »Le regiment croate 
a fait des merveilles«. Sve to bijaše doista gorka ironija 
nad ledenim grobovima tolikih poginulih jadnika — vojnika. 

Sredinom septembra stigoše u Moskvu, a odanle re¬ 
dale se doskora strašne etape katastrofalnog uzmaka. »Od 
dugoterpnoga stradanja i preveć stroge zime — veli oče¬ 
vidac Hrvat — momci nij’su već mogli oružje u rukah 
deržati, i zato ćela vojska dojde u najvekši nered, ter u 
ovoj smutnji počela se je natrag potezati bez hrane i bez 
oružja. Neima pera koje bi izpisati moglo ondašnji tužni 
udes naš: glad i vsakoverstno stradanje, zima, žalost!« 1 

Pred Krasnojeselom bude 17. novembra teško ranjen 
i kapetan Ivan Kurelac. Sa bijednim ostacima prve i treće 
hrvatske pukovnije dostignu i on smrtonosnu Berezinu. 
Za najljuće tada zime i sve veće gladi poginuše na hiljade 
pješaka, a konjanici od iznemoglosti popadaše sa svojih 
konja. U isto vrijeme počeše udarati ruski topovi, a kozaci 
napadali čete na uzmaku. Nabujala ledena rijeka, po kojoj 
su plivale lešine, služila je kao prijelaz preostalim vojni¬ 
cima propale silne armade: »Nijemcima, Poljacima, Tali¬ 
janima, Španjolcima, Hrvatima, Portugalcima i Francu- 

1 S t i p i ć A. Dika i kod neprijatelja. Zagr. 1838., na str. 36—37. 

zima«, koji svojom srećom iz ubitačnog ruskog leda i sni¬ 
jega, kao nekim čudom, izniješe žive svoje glave. Grozote 
toga uzmaka nadmašile su sve, što je dotada u ratu bilo 
doživljeno. Od prvobitnih 48 časnika i 1610 podčasnika 
i momčadi prve pukovnije vratilo se u svemu 53 što čas¬ 
nika, podčasnika i vojnika! 

Dana 16. maja 1814. g. — iza bitke kod Lajpciga i 
Napoleonova sloma — odoše ostaci hrvatskih četa: sjedi¬ 
njena i dopunjena prva i treća pukovnija, iz Devina 
(Magdeburga) put domovine, te stigoše 14. jula u Kar¬ 
lovac, a odanle doskora svojim domovima. 1 Kapetan Ivan 
Kurelac ugleda tada opet iza duga vremena uz požrtvovnu 
i mukotrpnu drugaricu svoga života trogodišnjeg Frana, 
kojeg bijaše ostavio na majčinu krilu kao nejako, dvo¬ 
mjesečno tek djetešce. 


1 B o p p e. La Croatie Militaire. (1809—1813) Pariš 1900 na str. 
119—133. 

DJETINJSTVO I MLADOVANJE 




»Četiri godine na školi mene 
pililo i tesalo i strugalo, nu sve 
uzalud: tvrda je gora ispod 
Kleka.« 

Fran Kurelac (1860.) 


Odrasao je Fran za ranih godina svoga djetinjstva uz 
roditelje svoje, u onom uzornom duhu poštenja i čestito¬ 
sti, koji je vladao u domovima starih naših graničara. Ka¬ 
da je bio< dozrio za školu, polazio je isprva krajišničku 
pučku školu u Švarči, a izatoga četvrti razred, g. 1821. 
do 1822. u Rakovcu, gdje mu je otac tada službovao. 

Sačuvala se svjedodžba (1822.) iz »Oberschule zu Ra¬ 
ko vacz. IV Normalklasse, I Jahrgang«, potpisana po »Ober- 
lehreru Kovachevichu«, po kojoj je Fran iz vjeronauka 
imao ocjenu »sehr gut«, a iz svih ostalih predmeta »gut«. 

Od jeseni 1823. do 1825. svršio je s odličnim uspjehom 
prva dva razreda karlovačke gimnazije. 

Od trećeg razreda dalje polazio je Fran gimnaziju u 
Gracu, kako je to uobičajeno bilo kod sinova krajiških 
časnika. Proboravio je tamo neprekidne četiri godine, a da 
se štednje radi ni o praznicima nije navraćao kući. Isprva 
je lijepo napredovao. Ah što dalje to je više popuštala 
njegova revnost, jer se dan i noć bio zadubio u prekomjer¬ 
no čitanje svakovrsnih vanškolskih knjiga. Zbog toga mu 
je vid već tada znatno oslabio, a on sam u kritično doba 
duševnog i tjelesnog svog razvitka podlegao utjecajima, 
protiv kojih u njega ne bijaše dovoljne otporne snage. U 
drugom godištu humaniora (1828-9) zapeo je i dobio ocjenu 

U- reda. Očeve imovinske prilike bijahu međutim _ i 

krivnjom Franinom — pošle nizbrdo, i on nije više bio 
kadar, da namakne nužna sredstva za daljnje školovanje 
svoga sina. U prvim časovima svog nemilog neuspjeha po- 
mišlao je sam Fran, da se zaredi kod redemptorista (ligo- 
rijanaca)«, ali se napokon po želji očevoj, iza četverogodiš¬ 
njeg izbivanja, vrati u Oštarije. 

U neuspjelom gradačkom školovanju tražiti nam je 
začetak Franina grabancijaštva. Nikada više ne dođe on 
u priliku, da svoje nauke dovrši redovitim načinom. Pro¬ 
učavajući čitav svoj vijek sve i sva, domogao se vreme¬ 
nom, ponajviše samouk, obilna znanja, uz osobito lijep i 
uspješan napredak u izučavanju slavenskih i drugih glav¬ 
nih svjetskih jezika. Nu pomanjkanje propisno dovršenih 
nauka nije nikada pregorio, i još potkraj života gorko se 
zbog toga tužio. 

❖ 

Ipak nije neskladno dovršeno gradačko razdoblje osta¬ 
lo bez zamašna utjecaja na daljni njegov život. U Gracu 
se upoznao i sprijateljio s Ljudevitom Gajem, koji je u 
Beču (1826) započete filozofske nauke iz zdravstvenih raz¬ 
loga bio prekinuo, da ih tek god. 1827/28 i 1828/29 na 
gradačkom sveučilištu nastavi i svrši. Susret taj snažno 
je djelovao na smjer Kurelčeva razvitka u budućnosti i 
usko ga i zauvijek povezao s kulturnim napretkom hrvat¬ 
ske mu otadžbine. 

Što se pod povoljnim utjecajem u okolini roditeljskog 
mu doma nekada javljalo u duši Gajevoj, još na izmaku 
njegova djetinjstva i u doba gimnazijskih mu nauka; što 
je plaho i neodređeno ispovijedao već u svom prvijencu 
»Die Schlosser bei Krapina« (1826), s vremenom se sve 
većma u njemu razvijalo i neodoljivo njime zaviadalo. Mi¬ 
sli, što ih je tamo, na tuđem jeziku, iz dna mlađahne svoje 
duše iznio o ponosu Slavena i o velikom slovinskom rodu, 
nisu se izgubile ni na višim naukama. 

U Hrvatskoj ostadoše dični raniji glasovi pojedinih 
rodoljuba glasovima vapijućih u pustinji zamrlog narodnog 
osjećanja i klonule samosvijesti. Kraj otuđenog domaćeg 
plemstva, i svijesno zanemarenog, nehajnog puka, sablast 
silovite madžarske preplave sve više se približavala. 
Tada Ljudevit Gaj u mašti svojoj, sveudilj na vrelu povi¬ 
jesnoga književnog blaga, prikupljajući i sam dragocijenu 
građu za pozniji rad, snuje i umuje o preporodu i uskrs¬ 
nuću svoga roda. Snovao je on to, u svetom nadahnuću, 
na širokoj podlozi jugoslavenskoj a pod imenom ilirskim, 

kao odjek onoga, što je koju godinu prije (1822) tek pje¬ 
snička mašta dra. Ludovika Jelačića nagovijestila: »Moli 
Boga da zjedini — što sad leži po širini.« 

Takova upoznao ga i od srca zavolio sedamnaest- 
godišnji tada Fran Kurelac. Podobnost Ljudevita Gaja, da 
snagom svog zanosa, uvjerljive svoje ličnosti i neobično 
razvijena dara govora zavlada svojom okolinom, moćno 
je djelovala i na mladog Krajišnika, odgojenog u tuđem — 
njemačkom — duhu, po vlastitoj izreci »tada još prijesna 
srca, za sve što se Slavenstva ticalo«. 

Ali kako reče u kasno doba života, u dirljivoj evo¬ 
kaciji davno prošlih onih dana: »Nu se mladi vatrenik 
(Gaj) time ne uplašio, nego sve to veće domorodni oganj 
u mene pirio i podjarivao, ako i jesam otvrd i oporan bio.« 

U Gracu, kako sam priča u svom »Vjekopisnom na¬ 
crtu«, drugovao je s nekim mladim krajišnicima, pa »on u 
njih poznanstvom naroda i otačbine, sve većma gojaše 
probudjeno rodoljublje«, dok su mu oni to vraćali »pozna¬ 
vanjem čistoga jezika i kazivanjem narodnih spomena 
junačkih.« 

Tamo se Gaj napose priljubio Mojsiji Baltiću, 
koji se »kano živ izgled svih kreposti u mladjana domo¬ 
rodca osobito odlikova.« S njim, koji mu je »prvi otkrio 
nutarnju vriednost čistoga našega narodnoga jezika,« 
čitao je po Vuku izdane narodne pjesme. Tijesno i srdačno 
ga je ujedno prijateljstvo vezalo s njegovim saučenikom, 
toliko zaslužnim po hrvatski preporod, Dimitrijom 
Demetrom. O zamašnom utjecaju ove dvojice na nje¬ 
gov tadanji razvitak svjedoče ove kasnije riječi Gajeve: 
»Baltić i Demeter bijahu od našinaca prvi, koji su sa 
mnom baš kano kroza san u budućnost gledali bajnu sliku 
preporodjene nam narodnosti, kano što smo ju doslije 
većinom već u istinu doživjeli.« Tu on još dodaje: »Go¬ 
tovo ništa poveće dosad nije učinjeno u poslu narodnoga 
preporodjenja, o čem se mi nebismo već tada bili dogo¬ 
vorili.« 1 


'Gaj Velimir: Knjižnica Gajeva. Zagr., 1875., na str. XXIV. 

Bilo je to uistinu plodno tlo za daljni razvitak ideja, 
što su kod njega bujale i sve većma dozrijevale. Već tada 
se upoznao sa češkim pravopisom i zagovarao ga još prije 
nego je došao u dodir sa Janom Kollarom i Pavlom Ša- 
farikom, a g. 1830. uzeo ga za podlogu svom čuvenom 
»Pravopisanu«, što ga je u Budimu izdao. 

Po Gaju upoznao se i Kurelac s rodoljubnim težnjama 
i u mnogočem nejasnim još ciljevima gorljivih onih mladih 
revnika. Postepeno, svladavši u sebi tragove minulih go¬ 
dina školovanja u tuđini, otvarala mu se duša narodnom 
čuvstvovanju. Kao da mu je pala mrena s očiju, ukazalo 
mu se doskora Slavenstvo u zamamljivoj slici, postavši u 
daljnjem njegovu razvitku smjernicom za sav budući život. 

Cetrdesetipet godina iza toga (1872) odjekuje nepro¬ 
lazna uspomena uznositog i svijetlog onog mladovanja u 
riječima duboke harnosti, što ih je Kurelac, visoko se 
digavši nad neblagodaran i nemio svijet, izrekao nad gro¬ 
bom duševnog svog mentora: 

»Ljudevite Gaju! U grobu ti hvala, 
što si me svrnuo na narodnu stazu, 
srce mi otvorio narodnoj misli, domo- 
rodnoj ćutnji, ter s otoga dara, premda 
sirom ah i zapušten, bez službe i za¬ 
sluge, bez plaće ni dohotka, na dnu 
sam duše zdrav i krepak, tvrd i sta¬ 
novi t.« 


2 

POD OČEVIM KROVOM I U ZAGREBU 


»Ni nas nije neumoljiva sudbina 
za uvijek uz Ugarsku prikovala.« 

F. K. 


»Iza četirih godin nevidelice« svanuo mu jeseni 1829. 
pred očima »Ogulinac sajmar«, što ga po očevom nalogu 
imao dopratiti iz Graca u domovinu, u Ostanje kod Ogu¬ 
lina. »U tom selu moj roditelj, stupivši u mir, kupio kume a 
usred nekog voćara; i dok se to ne isplatilo, nisam mogao 
škole nastaviti, nu sam kod njega ostao vse one godine 
1830.« Tako Kurelac opisuje, trideset godina kasnije, svoj 
dolazak pod očev krov, iza povratka iz Graca. 

U to prolazno zatočenje pratila ga je vec tada tjesi- 
teljica knjiga, koju nije više nikada odnemano. Tu mu se 
očitovala i sva ljepota čistog narodnog govora. Jos u 
zrelo doba života mila mu je uspomena na popa Jovu 
Miščevića u Munjavi, i toplim se riječima sjeća priproste, 
nu toli zvonke mu besjede: »Pope Jovo (lahka ti crna 
zemljica!), uz tvoju besjedu, koju mi ti " 

smokva ne osta smokvom, ni grozd grozdom, ni samotok 
vinom, nego vse to bude pupčac, parodak i zavrelica: 
tako mi se vidjaše tvoje živo i čisto slovo, prema vsemu 
čitanju dotadanjemu, sladje, lstmitije i uzvisemje. 
cvate duša Krstova na doktorskom klobuku, nego na sel 
skoj šipčanici: na čistoti umiljata srdačca.« 

O onom »ponizniku i božjem pravedniku«, o onom 
kako veli — prvom učitelju srpskom, govori nam jos da¬ 
lje: »U njegovih ustiju kao da je mudrost pomazamkova med 
nami nikla i domaća. Njegova ruka nikad svetoga pisma iie 
prevadjala: nu mu je srdee bilo prekrasan tumač. Slusaje 
takvo čeljade mili nas drugovati i aveti, i vidi nam se 
veselija i plavota nebesna, i smota morska, i vsa žele 
zemaljska. Kad ta usta sbore, prohode nam slova dušom, 

kako plav po tišini morskoj.« , , 

Onaj stručak harne uspomene na »lzkon svoga srbo 
vanja« zaključuje usrdno: »Mirisna bijahu to i mudra slova 

starih nam dedov slovinskih ... lek duši bolmoj, studena 
vodica srdeu žedjahnu, — Ako pisarijom svojom k tomu 
čto dopomogu, da se Srbiji i Hrvati bolje paze nego dosad, 
i da se bliže jedan k drugomu stisnu i priluče: onda je 
zaisto blagoslov popa Jove puno u boga smogao i uspo¬ 
rio.« Vatroslav Jagić priznaje, da što tako ljupko kao što 
je ta priča Kurelčeva o popu Jovi, nije nikada čitao pa 
zanosnim riječima kaže, kako ga je to čitanje uzbudilo i 
duboko u srce diralo. 

Iste one godine nadala se Kurelcu zgoda, da pohodi 
svoju baku u Udbini, koju doonda još nije poznavao. Tamo 
primi od svog rođaka Omčikusa na dar Dositejevu »B u - 
k v i c u«. Kad se vratio u Oštarije: »u očevoj hižici vsi 
zidovi zazvoniše od mudrosti Dositejeve.« Žaleći, što mu 
otac nije mogao da sudjeluje u tom slatkom čitanju zbog 
nepoznatih mu ćirilskih slova, opominje Hrvate, kako oni 
ne bi nikad zapeli o slovu bratske knjige, a po jeziku 
naše istovjetnice. — Spominjući se sretnih i blaženih ča¬ 
sova čitanja ove i ostalih knjiga Dositijevih veli još: »Ni 
uz koga mi Hrvati tako se lepo ne naučismo dobro i lepo 
o Srbinu pomišljat, kako uz njega; i nitko nam rane ne- 
navisti zakonske tako lepo ne izviđa, kako blaga, krotka, 
bistra i sladka duša Dositijeva«. 1 

Prošli su, međutim, i oni dani, sprovedeni daleko od 
političkog i nastalog novog literarnog života u domovini 
i ostalog slavenskog svijeta, daleko od nekadanjih mu dru¬ 
gova i prijatelja. Zadubio se bio u neveliki broj svojih 
knjiga, uživao u prirodnim ljepotama svoje postojbine i 
naslađivao se na vrutku čiste pučke besjede. Prve klice 
duboke njegove ljubavi za domaće jezično blago, kasnije 
prenesene na neizmjernu riznicu sveslavenskog jeziko¬ 
slovlja, usadile mu se u dušu već u vrijeme onog njegovog 
prisilnog plandovanja po poljima, šumama i njivama uže 
njegove okoline. 

Tako nadahnut narodnim duhom dođe jeseni 1830. u 
Zagreb, da ponovi šesti razred gimnazijski. Stanovao je 
kod udove Vajer u Kazališnoj ulici br. 22, a po domovnici 

1 Kurelac: Recimo koju. (1860.), na str. 22—28. 

Franovoj, kako je unesena u popisu učenika zagrebačke 
gimnazije, bavio se tada — valjada po očevu nagovoru 
mišlju, da se kasnije posveti vojničkom staležu. 

Gorljivi i ustrajni privrženik Gajev, »plemenita biser 
duša« Dragutin Rakovac, javlja Gaju dne 21. januara 193 . 
u Peštu: »Njihov negdašnji prijatelj Kurelac ovdi je, i veli, 
da na skoro njim pisal bude. Ja z njim takaj vre dugo po¬ 
znat jesem i skupa knige čtejemo, i kaj jos vise je J 

tulikom nagovarjanju tuliko let starinskoga prijatelja ni 
se moglo pripetiti, to meni mladomu prijatelju jese obeća 
ie da bude Horvatski pisal. — Samo me prosi, da bi ga 
pređi vu Horvatskom jeziku vtemeljil.« Tomu Rakovac iz 
dna dobrog i toplog mladenačkog svog srca dodaje: »Pri¬ 
jatelj! naj se veseliju, slovstvo !nase 

c v e t e t počm e.« _ , t v , 

U svom odgovoru izrazuje Gaj svoje zadovoljstvo, 

što se Kurelac priključio njegovu pokretu: »“Va a J1 ' 
da med ostalemi dragoga prijatelja Kurelca na nasu stran 
doveli jesu, ov osebujni mladenec, svetla nekda domovine 

ZVM Kuferac al s^ d pi Gaju u Peštu. 26. aprila 1831. i 
javlja mu (na njemačkom jeziku), kako se vazda rado 
sjeća njihova drugovanja u Gracu, i kako sada, na 
mile stanke, opet može da nastavi nauke u ^grebu 

Izrazuje, nadalje, svoju radost, sto je Gaj postojani 
rodoljub (»dass Sie ein beharrlicher Patriot sind«), sponu- 
nie kako ga je ugodno iznenadilo međutim štampom iz- 
X»o .PravepLauf« niežovo, kojim da se iskl,uč,vo sluz, 
i koje je školskim svojim drugovima predložio, preporučio 
i protumačio. Živo bi želio bio, da se opet s njime sastane, 
i da se uzmogne i usmeno o tom porazgovoriti. 

Ujedno moli Gaja, da mu naznači koje djelo o povije¬ 
sti Hrvatske, i nada se, da Gaj nije napustio nakanu, da 
takovo djelo izda. Konačno traži popis glavnih vrela o 


2 D u k a t VI.: Prilozi za biografiju Fr. Kurelca. (»Građa« X., 

113 M. : Iz ostavine Dragutina Rakovca. (»Građa« 3, na 

str. 251.) 

Slavenstvu uopće, a napose o slavenskoj povijesti, jeziku 
i književnosti. 

U kojoj je mjeri Kurelac već tada bio prožet slaven¬ 
skim duhom, svjedoči nam njegova primjedba u istom 
pismu, da je nabavio Šafarikovo djelo: »Ueber die Abkunft 
der Slaven« za »skupu cijenu« od 1 for. 36 nove. »ukoliko 
takova šta Slavenu uopće skupo biti smije« 1 

U to doba Kurelčeva đakovanja zagrebačkog, padaju 
prvi znaci odlučnog i uspješnog otpora Hrvata protiv 
madžarskih presizanja: Hrvatski sabor (1832.) ustaje pro¬ 
tiv dotadašnjeg duha mlitavosti i popuštanja. Janko 
grof Drašković izdaje svoju važnu i vanredno za¬ 
nimljivu brošuru: »D isertacija iliti razgovor, 
darovan g o s p o d i poklisarom zakonskim 
i budućem zakonotvorcem kralj evinah 
naših, za buduću Dietu ungarsku odasla- 
nem, držan po jednom starom domorodcu 
Kraljevinah ovih. U Karlovcu, pritiskano 
slovima J. N. Prettnera 1832.«, 2 sa porukom 
upravljenom Madžarima, »da i mi narodnog jezika ima- 
demo, koji svakog težanja kadar i vrijedan jest, i primimo 
našeg jezika u naših poslih, i pritrudmo se njega prila¬ 
goditi svagdašnim opštinskim i pismoznanskim potribam«. 
Koliko su morale ove riječi odjeknuti i u duši našega Ku¬ 
relca, dade se lako naslutiti, kad znademo za osjećaje, 
koji su mu ispunjali dušu u onim danima narodnog i vla¬ 
stitog mu probuđenja. Ne manje moralo ga je dirati i sve 
ostalo, što po njemu Mvelike cijenjeni plemeniti pisac 
snažnim i vidovitim načinom tamo izlaže u korist svoje 
hrvatske domovine, koje preporodu i napretku pouzdano 
se nada, a i tvrdo vjeruje. 

Tamo nalazimo i tople riječi zauzimanja za zanema¬ 
reni i od vlasti zapostavljeni srpsko-pravoslavni narod u 
Hrvatskoj, za »bratju našu bogoštovja staroga«. On sa- 

1 Deželić dr. V.: Pisma pisana Ljud. Gaju. (»Građa« 6, na 
str. 104-5.) 

2 Potpuno preštampao dr. Fr. Fancev u: Dokumenti za naše 
podrijetlo hrvatskoga preporoda. (»Građa« XII, na str. 297—315.) 

vjetuje, »da se ljudi bistriji ove vjere bliže nas podignu, da 
nim se ne samo pravica, nego i milota učini, i oni črez 
ljubodanja države nju obljube.« Na kraju pako poklisarima 
na srce stavlja i »štibraški puk«, kojemu oni treba 
da budu »otci i siroto-čuvari«. Riječi, kojima popraćuje 
te svoje izvode pune samilosti i dubokog osjećanja pra¬ 
vednosti, stoje dostojno uz bok zrelo promišljenom, gor¬ 
ljivo izraženom i vrelim rodoljubljem prožetom političkom 
njegovu kredu. ( 

U isto ono vrijeme izlaže i mladi zagrebački đak- 
pravnik Ivan Derkos, u svojoj latinski pisanoj, ali 
punoj hrvatskog i slavenskog čuvstvovanja knjižici: »D u ti 
domovine nad sinovima koji spavaju ili 
List domovinski za stanovnike kraljevi¬ 
na Hrvatske, Slavonije i D a 1 m a c i j e, d a ih 
potakne na izučavanje i njegovanje do¬ 
maćega jezika«, 1 sve svoje želje i nade u pogledu 
žuđenoga narodnog preporoda. Živim riječima oslovljuje 
savremenike svoje, »da se riješe pogubne mlitavosti i ne 
časeći časa nose najdraži dragulj domovine, domaći jezik, 
k ognju čistiocu i da ga odavde pročišćena od natruha, 
napokon natrag donesu.« 

Pod utjecajem političkih prilika unosi on u svoja 
razlaganja odsjev velike svoje ljubavi i privrženosti pre¬ 
ma hrvatskoj domovini, spominjući s ponosom državno 
njeno pravo i konstituciju. 0 tom veli: »Ovo ti je, čita¬ 
telju, sviet onaj najdičniji, komu treba da prikažeš mnogu 
svoju brigu, koji treba, da toplo u srcu čuvaš.« U svojim 
dalje izloženim mislima o toliko potrebnom gojenju i usa¬ 
vršavanju svoga materinjeg jezika, dotiče se i duševnih 
veza sa ostalim Slavenstvom, a kao najbliži mu primjer, 
vrijedan nasljedovanja, spominje napose Srbiju, koja se 
na početku devetnaestog stoljeća probudila iz kruta že¬ 
ljeznoga sna, postigavši u kratko vrijeme znatan napre¬ 
dak u kulturi svog jezika. Kod toga slavi zanosnim riječima 
značaj i zasluge Dositija Obradovića. 


1 »Genius patriae super dormientibus suis filis...« (Zagrabiae, 
Suppan, 1832.) Vidi: Fancev Dr. Fr. n. n. m. 273—296. 

Uto se, po svršenim svojim naukama, pojavio već i 
Ljudevit Gaj, da mladeži zanosno priča o svojim idealima 
i ciljevima u službi preporoda svog naroda; da joj progo¬ 
vori o jedinstvu jezika, o velikom Slavenskom svijetu, 
o sveslavenskoj uzajamnosti i slozi po nauci Jana Kollara 
i o vlastitim svojim nadama u sretniju i vedriju budućnost 
hrvatskoga naroda. Već tada sastavi na poticaj odušev¬ 
ljenih svojih prijatelja i sljedbenika (31. III. 1832.), prvu 
svoju molbu za izdavanje hrvatskih novina. 

Na početku iste godine desio se zamašan događaj 
prvih predavanja hrvatskog jezika na akademiji, — una¬ 
toč svim protivštinama — mladog pravnika Mati je Smo- 
deka. U dodatku svoje knjige »Fluminensia« (1862) za¬ 
bilježio je Kurelac iz ranih svojih uspomena znamenitu 
onu zgodu: »Našemu jeziku prvi je počeo učit profesor 
Smodek, tada se iza dokončenoga prvoga leta prava iz 
Pešte u Zagreb povrativši, pokojnim Kolarom nagovoren, 
da učini štogod za svoj narod.« — Dalje nam tamo priča 
o silnoj uzrujanosti među domaćim đacima, dok nije — 
uz pomoć i s pristankom i nekih profesora tuđinaca — 
došlo do tih toli žuđenih predavanja hrvatskog jezika. 
Bilo je otpora i sa strane madžarskih profesora i đaka 
»za razplod Magjarstva u Zagreb pošiljanih«, a napokon je 
došlo i do međusobnih bijesnih ispada, pače i do tučnjave. 

U onim časovima najvećeg uzbuđenja doviknu Ku¬ 
relac, grozničavo uzrujan, svojim drugovima: »Učinimo 
što!« Njegovom rukom pisani letači prođoše od ruke do 
ruke. (Njemački odgojeni sin hrvatske Krajine, koji je 
sam priznao: »Oficirsku sinu jezik mi Hrvatski nikako 
nije od ruke išao«, u moćnom zanosu napisa proročanske 
riječi: »Hort! Einige Leute, die wohl wissen solten, was 
lingua patria heisst, die haben gemeint, das ware u n- 
garisch! Wird nicht Europa unserer spotten? — Wer 
sind die Kroaten? Friedliche Unterthanen in Friedens- 
zeiten, tapfere Krieger in Kriegszeiten, Besieger der Ava- 
ren, Tiirken und Tartaren, also freie Manner, keine Un- 
garknechte!« — »Ein jeder Mensch ist frei geboren, und 
jede Nation hat das Recht, sobald sie von einer andern 
unrechtmassiger Weise bedriickt wird, sich los zu ma- 

chen. Nord-Amerika hat sich von England, Siid-Amerika 
von Spanien losgemacht; auch uns hat kein unerbittliches 
Schicksal fiir immer an Ungam gekettet, und wenn cs 
darauf ankommt, nieder mit den Ungarn!«* 

»Ni nas nije neumoljiva sudbina za 
uvijek uz Ugarsku prikovala« bila mu je lo¬ 
zinka u onim časovima rodoljubnog oduševljenja, i ta¬ 
kovom mu je ostala i u raznim prilikama budućega života. 

Kurelac je svršio u Zagrebu (1831) s odličnim uspje¬ 
hom šesti razred gimnazije. Ali je iduće godine u prvom 
tečaju filozofskoga studija zatajio u matematici, te uopće 
nije ni pristupio ispitu. Međutim (1. V. 1832.) umre mu 
otac u 64. svojoj godini, od posljedica nikada nezacije- 
ljene rane iz doba Napoleonove ruske vojne. Ne doučivši 
ni sada školske nauke, vrati se Fran na kraće vrijeme 
opet u Oštarije, a da se iza uređenja prečedne ostavštine 
odanle zauvijek odijeli. 


* Čujte! Neki su ljudi, koji bi morali znati što znači lingua patria, 
držali, da bi to bilo madžarski! Ne će li nam se Evropa rugati? — Tko 
su Hrvati? Miroljubivi podanici u vrijeme mira, hrabri vojnici u vrijeme 
rata, pobjednici Avara, Turaka i Tatara, dakle slobodni muževi, a ne 
kmetovi Madžara. — Svaki se čovjek rodio u slobodi, a svaki narod 
ima pravo da se oslobodi, kad ga drugi nezakonitim načinom pod- 
jarmljuje. Sjeverna Amerika otkinula se od Engleske, Južna Amerika 
od Španije; ni nas nije neumoljiva sudbina zauvijek prikovala uz 
Ugarsku, pa ako ustreba, dolje s Madžarima!« 

BORAVAK U BEČU, BRATISLAVI I PEŠTI 


»Sve u nami stoji, kakov će biti 
naš život.« 

Kurelac — Babukiću (1833.) 

U septembru g. 1833. ostavi Kurelac na dugo vrijeme 
domovinu i pođe put Beča, da primi tamo uloženu baštinu 
po majci, neko šeststotina forinti. Kada mu je majka 
umrla, nije dosada poznato, niti on to nigdje ne spominje. 
Ostavši s pomoću tog novca godinu dana kao izvanredan 
slušač na sveučilištu, trsio se, da se marljivo uputi u ta¬ 
lijanski i francuski jezik, a usto »da te toli žudjene Slo- 
vinske jezike odista izuči.« 

Razapetih mladenačkih krila, zadojen romantikom 
svoga vijeka, baca se puna srca u naručaj velike prijestol¬ 
nice. U društvu mladih Hrvata i Srba podaje se požudno 
neznanim mu dotada dojmovima, što mu ih je pružao carski 
Beč sa lijepom svojom okolinom. 

To se odrazuje u bujnim njegovim pismima, što ih je 
u nedotjeranoj još hrvaštini slao prijateljima u domovini, 
pričajući im u očitoj uzbuđenosti o čudovitoj »svakovrstnoj 
živini« u Schonbrunnskom zvjerinjaku, o »lepoti letnog 
stanja Cara našeg« i o »Carskim sobama« u gradu, kojima 
se nije mogao dosta nadiviti; a sjeća se prekrasnog bečkog 
zabavišta Tivoli, kao i neke »liepe gospodinke«, koja je 
za vožnje u »Gesellschafts-Wagenu« bila prolazno pove¬ 
zana uz prve njegove korake u austrijskoj metropoli. Spo¬ 
minje uz ostalo još i to, da jede u gostioni »Furstenhof« 
unatoč pompoznog imena pristojan ručak za ciglih 19 
krajcara W.iener Wahrunga. 

Usto javlja prijatelju Dimitriji Popoviću, da će zajedno 
stanovati sa mladim Mušickim (sinovcem vladike i pjes¬ 
nika Lukijana Mušickog), da se našao s Vukotinovićem, 
Suljokom i napose s pobratimom Demetrom, koji mu obeća, 
da će ga »k - kapetanu Juraniću odvesti, koji je silni 
patriota, i drugačie učeni čoek.« Prepuna se srca sjeća 
zagrebačkih svojih prijatelja: Babukića, Derkosa, Marića, 

Mažuranića, Rakovca i Smodeka, koje bi sve »oko sebe 
htio imati«, 

U svom pismu pak, što ga izatoga piše Vjekoslavu 
Babukiću, sjeća se toplim riječima dalekog zavičaja i za¬ 
jedničkih njihovih sastanaka i razgovora u Zagrebu, kada 
mu je Babukić pričao o otporu Hrvata na saboru u Bra¬ 
tislavi »proti madjarskoj gordosti«, a u korist »najmilijeg 
otečestva«. 

»Ti si mi dokazivao, kako su Poglavice i poklisari 
naši hrabro i liepo o sačuvanju starinskih pravic u zadnjoj 
skupštini besedili, kako su se proti magjarskoj gordosti i 
takvomlibud sužanjstvu oboružavali i siguravali.« — »Ti 
si pripovedao, a meni je srce igralo i mogao sam poznati, 
da i u tvome srcu za naš rod i naše sostojanie plamen biva; 
i od onoga časa sve to više sam te počitavao i ljubio . . ., 
jer oni človek, u kome se ljubav k otečestvu ugasiva, 
taj nije iskra Veličanstva Božjeg; jere kako on, tako i lju¬ 
bav naša moraju biti viečna.« 

Raznježena srca mu očituje, koliko ga ljubi i u srcu 
nosi »kaogod devojka momka u svojimi njedri«, a da u 
preobilju osjećaja svoje pismo ovako završi: »Ljubezni 
Brajko! Sve u nami stoji, kakov će biti naš život. Esmo 
li zli i izkvareni, a to ti je onda dan života pust i oblačan, 
pun kiše i blata, pun suza i duševnog nereda; pun grmlja- 
vice i bliskavice, pun straha i hude sovjesti. A esmoli 
dobri i nepokvareni, onda su zlatni, prelipi, i blagošlov- 
ljeni dni naši. Iza najposlednih bregova puta našeg možemo 
gledati s umirenim vidom na život prešastni, spominjati 
se što dobra učinismo, i užgati svetim ufanjem rekavši z 
Bogom ostajte svim dragim, tonemo u neizmireno more 
viekivečnog pogleda lica božjeg.« 1 

Iza toga svog prvog boravka u Beču, prosuvši i pre¬ 
brzo ono malo baštine, domisli se, da u Bratislavi nastavi 
prekinute u Zagrebu nauke. Od ljeta 1834. g. nalazio se 
tamo kao đak drugoga godišta filozofije u evangeličkom 
liceju. Čini se, da je prigodice u kojem samostanu našao 

1 Smičiklas T. : Život i djela Vjekoslava Babukića; na str. 
62—65. 

zaklon za najveću nuždu. Inače bio je u gorkoj svojoj nei¬ 
maštini upućen na pomoć sklonih mu imućnijih drugova 
i zemljaka. Stjepanu Mlinariću, kasnijem župniku u Du¬ 
bravi (f 1876), »rodoljubu viteškomu i prijateiju najver- 
nešemu i najdobrotivešemu« piše u Beč (1835): »Pozdravi 
dragi brate, pred vsemi Topalovića, sad se najveć na njega 
spominjani, kajti će skoro bit leto dan i ona doba nastat, 
kad ste me vi dva i z hlebom i- z novcem po moguć¬ 
nosti pripomagali.« 

Ovome prijateljevanju nalazimo tragove u dnevniku, 
što ga je (1835—36) Mlinarić vodio kao pitomac peštan- 
skog Teološkog Seminara. 1 Tu on bilježi i posjete Kurelca. 
koji mu je donosio na čitanje djela narodne književnosti, 
među ostalim Gundulićeva »Osmana« i Stulijev rječnik, 
a od stranih »Bomeova pisma iz Pariza«. Donio mu je ta¬ 
kođer slovački časopis »Hronka«, zajedno su čitali Milu- 
tinovićevu »Serbianku«, dok u maju 1836. spominje, da 
»Kurelac La Mennais-a na naški prevadja« i da je »vekšu 
stran dobro prevodil«. Nadalje bilježi posjetu »užganog 
Slavjana« Storcha iz Praga, kojega mu je Kurelac doveo. 
Iz dnevnika saznajemo i to, da je Mlinarić poklonio Ku~ 
relcu jedan prsluk, a na vlastiti svoj rođendan dao mu je 
kao dar 50 krajcara. — Ako smo podobni, da se u mislima 
prenesemo u onaj skromno-intimni svijet mladenačkog 
drugovanja i čuvstvovanja, lakše ćemo shvatiti idilu onih, 
već toliko dalekih nam, vremena pitome romantike. 

Tada se Kurelac u Bratislavi upoznao i sa grofom 
Jankom Draškovićem. Sav radostan javlja on to 
u istom pismu svome prijatelju: »Neki den sem bil pri 
grofu Draškoviću i dobro dugo sem se z njim razgo- 
varjal; on je vreden odvetek svojih predjev i vsakoga 
Horvata kakti svoga sina preštimava. — Meni je svetu- 
val, da bi ja po njegovom planu jednu horvatsku knjižicu 
spisal, pak da je on pripravan troške platiti. Mozbit, 
ako školu srećno prebavim, da to vučinim.« Grof ga je 
istom prilikom zapitao za njegove potrebe, a on iz neke 
značajne stidljivosti, zbog koje se izatoga ljuto kaje, odbija 


1 Sada u posjedu Dra Stjepana Mlinarića, pranećaka pokojnikova. 

tu ponuđenu mu pomoć, ma da su — kako kaže — »sami 
šoštari« od njega dobiti imali sedam forinti, svotu za njega 
u onom času vrlo znatnu. 

Već prije toga (12. IV. 1835.) javio se jednim svojim 
pismom iz Bratislave kao »najpokornejši štovatel i brat 
horvacki« svom bivšem gradačkom drugu Ljudevitu Gaju. 
Bilo je to na osvitu »Danice« u danima ponositog i sretnog 
ispunjenja zajedničkih mladenačkih snova: »Dragi Lude- 
vit! Neka mi prostiju, da im tak dugo nikaj nepišem, ja 
sem vu vsakojakej tugi zakopan, a oni su z novinami za- 
bavjeni; — njihove novine, dragi i ljubljeni bratec, mene 
vsakikrat, kakti malo dete razvesele, i duh vseslavenstva 
se nigdi bolše neočituje, neg u njih«. Usto spominje mu 
žalosni razdor među Slovacima i ravnodušnost jednog di¬ 
jela mJadeži spram materinskog im jezika slovačkog. Ističe 
svoje učestvovanje u licejskom đačkom društvu uz pri¬ 
mjedbu, da je on jedini katolik u tom društvu. 

Prelazi zatim na zlokobni pristanak hrvatskih po¬ 
klisara na zajedničkom saboru u pitanju uvođenja ma¬ 
džarskog jezika: »Najgorše je, da su naši poklisari obećali, 
post respirium decem annorum, vse posle vu magjarskom 
jeziku voditi; hunc lapidem removere, hoc labor hoc opus. 
Brate ja vse ufanje gubim. Blaženi Serbli pod Milošem! 
preneste njegov govor na dan svetoga Trifuna i u horvat- 
ske novine, ako censor dopusti.« 

Bavi se i vlastitim svojim neprilikama, koje ga nisu 
mogle minuti kraj njegove često neobuzdane i slobode 
željne ćudi: »Cera mi je spovedal jeden mladenec z moje 
škole, da mu je njihova milost popovska prepovedala 
z menom baratati, kajti sem ja jeden človek, koji samo 
romane čteje. Gospon Haramustek, kanonik Zagrebečki, 
nam Horvatom samo sramotu dela; mene je ekskomuni¬ 
cirah kajti sem se podufal reći, da je Kollar kreposten i 
svet človek.« — Pismo završuje: »Bog jih blagoslovi, i na- 
pomozi vu njihovomu delu. Ja njih istinito i sažgane ljubeć, 
ostajem zmirom na službu pripraven.« 1 

1 Deželić dr. V.: Pisma pisana Dru Ljud. Gaju. »Građa« VI), 
na str. 105—7. 

Boravak Kurelčev u Bratislavi bio je od velikog zna¬ 
čenja za daljni njegov razvitak. Priklonio se rodoljubnom 
dijelu slovačke omladine i bio usto vazda u dodiru sa 
svojim zemljacima, koji su tamo boravili na zajedničkom 
jsaboru ili na naukama. Dubokim i ttajnim tragovima 
urodi kod njega prijateljstvo sa Ljudevitom Šturom, četiri 
godine od njega mladim slavnim slovačkim rodoljubom i 
kasnijim oduševljenim i neutrudivim borbenim agitatorom, 
jednom od najidealnijih ličnosti u općem slavenskom po¬ 
kretu. Dvadeset godina iza toga (1856), kada Kurelcu 
stiže vijest o smrti tog kroz čitavi svoj vijek iskrenog 
prijatelja Jugoslavena, piše on iz dna osjetljive svoje duše 
Većeslavu Hanki: »Odpade list s našega stabla, hladni sad 
vetrovi viju, odpade listak zelen prezelen, odpade borac 
s Liptovske strane — Štur Ljudevit. Ja sam mu gledao 
mladost, ja pridahnuo njegovu cvetu, ja se grijao njegovim 
ognjem, a uza me toliki drugi mladi Slovaci. Puna ti li 
nam prsa bijahu ufanja!« 

* 

Jednu čest iste godine (1835) proveo je Kurelac opet 
u Beču, upoznavši se i sa Bartolom Kopitarom, slove- 
načkim učenjakom na glasu, uz kojega je tada češće bivao. 
Na izmaku godine nalazi se Kurelac već u Pešti, iza kako 
i opet bijaše prekinuo svoje nauke. Tamo je živio i djelo¬ 
vao »skromni lutorski duhovnik«, lučonoša sveslavenske 
uzajamnosti Jan Kollar. K njemu je težila Kurelčeva 
duša od prvih časova svoga probuđenja. Zbog njega zade¬ 
sila ga je i anatema u Bratislavi, jer ga je nazvao svetim 
čovjekom i uvrstio ga uistinu u red svetaca, koje je po¬ 
štovao i ljubio za čitavog svog života. Neizbrisivo bijahu 
u njegovu srcu usađeni sretni oni časovi uzbuđenja, kad 
je Ljudevit Gaj, vrativši se u domovinu, pričao mladeži o 
toj »ugrijanoj slovinskoj duši«, i bilo im »kao da im je ko 
usta medom omazao, a oni bolje k tomu pridisali nego 
k ljiljanu i čeminu«, kada im je zborio o »čudesi divnoj i 
pročuvenoj pjesmi Slavi d c e r a, toj prvoj im kitici iz 
golemoga vrta Slovinstva«. 

Jan Kollar, očinski prijatelj i mentor Ljudevita Graja, 
čije je ime uvrstio u tu svoju velepjesan i koji je uz njega 

svojim težnjama davao sve širi obim u smislu slavenske 
uzajamnosti, primio je Kurelca s mnogo srdačnosti. Dva 
nam pisma Kollarova, upravljena Kurelcu koju godinu 
kasnije (u Beč i u Češki Krumlov), zbore o njihovu prija¬ 
teljstvu i lijepoj uspomeni, što ju je Kurelac ostavio kod 
samog Kollara i u krugu njegove obitelji. Važni su to 
ujedno prilozi za poznavanje Kollarova udjela u razvitku 
ilirskoga pokreta; na od svega početka ustrajno, toli 
dobrohotno i ljubavi puno učestvovanje njegovo u živoj 
riječi i pisanom slovu. 

Prvo je pismo napisano 12. marta 1842., malo iza nje¬ 
gova boravka u Zagrebu. Bio je tu dočekan i slavljen ne¬ 
obično uznositim načinom. Sve se natjecalo, da predragom 
gostu posvjedoči »svetu ljubav, kojom su Hrvati gorjeli 
prema Kollarovu geniju«. Nije to bilo tek prolazno odu¬ 
ševljenje, jer i kasnije (1849), kad je Kollaru onemogućen 
život u revolucionarnoj Pešti, ponudiše mu Hrvati uto¬ 
čište, a ban Jelačić imenova ga tada profesorom povijesti 
i slavenskih starina u Zagrebu. 

Kollar izrazuje svoju radost, što mu se Kurelac 
oglasio, pišući mu: »iskrenijih prijatelja jedva da ste imali 
i imate, kao što smo Vam mi bili i jesmo . . . Naša Lud- 
milka se još često Vas sjeća i Vaše ime tepa. Već je iz nje 
izrasla zgodna djevojčica (hodna panenka«). Ispričava se, 
da nije s njim mogao biti u Beču, na povratku iz Hrvat¬ 
ske i Italije, jer se žurio kući bolesnoj kćerkici. Iza toga 
nastavlja: 

»Nu dragi prijatelju! Vi ste još uvijek u Beču u 
službi tuđih jezika. Zašto se već jednom ne vratite u 
milu otadžbinu, u Zagreb: Ans Vaterland, ans theure 
schliess Dich an. Dort sind die starksten Wurzeln 
Deiner Kraft!« 

»Vi pišete: »Kad pogledam ilirskoga bolesnika, 
kojekakvi sni me muče i treptim za njegov život.« 
— »To je istina, dragi prijatelju, ali zašto Vi sami 
ništa ne radite za uzdraviti ovoga bolesnika? — Osta¬ 
vite sve i pođite u naše narodno kolo na rad: Bog 
nam blagoslovio!« 

Na kraju spominje borbe i bojeve, što ih treba voditi 
s pomadžarivanjem »a da još ne znamo, hoćemo li podleći 
ili pobijediti. Budi kakogod, mi borbom prestati ne ćemo i 
ustrajat ćemo do kraja.« 

U drugom svom pismu tuži se: »Mi se stalno nalazimo 
u turobnom stanju. Bit će već skoro godina, a na naše tako 
važne molbi i žalbe ni odgovora ne dobivamo, a naši pro¬ 
tivnici postali su još drskiji i nepravedniji. Bog znade, što 
će iz toga biti.« 

»I u Vašoj domovini, u Hrvatskoj, jednako je zlo. 
Madžari se tamo u uredima unapređuju a Slaveni za¬ 
postavljaju. Gospodin Gaj i Babukić postali su malo- 
dušni i bojažljivi. To mi se ne sviđa, jer barem sami 
sebe nikada napustiti ne smijemo.« 

Kollar se tu (1843) potpisuje »Vaš davni i vjerni pri¬ 
jatelj«, a na dnu je pisma sedamgodišnja kćerka pripisala: 
»Pozdrav od Ludmilke vlastitom rukom.« 

Bilo je takovih poticaja kod Kurelca prije i kasnije, 
ali uvijek bez vidljiva uspjeha. Njegovo vrijeme tada još 
ne bijaše došlo. Njegova imena doista ne ćemo naći među 
suradnicima »Danice Ilirske«, mada znademo, kako je bio 
tijesno povezan svojim osjećajima sa Gajem, a i s drugim 
predstavnicima hrvatskog narodnog pokreta. Prigodna 
izjava Antuna pl. \akanovića, da se Kurelac nikada nije 
priključio ilirskoj ideji niti prihvatio pravopis, koji je do¬ 
skora ušao u malo ne isključivu porabu naroda, po tom je 
samo djelomice — u formalnom pogledu — ispravna. Po 
prirodi svojoj strog prema samom sebi, nije se Kurelac 
tada još smatrao doraslim, da svome narodu progovori 
onako, kako bi on to bio želio. Ishitrena pak i kratkotrajna 
slava mnogih dobronamjernih prigodnih pjesnika i pisaca 
onoga doba nije ga privlačila. Od prvoga početka — kako 
vidjesmo — zauzet idejom narodnog preporoda u daleko¬ 
sežnom omjeru dao se kasnije na izučavanje književnih 
»drevnjaka«, na stare »Hrvatulje« i »Srbulje«, da iz njih 
crpe hranu za književno-kulturno i jezikoslovno svoje dje¬ 
lovanje. Služeći — u velikim patnjama — domovini svojoj 
odano i požrtvovno, i kao nepokolebivi vjesnik narodne 

misli hrvatske, jugoslovenske, a i sveslavenske na Hrvat¬ 
skom Primorju, vazda ugroženom od tuđinca, nađoše u 
njegovu plemenitom i čistom srcu vazda živ odjek sve 
težnje i nade mukotrpnog njegovog naroda. 

Od g. 1836. dalje prebivao je Kurelac uglavnom u Pe¬ 
šti kao privatni učitelj jezika. Tek katkada prekidao je 
svoj boravak na kraća razdoblja, kao primjerice u^ augu¬ 
stu g. 1839., kad se u društvu dvojice svojih bečkih zna¬ 
naca, posjetivši prije toga Gaja u Krapini navratio opet 
u Zagreb. Uz vazda dragog mu Jana Kollara bio je u traj¬ 
nom dodiru i prijateljstvu sa hrvatskim i srpskim peštan- 
skim đacima, napose sa članovima »Mlade Srbadije«, mla¬ 
dićima, poslatim po Srpskom praviteljstvu u svrhu studija 
na više austrijske i madžarske škole. Sa mladim dokto¬ 
rom teologije peštamiskog centralnog sjemeništa Stross- 
mayerom, sa Stjepanom Ilijaševićem, Matom Topalovićem 
i Miroslavom Dražićem rado je i često posjećivao visoko 
poštovanog vjesnika probuđenog Slavenstva. Bio ) e 1 u 
ličnom dodiru s neumornim slavenskim trudbenikom 
Pavlom Josipom Šafafikom. — U onim se je danima po¬ 
zabavio u svojoj dokolici pjesničkim djelom Sime Miluti- 
novića Sarajlije. Isprva slabo shvatljivom i neobičnom mu 
jeziku i izražaju misli u »Serbijanki« primakao se s po¬ 
moću Petra Petrovića Srijemca iz Podlužja, đakona pe- 
štanske srpsko-pravoslavne crkve, kasnije paroka vackog. 
Kroz cijelu jednu zimu čitao je s njim »Serbijanku« i ostao 
mu trajno zahvalan na tom trudu i korisnoj mu poduči. U 
tolikoj se je mjeri oduševio za Simu Milutinovića, da o 
njemu veli: »Vsa filologija toga nam ne poda, čega njemu 
podala Bosna i Crna Gora; i onaj duh, čto mu razgarao 
prsa«, a da ga proglasi: »Uz prkos vsemu, čim se ukoriti 
može, Sima je najprvi pesnik med Hrvati i Srbiji.« 

U ljetno doba volio je ostaviti Peštu na neko vrijeme, 
»jer je tada — kako je pisao Vuku Karadžiću u Beč za 
privatne učitelje stanje u Pešti potežko, djaci bo se za 
egzamene pripravljaju te nejmaju kada s franceskim se 
jezikom baviti, a plemići i bogatuši otidu na sela i imanja.« 

Poznavši se već i otprije sa Vukom preugodno izne¬ 
nadi i obraduje ga u martu 1840. poruka njegova, saopćena 
mu po Šafariku, da ga »mlada Srbadija« poziva, da dođe 
u Beč i da je uči francuski. Poziv je uslijedio po preporuci 
Vukovoj, a i radi toga, što su ga mladići u Pešti upoznali. 
On se svojim pismom (29. III. 1840.), pozivu rado odazvao 
»jer tako mogu rodu uslugu učiniti i koji časak uz Vas, 
mili gospodine Vuče provesti«, a na kraju pisma veli: 
»izvolite tu srbsku mladež uveriti o mojoj pripravnosti za 
što prije k - noj prispeti i o mojoj zahvalnosti, čim je 
o meni dobro pomisliti htela, i toliko mi poverenje 
pokazala .« 1 

Tom pozivu imade spomena i u Vukovu pismu od 
2. aprila 1840., što ga je upravio Stefanu Stefanoviću - 
Tenki, tadanjem srpskom general-majoru, kasnijem osu¬ 
đeniku (1857) zbog zavjere protiv života kneza Aleksandra 
Karađorđevića. Tu mu javlja: »Pitomci Srpskoga pravi- 
teljstva ... su pogodili (po 20 f. na mesec) za francuskoga 
učitelja Franu Kurelca, koji će ovo dana u svome 
trošku ovde doći. Kurelac je rodom Rvat, i u Pešti je ži- 
veo, od lekcija u francuskom jeziku, a kao slavenski rodo- 
ljubac, mislim da će se i oko nji rado potruditi, a osobito 
što i sam po vremenu želi u Srbiju.« — Kurelcu nije nikad 
bilo dano, da oživotvori ovu svoju namisao i da se preseli 
u Srbiju. 

Ustalivši se skoro iza toga ponovo u Beču, sve tješnje 
se priljubio Vuku Karadžiću, koji je, upoznavši 
se s dobrim svojstvima Kurelčevim, ostao mu trajno sklon 
i često mu pomogao svojom preporukom. Kurelac je opet 
rado posvetio dio svoje dokolice Vuku, bio mu od koristi 
kod korekture novog izdanja Narodnih pjesama, a i inače 
u poslovima pisamičkim, tegobnim samom Vuku. Bude 
Budisavljević zabilježio je Kurelčeve riječi: »Bio sam ja 
u Beču Vukovim kancelirom i svako sam se bavio kod 
njega, s njim i oko njega.« Za svoga kasnijeg boravka na 
Rijeci nastojao je Kurelac, da marljivim zauzimanjem i 

1 Vukova Prepiska. VII. 

raspačavanjem njegovih djela bude Vuku na usluzi. 0 tome 
će biti kasnije govora. 

Tada je ostao Kurelac neprekidno tri godine, do kraja 
1842., u Beču. Krug je njegovih učenika po vremenu nara- 
sao do lijepog broja, a on došao na glas vrsna i savjesna 
učitelja. Sam spominje, da je proučavao »po visokih ku¬ 
ća«, a znamo, da je bio učiteljem ministra grofa Thuna u 
slavenskim jezicima. Pače, neko vrijeme bio mu je učenik 
mladi austrijski nadvojvoda. Zgodom se hvalio, da je bio 
učiteljem francuskog i češkog jezika u Carskoj štampariji 
u Beču, stekavši osobitu pohvalu direktora Auera, člana 
akademije, koji je i sam izdao francusku gramatiku. Kraj 
svega toga nije se mogao trajno obezbijediti, te se naužio 
naizmjence i dobra i zla. Počesto je zapadao u novčane 
neprilike, dok ga opet zgodom videvahu uz svog učenika 
u dvorskoj kočiji. 

Važan je za Kurelca bio u ono vrijeme dolazak u Beč 
mladog, g. 1812. u Jaroslavu rođenog ruskog profesora 
I s m aj 1 a Ivano vi ća Sreznevskog, koji je po 
nalogu ruske vlade proputovao u slavističko-naučne svrhe 
tečajem punih triju godina (1839—1842) sve slavenske 
zemlje, izvršivši time jedan za ono vrijeme vrlo zamašan 
pothvat. 

Oštroumna, sa kulturno-historijskog gledišta vanred- 
no zanimljiva svoja opažanja, iznio je u mnogim opširnim 
člancima i studijama, štampanim u ruskim i drugim slaven¬ 
skim časopisima, (među ostalim i u Vrazovu »Kolu« od g. 
1842.). Pažnje su vrijedna i njegova pisma majci o svemu, 
što je vidio i čuo, većim dijelom štampana u ruskoj smotri 
»Živaja Starina«, kao i brojna pisma, upravljena Većesla- 
vu Hanki, izdana od Vladimira Franceva. 

U januaru 1841. došao je po drugi put u Beč i na¬ 
stanio se po Vukovu savjetu u kotaru Landstrasse, neda¬ 
leko njegova stana, ali i u blizini Kurelčevoj, kojega mu 
bijaše preporučio Vuk za vježbanje u hrvatsko-srpskom 
jeziku. (»Vuk Stepanović sog^silsja mnje pomogat v izu- 

čenij Serbskago jazika i naroda, i krom togo, našel mnje 
molodago Horvata u kotorago beru uroki ežednevno.« — 
Sreznevskij - Hanki. 29. I. 1841.). 

Ovaj po njega i njegovo sve jače slavensko osjećanje 
toliko ugodan dodir sa simpatičnim, tek za godinu dana 
mlađim od njega ruskim učenjakom, bilježi i sam Kurelac: 
»Po vas božji dan se razstajali ne birno, nu provadjali ga 
u nauku: ne samo u njegovoj hiži, nego na šetnji, po go- 
stilnicah, u glumnici, na plesu i krabuljah, te pri istom po¬ 
kopu mesopusta u Dombachu.« 1 

Sreznevskij je nastavio iz Beča dalekosežna svoja pu¬ 
tovanja po slavenskim krajevima. Iz Slovenije stigao je 17. 
marta 1841. preko Varaždina u Zagreb, gdje se napose 
sprijateljio sa Vrazom. Prošavši nanovo Slovenijom i »Us¬ 
kočkim gorama« (Žumberkom), Fruškogorskim manastiri¬ 
ma i ostalim dijelovima Slavenskog Juga, vratio se u jesen 
opet u Zagreb na duži boravak. Bio je pored toga još i u 
Srbiji, u Primorju i Daknaciji do Cetinja, a pohodio je i 
Rezjanske Slavene u sjevernoj Italiji. U martu 1842. pro¬ 
putovao je s profesorom vojne akademije u Wiener Neu- 
stadtu Fialkom gradišćanska hrvatska naselja, našavši se 
izatoga u Bratislavi sa Šturom i Kurelcem, koji je tada 
po prvi put bio prošao onim krajevima. 

Sreznevskij, kasniji mnogodišnji, čuveni profesor sla¬ 
vistike na sveučilištu petrogradskom i slavni učenjak i 
književnik, umro je godine 1880., preživjevši nekadašnje¬ 
ga svog mladog učitelja Kurelca za šest godina. 

Izatoga bio je Kurelac učiteljem našeg jezika i dru¬ 
gom odličnom Slavenu, glasovitom češkom političaru i 
javnom radeniku Karelu Havličk i-B orovsk o m. 
Taj je, još mlad, u dvadesetprvoj svojoj godini, pošao 1842. 
preko Beča put Rusije, gdje je dvije godine bio informa- 
torom u kući Pogodinova druga, s^vjanofila Ševyreva u 
Moskvi. Čekajući u Beču dulje vrijeme na odlazak, isko¬ 
risti priliku, da ući srpski. Učio ga »Srbin« Kurelac po 
tri sata na dan, a osim toga je — kako kaže — šetao i 

1 Kurelac: Recimo koju, na str. 103. 


35 






marljivo razgovarao i s drugim Srbima, tako da se mogao 
hvaliti, da je »hodne po srbsku naučil.« 

Havliček-Borovsky, koji se već u rano doba života 
istakao svojim neobično krepkim i bistrim duhom i zrelim 
često bezobzirnim prosuđivanjem ruskih i sveslavenskih 
prilika, došao je koju godinu kasnije (1848), za pripravnog 
stadija praškog slavenskog kongresa u Zagreb, bivši tada 
gorljivim i ustrajnim privrženikom i vijesnikom što tjesnije 
veze Čeha sa Južnim Slavenima. Primio ga je odlično i 
srdačno ban Jelačić, koji je na njega učinio najbolji dojam, 
i za kojega se izrazio, da su mu namjere čiste i plemenite. 
Zalagao se za Jelačićevo poštenje i ispravnost, istaknuvši 
njegove zasluge za stvar domovine unatoč stega, namet¬ 
nutim mu po njegovom položaju generala i pouzdanika 
austrijskog carskog dvora. 

U ČEŠKOM KRUMLOVU 


»Uronivši u čitanje — zaboravio 
je na preuzetu dužnost.« 

V. Jagić 


»Jezici slovinski«, koji su Kurelca i u ono bečko nje¬ 
govo vrijeme »uznosili i misao mu hrabrili«, a za prolaz- 
nih, kratkotrajnih epizoda, kako vidjesmo, u nuždi i hra¬ 
nili, ipak ga ne mogoše trajno prehraniti. Nisu ga mogli 
po vlastitim mu riječima »na stolac mira i bar kakve 
srećice njegove postaviti«. U dobar čas mu dođe dobro¬ 
hotno posredovanje češkog prijatelja Antonina Bečka, 
odgojitelja nasljednog kneza Adolfa Josipa Schwarzen- 
berga, kome bijaše uspjelo, da Kurelca namjesti na kne¬ 
ževu dobru u Češkom Krumlovu u svrhu uređenja bo¬ 
gate knjižnice, koja je tada bila dopremljena iz Beča u 
120 sanduka. 

Beck je javio to Kurelcu svojim pismom na češkom 
jeziku od 16. novembra 1842., očito vrlo zadovoljan, što 
je mogao prijatelju od pomoći biti: 1 


»Mili prijatelju, — Veoma mi je drago, što Vas je 
moj predlog oslobodio neprilike. Stvar je već tako 
daleko uređena, da možete iz Beča otići kadgod ho¬ 
ćete. U stvari novca javite se u našem domu kod 
dvorskog savjetnika Dvoraka, od kojega ćete primiti 
unapred 50 for. srebra, a platit će Vam također mje¬ 
sto na poštanskim kolima (Eilwagen) sve do Vodnjana 
kraj Libježica. Ipak se dajte na put što skorije mo¬ 
guće, a da se što prije možete prihvatiti posla. Obe¬ 
ćanih 50 forinti mjesečno dobićete, a usto stan i ogrjev. 
Život u Krumlovu vrlo je jeftin, ali posla ćete imati 
mnogo, jer se traži, da bi knjižnica popisana bila za 
4 mjeseca, a ista obuhvaća oko 20 do 25000 sve¬ 
zaka. Očekujem Vas, dakle, što prije ponajprije u 


1 Vodnik: Iz ostavštine Frana Kurelca, na str. 91—92. 

Libježicama, odakle ćete se istom otputiti u Krumlov. 
Možda biste još od gospodina Wusina, kojega pozna¬ 
jem, mogli uzeti neke pouke u svrhu što bolje izrade 
cedulja i dobrih kataloga. — Međutim s Bogom! — 
Javite mi unapred dan Vašega odlaska pismeno, da 
bi znao, kada Vas mogu ovdje očekivati. Vaš prijatelj 
odani Ant. Beck. — Libežicech dne 16. XI. 1842.« 

U Libježice stigao je Kurelac 14. decembra 1842. i 
tamo mu je uručen dekret, glaseći: »Es ist ihm zum Be- 
hufe der Ordnung der hochfiirstlichen Bibliothek, zufolge 
Ausspruches Sr. Durchlaucht, im dortigen Schlosse ein 
Zimmer, mit Beheizung und Licht einzuraumen, ein Hand- 
larićer wegen der notigen Uibertragung der Bucher aus 
der" Bibliothek in sein Arbeitszimmer beizugeben, und 
endlich, so lange er mit der ihm zugewiesenen Arbeit be- 
schaftigt ist, monatlich 50 fl. C. M. aus den Renten aus- 
zuzahlen.* — Dan kasnije nastupio je svoje mjesto u 
Krumlovu, gdje je ostao do početka mjeseca listopada 

1843, ... 

Po raznim podacima, a napose po pismu, što ga je 
Antonin Beck 23. septembra 1843. pisao upravitelju kne- 
ževskog dobra Kučeri, moleći ga, da Kurelca strože nad¬ 
zire i opomene na pospješeni svršetak preuzetog posla, 
dade se ustanoviti, da Kurelac nije opravdao iskazano 
mu povjerenje i da je svoj zadatak izvršio posve nedo¬ 
voljno. Po jednoj vrlo vjerojatnoj verziji bavio se ponaj¬ 
više čitanjem i proučavanjem tamo nagomilanog književ¬ 
nog blaga. U takovoj situaciji da ga je iznenadio knez i 
oštro ga prekorio, a on, želeći da se opravda, branio je 
pred njim svoje gledište : da treba svakako u prvom redu 
točno upoznati se sadržajem knjiga, prije nego ih sistemat¬ 
ski razredi i popiše. (Jagić kaže: »Uronivši u čitanje bo¬ 
gatih bibliotečnih dragocjenosti, zaboravio je na preuzetu 

* »Imade mu se u svrhu uređenja kneževske biblioteke, po odluci 
Njegove Prejasnosti, dodijeliti u tamošnjem dvoru soba s grijanjem 

i svijetlom, uz jednog nadničara za potreban prenos knjiga iz biblio¬ 
teke u njegovu radnu sobu, a napokon neka mu se za vrijeme njegove 
zaposlenosti isplaćuje mjesečno 50 forinti.« 

dužnost.«). Nema sumnje, da je Kurelac bilo dorasao ta¬ 
kovu poslu, ali nije imao dovoljne snage i ustrajnosti, da 
ga kako treba privede kraju. Inače je on, u tim smirenijim 
i po njega ugodnijim prilikama, i iz Krumlova gajio ranija 
svoja poznanstva, dopisivao sa slavenskim svojim prija¬ 
teljima, Kollarom i drugima i dalje sanjario, a ugibao se 
zahtjevima realnog života. 

Vanredno zanimljivu (iako i dosta subjektivnu) sliku 
Kurelčeve ličnosti iz onih dana nalazimo u uspomenama 
Josipa Vaclava Friča, čuvenog češkog rodoljuba - re- 
volucionarca i pjesnika. Kao đak četvrtog razreda gimna¬ 
zije upoznao se on g. 1843. sa Kurelcem u Krumlovu. Pi¬ 
šući svoje memoare u odmaklim godinama svoga života 
(1884), iznosi svoje dojmove iz zlatnih dana rane svoje 
mladosti, obasjane izrazitom dobrohotnošću: * i 1 

»Četvrtoga marta (1843) pošli smo zajedno (sa 
braćom Naprstkovima) do Krumlova, imajući prepo¬ 
ruku na odličnog učenjaka Kurelca, rođenog Hrvata, 
koji je tamo bio upravo zaposlen uređivanjem knežev¬ 
ske biblioteke. Bio je to pravi uzor oduševljenoga pan- 
slaviste iz Kollarove škole. Naučio je sve glavne sla¬ 
venske jezike tako, da je vladao njima potpuno, u 
živoj riječi i pismu. U svim literaturama, ne izuzima¬ 
jući francusku, talijansku a ni englesku, bio je kao 
kod kuće, glavna mjesta iz Mickiewicza, Puškina, 
Kollara, Gundulića i srpskih junačkih pjesama znao 
je naizust. Odličan deklamator, znao je i najrazličitije 
naše narodne pjesme, a nas je naučio nekoliko jugo- 
slovenskih. Po jednoj pjesmi, koja radi o materi ukle¬ 
toj u kukavicu, prepoznali smo se neđusobno nakon 
mnogo godina na ganutljiv način, kako ću to na svom 
mjestu, ako bog da, dalje opisati. Razumljivo je, da 
smo u njemu našli najzgodnijeg vođu i tumača u van¬ 
redno zanimljivom Švarcenberškom zamku. Osobitim 
slučajem boravio je tamo u gradu istodobno drugi gor- 


1 (Frič V. J. : Pameti. I. Praha 1886., na str. 175. 

ljivi Jugoslaven Beograđanin, koji se navečer priklju¬ 
čio nama k veselom pilu i drugarskom razgovoru. Ra¬ 
zumije se, da smo se i raspjevali! Kurelac se vrlo ra¬ 
dovao našim novim društvenim i političkim pjesmama 
i upamtio ih je nakon prvog slušanja- Ostavio mi je 
nakon toga za uspomenu riječi, koje sam primio kao 
blagoslov plemenite i vrele slavenske duše za daljnji 
put svoga života. Napisao mi je naime u spomenar 
»Tako pracovav kao što se pupoliš — radovat će ti 
se majka Slava!« 

S milim Jugoslovenima teško smo se rastajali; 
uzajamno smo se rasplakali kada smo si konačno stis- 
nuli ruke, te smo si još iza rastanka dozivali zbogom, 
pjevajući mi češke, oni hrvatske pjesme, sve dok se 
više nismo čuli.« 


Koli milo zvone bujne riječi četrnaestogodišnjeg Friča, 
te rođene žarke slavenske duše! Kurelac kao da je naslu¬ 
tio kasnije plodove toli ranog procvata, kada mu u spo¬ 
menar piše: »Tako radeći, kako se pupoljiš — radovat će 
ti se majka Slavija!« 

Sjetiti nam se tu i ostalog, danas već legendarnog, 
burnog života Fričova, tog velikog i djelotvornog prijate¬ 
lja Jugoslavena. 

Rodio se 1829. g. u Pragu. Već kao đak gimnazije 
isticao se velikim svojim domoljubljem, koje su u mladoj 
njegovoj duši već tada raspirivali među ostalim Ljudevit 
Štur, Janko Kalinčak i drugi vatreni Slovaci, koji su zala¬ 
zili u gostoljubivu kuću njegove porodice. Oduševljavao se 
Schillerovim »Razbojnicima«, čitao Byronove pjesmotvo- 
re i slušao razgovore W. W. Tomka s Karlom Havličkom 
o beznadnoj budućnosti svoga naroda. Pod neodoljivim 
utjecajem moćnih dojmova napustio je domovinu godine 
1846. kao sedamnaestgodišnji mladić. Probio se preko 
Hamburga do Londona, gdje je bio prinužden, da radi u 
tvornici listovnih kuverata, dok mu ne uspje, da se pre¬ 
porukom poljačkog emigranta Krempovickog smjesti u Pa¬ 
rizu i bude primljen u vojničku školu. 

U Francuskoj upoznao je Frič nove prevratne struje 
evropske politike. Vratio se u Češku g. 1847., a revolucija 
1848. g. zatekla ga kao vođu češke omladine i centuriona 
đačke legije. Bio je član izaslanstva u Beč, odakle je otišao 
u Bratislavu do Štura, te u Modre Kalinčaku i Hurbanu. U 
Pragu je nastavio političko-prevratničko svoje djelovanje, 
učestvovao kod saveza Slavenskog kongresa, bivši tada 
izabran starješinom vojne sekcije tadašnje »Slavije«, naj¬ 
življeg i najradinijeg skupa čeških omladinaca. Prigodom 
bombardiranja glavnog grada bio je kao vođa praškog pu¬ 
čanstva na barikadama, uz bok Šturu, Sladkovskom i 
Bakunjinu. 

Iza nesretnog svršetka češkog ustanka zaklonio se 
Frič u Zagreb, kamo dođoše i neki njegovi drugovi, a gdje 
su se već otprije nalazili »veliki ljubitelji jezika i literature 
ilirske« Erben i Lambl, delegati Slavenskog kongresa na 
hrvatskom saboru. 

Jelačić nije udovoljio Fričovoj želji, da ga primi u 
svoju vojsku, nego mu je savjetovao, da se priključi Strati- 
miroviću ili Šturovcima, koji su se potonji u Slovačkoj 
spremali na ustanak. Prije svog odlaska bio je neko vri¬ 
jeme na imanju podžupana Čegela Braček, gdje se u 
ugodnu i veselu društvu sreo i sa Gajem, Vrazom i Ku- 
relcem. Možda je taj ponovni susret sa Kurelcem bio onaj, 
što ga Frič spominje u svojim »Pameti« u vezi s narodnom 
pjesmom o materi, ukletoj u kukavicu. 

Pošavši one jeseni put Slovačke, bude tamo u jednom 
okršaju sa Kirasirima teže ranjen, te izatoga pod krivim 
imenom smješten u jednu bečku bolnicu. — Odanle se 
vratio 1849. u Prag. 

U ono je vrijeme Mihajlo Bakunjin nastojao, da po 
njemu pomagani ustanak u Njemačkoj proširi i na susjednu 
Češku. Među zavjernicima nalazio se i Frič, a policija, 
ušavši stvari u trag, provede uz mnoga druga i njegovo 
uapšenje. 

Nakon dugotrajnog istražnog zatvora osuđen je 1851. 
na osamnaest godina tamnice, od kojih je odsjedio tri u 
Josefovu i Komoranu. Prigodom vjenčanja cara Franje Jo- 

sipa amnestiran vrati se u Prag, gdje je za čitavog apsolu¬ 
tizma bio pod redarstvenom paskom. 

Potkraj g. 1854. izdao je Frič znameniti almanak 
»Lađu Niolu«, a stupivši poslije toga u tijesnu vezu s naj¬ 
mlađim naraštajem književnika u čuvenom udruženju 
»Kruh Majovy« (Jan Neruda, V. Halek, A. Heyduk i dr.), 
bio je učesnikom kod zajedničkog izdavanja glasovitog 
almanaka »Maj«. 

Tim svojim djelovanjem posta on u velikoj mjeri 
sumnjiv konzervativcima, i bude 1858. bez istrage i pre- 
slušanja zatočen u Sedmogradskoj. Iduće mu godine orno- 
gućiše odlazak u inozemstvo, otkuda se tek iza dvadeset- 
godišnjeg progonstva mogao opet vratiti u domovinu. Tu 
je još do kraja svog života (1890) razvijao mnogostranu 
djelatnost na polju književnosti, a napose i u živahnom 
unapređivanju češkog narodnog kazališta. U vrijeme po- 
novog duljeg svog boravka u Parizu općio je prijateljski 
(1863.) sa Eugenom Kvaternikom i češće se s njime 
sastajao. 1 

Što je sve proživio u ona dva decenija, sprovedena u 
emigraciji, opisao je vanredno zanimljivo i uzbudljivo u 
čuvenim svojim nedovršenim uspomenama, kojih je prvi 
dio izašao g. 1886. u Pragu. Za svoga se progonstva na¬ 
vratio po drugi put u Zagreb godine 1873., iza pobjede 
hrvatske narodne stranke pod banom Ivanom Mažurani- 
ćem, koji ga učini glavnim urednikom poluslužbenog 
»Agramer Zeitunga«. Za toga boravka osnuje on zagre¬ 
bačku »Češku Besedu«, a i inače se živo isticao u javnom 
i društvenom životu sve do g. 1877., kada je, ne mogavši 
se — kako se nadao — zagovorom banovim vratiti u 
Češku, otišao preko Petrograda kao novinski dopisnik na 
rusko-tursko ratište. 


1 Š e g v i ć : Drugo progonstvo Eugena Kvaternika. Zagr. 1907. 

boravak u pragu i povratak U BEČ 

PUT MEĐU GRADIŠĆANSKE HRVATE 


»Mlado me je srdce i ljubav mo¬ 
jega roda zanesla med one Hr¬ 
vate.« F. K. 


Iz Krumlova krene Kurelac u Prag, da tamo kao van- 
redni slušač sluša predavanja na filozofskom fakultetu 
sveučilišta. Prehranjivao se i tu davanjem lekcija. Tijesno 
se tada sprijateljio s poznatim slavistom i knjižničarom 
»Češkoga narodnoga muzeja« Vaclavom Hankom, kojemu 
je ostao trajno odan. Dvadeset godina od njega stariji 
Hanka uzvraćao je iskreno tu privrženost i dopisivao je 
s njime do svoje smrti (1861). Družio se usto, među ostalim, 
i sa mladim Dancem Kasparom Vilimom Smitom, svojim 
vršnjakom (rod. 1811. u Kobenhavenu), koji je tada neko 
vrijeme boravio u Pragu učeći slavistiku. Upućivao ga je 
u hrvatsko-srpski jezik. Smit je kasnije bio profesor slavi¬ 
stike na sveučilištu u Kobenhavenu, ostajući sve do kraja 
života (1881) veliki prijatelj Slavena. U nizu brojnih nje¬ 
govih naučnih radnja pored prijevoda ruske Nestorove 
kronike i raznih studija o ruskoj i srpskoj narodnoj poeziji 
ima i prikaz češkog vjersko-političkog pokreta, napose 
Husizma. — U ono je vrijeme uredništvo češke revije 
»Kvety« pozvalo Kurelca, da napiše opširniju studiju o 
ilirskoj književnosti, ali — »zbog naročitih svojih razloga« 
— on se tome pozivu nije odazvao, iako bi mu taj prihod 
bio doista dobro došao. 

Ima o Kurelcu lijepog spomena iz onog razdoblja i u 
spisima Jovana Stefanovića Vilovskog, koji je, pored Ljube 
Nenadovića, bio dobar njegov prijatelj. Voljeli su ovi mladi 
Srbi, kako su to i sami naglašivali, Hrvata Frana Kurelca, 
jer im je bio iskreno odan i »nije pravio razlike između 
Srba i Hrvata.« — »Naše drugovanje u Zlatnom Pragu 
bijaše kao neki predznak događaja i prilika, kakve su 
posle nekoliko godina nastupile, kada se mi Srbi iz Voj¬ 
vodine i Šumadije skupa sa braćom Hrvatima digosmo pod 
jednim bratskim znamenjem, da branimo ugrožena prava 

našega naroda. Ja rodom Banaćanin, Ljuba Šumadinac, a 
Kurelac Hrvat — je li moglo biti lepše južnoslovenske 
družbe od ove naše, koja je snagu svoju crpla iz odušev¬ 
ljenja, koje se tada javljalo među Česima, koji, rukovođeni 
i upućeni svojim velikanima, počeše sve to više osećati 
narodski i slovenski.« 

Dalje veli Stefanović: »Inače bejaše Kurelac čudan 
svetac. On se nije mnogo družio sa svetom, nego je najviše 
sedeo kod kuće čitajući i učeći neprestano. Filologija i 
istorija bijahu mu prirasli za srce. Kad bi mu kakva inte¬ 
resantna stara knjiga pala šaka, on bi zaboravio čak i na 
jelo i na sve drugo. Mi smo se divili njegovoj naučenosti, 
a uvažavali ga sa njegova uzorita poštenja i sa njegove 
plemenitosti.« 

Konačno je iznesena i epizoda neuspjelog knjižničar¬ 
stva u Krumlovu »neiscrpljiv izvor za šalu i humor Ljube 
Nenadovića. 1 

* 

Iza dvogodišnjeg izbivanja vratio se Kurelac o po¬ 
četku 1846. opet u Beč. Nastavio je svoj rad kao »Sprach- 
lehrer und privatisierender Gelehrter«, a usred ljeta iste 
godine dao se na put među gradišćanske Hrvate, koje je 
već prije — oko 1842. godine — bio letimično pohodio, a 
tom prilikom poveo sa sobom i prijatelja Ivana Kuku- 
Ijevića. 

Kada je ono prvi put pošao iz Wiener Neustadta preko 
nedaleke međe »sa pet forinti u džepu, toljagom u ruci, 
s torbom o ramenu i u njoj nešto potrebica svojih«, bio je 
gostom profesora češkoga jezika na vojničkoj akademiji 
M. Fialke, kojega su vezale trajne simpatije sa Južnim 
Slavenima, a kojega je kasnije Šafarik bio predložio na 
Slavenskom kongresu u Pragu za češkog delegata u Hr¬ 
vatskoj. Fialka je potkrijepio Kurelca u njegovoj nakani, 
upućivao ga potanje o blizom hrvatskom življu i poklonio 
mu neke prepiše narodnih pjesama, što ih je prilikom sam 
bio pobilježio. Fialka se zanimao i za život moravskih 

1 Stefanović Vilovski Todor: Uspomene na Ljubomira 
P. Nenadovića. »Brankovo Kolo« 1904. br. 21 i 22. 

Hrvata, o tome i pisao, a Vrazu slao narodne pjesme iz tih 
krajeva. 

Sada se Kurelac ponovo dao na put k onim našim 
zemljacima, kojih su se pređi bili doselili, počevši još od 
šesnaestog stoljeća iz Hrvatskog Zagorja, Primorja, iz Sla¬ 
vonije, a napose ponajviše iz Bosne i Hercegovine, u ovu 
svoju novu postojbinu »oko Dunajske vode i Pinke vodice, 
oko jezera Novoselskoga, . . . oko Šopruna i Požuna, oko 
Kiseka i Rohunca.« Sa malenom potporom bečkog knji¬ 
žara Benedikta odlučio se on, da sustavno i temeljito pri¬ 
kupi narodno blago, što se sačuvalo u pjesmama (»Jač- 
kama«) onih, od svog slavenskog stabla odavna otrgnutih, 
grančica. Od pamtivijeka pod utjecajem tuđe vlasti, opkp^ 
ljeni Madžarima i Nijemcima, oni se ipak ne odnarodiše. 
Mili romon narodne pjesme i hrvatsko bogoslužje pove- 
zaše ih zauvijek s njihovom hrvatskom pradomovinom. 

U opširnom predgovoru svojih »Jačka«, izdanih tek 
dvadesetpet godina kasnije (1871), sjeća se Kurelac u svo¬ 
joj starosti, uz duboko ganuće, tih tada već dalekih dana 
svoga mladenačkog plandovanja: »Mlado me je srdce i 
ljubav mojega roda zanesla med one Hrvate«, kojima, kako 
se izrazuje: »Hrvatsko srdce nije obumrlo, a jezik im ostao 
čist, pored vsega drugovanja i komešanja s drugimi ple- 
meni« i kod kojih »klica ljubavi k rodu i jeziku svomu, u 
sred onoga se tudjinstva ugušila nije.« — Dalje priča, kako 
je od časa, kada se iza granice, popeo na neki humak, do 
kojeg su mu dopirali prvi, za nj sretni glasovi milozvučne 
čakavštine, pa do kraja tog toli uzbudljivog po njega pu¬ 
tovanja, proživio mnoge radosne časove, jer: »Malo ti se 
hoće srdcu prijetljivu i očutljivu da bude srećno!« 

Okupilo se tada oko njega staro i mlado »sletile se 
babe i snahe, žene i devojke, doraslići i doraslice« i svi 
mu objaviše i ispripovijedaše po »koju jačicu ili bud koju 
vrsticu, samo da mu učine radost, koja mu se na licu 
žarila.« 

Tako mu prođoše četiri mjeseca do jeseni one godine. 
Naužio se dobra i zla, hraneći se katkada kupinama, pro¬ 
boravivši po gdjekoju noć i pod vedrim nebom, dok ga nije 

primila koja milosrdna i gostoljubiva duša pod svoj krov 
i okrilje. Zabilježio je on u to vrijeme obilje narodnog 
blaga, što ga je sabrao u kolu djevojaka, među pastirima 
i po župnim dvorovima, gdje ga ponajviše susretahu sa 
mnogo simpatija i razumijevanja, kao i po seljačkim do¬ 
movima čestitog i snažnog onog puka. 

Iz Kiseka pisao je 12. oktobra 1846., našavši se pri 
kraju svojih prečednih sredstava, Ljudevitu Gaju, oslovlju- 
jući ga: »Prepoštovani gospodine, diko i začetnik ilirski! — 
Moj negdašnji (a ne znam zašto ne i sadašnji) prijače!«, 
moleći ga za preporuku kod grofa Janka Draškovića, od 
kojeg je bio zatražio potporu a da uzmogne dovršiti svoj 
posao oko sakupljanja pjesama »svieh Hrvatov po Ugr- 
skoj.« 

Malo zatim vratio se u Beč, imajući sada da štošta 
priča prijateljima svojim, a napose starini Vuku, koji je 
s velikim zanimanjem slušao njegov izvještaj o jeziku i 
folklori, dotada još učenom svijetu slabo poznatih gra¬ 
dišćanskih Hrvata. 

Nije se tada u Beču ni pravo smirio, kad mu se pru¬ 
žila prilika vrlo ugodna, da dođe (1847) kao pratilac umi¬ 
rovljenog ruskog generala, a inače revnog arheologa 
Aleksandra Dimitrijevića Čertkova (1789 
—1858), isprva u lječilište Lindewiese u Šleskoj, a izatoga 
i u Mletke. Čertkov, koji je 1812. g. učestvovao u vojni 
protiv Napoleona, umirovljen je g. 1822. Bio je član mno¬ 
gih ruskih i inozemnih znanstvenih ustanova. Izdao je veći 
broj djela o numizmatici, bibliografiji i arheologiji, ponaj¬ 
više na temelju vrijednih starih rukopisa, što ih je sabrao 
u čuvenoj svojoj, vrlo bogatoj knjižnici. Pisao je i o stari¬ 
nama Bugarske i Makedonije, a među ostalim poradio oko 
izdanja »Ostromirova Evangjelja« u redakciji Vostokova. 
Upoznao se sa Kurelcem, a čini se i zavolio ga, svakako 
zbog zajedničkog im živog interesovanja za staroslovjen- 
štinu i za slavensku starinu uopće. O spomenutom njihovu 
putovanju ne znamo ništa potanje, do ono nekoliko riječi, 
što ih je Kurelac o tom zabilježio u predgovoru svojih 
»Jačka«. 

POVRATAK U DOMOVINU (184 8.) 


»Mi hoćemo da nam milo zvonce 
našega jezika svuda j pozvon¬ 
im je.« F. K. 


Nemirne je dane u praskozorju burne i uzbuđene 1848. 
g. dočekao Kurelac u Beču, u tridesetisedmoj godini svoga 
života. Opće prilike uoči sudbonosnih događaja bivale su 
iz dana u dan sve teže, naročito za Slavene, koji se sve 
više gledahu prijekim očima. 

Kurelac se do onog vremena još nije bio oglasio svome 
rodu, nu ime mu već i tada nije bilo nepoznato u domovini 
i diljem ostalog Slavenstva. Lijepo je to izrazio francuski 
slavist Cyprien Robert u svom pismu od 15. okto¬ 
bra 1848. 1 Tu on piše Kurelcu u Zagreb: »Najbolje sećam 
se ja tvoeg ponositog imena, i baš dobreg lica tvoeg, 
kada smo se u Peštu vidili, i od onda tražio sam te svuda, 
u slavenski svet, pitajući po svech varošah gde sam ne¬ 
koliko vreme pribavio: nijeli kod vas Gosp. Kurelac.« 
Dalje mu javlja o poteškoćama glede utemeljenja po njemu 
zamišljenoga Slavenskoga društva u Parizu. »Nadam se 
na tvoej i na tvoijh prijatelj pomoći, da ćete sa mnom kor- 
respondirati, i namieru moej priklonjeni biti, jer u ovoj 
lepoj Franzeskoj nema ješče slavjanizm gorlivih branite- 
ljah.« Žali, da ne može tražiti za svoj »mali žurnal« za¬ 
mjenu »slavnih ilirskih novin« i zaključuje gorljivo 
i zanosno: »Verujte da moja činna ljubav neprestanno sledi 
stvari vašej i da ne bi se u nevreme, jedva tri meseca 
pred revolucij parizkoj, oženio, bi sam bio već odavna 
medju Vami, pod vešalah magyarskih.« Potpisujući se 
kao »svih jugoslovian najserdečnij prijatelj« još veli: »Mo¬ 
lim te, dragi moj, ne zaboravi uveravati slavnog uskri- 
sitelja litterature ilirskoj, Gosp. Gaja, da moja najživlja 
čuvstvovanja uvek posedova.« 


1 Vidi moj prilog u »Savremeniku« 1920., na str. 94—95. 

Cyprien Robert, rođen 1807. u Angersu, nasljednik 
Adama Mickiewicza na slavističkoj katedri u »College de 
France«, bio je i tajnik tadanje »Societe Slave de Pariš«. 
Boravio je već g. 1843. u Zagrebu, gdje mu je Gaj bio men¬ 
torom. Iza ponovnog svog bavljenja među Slavenima, g. 
1848., upravio je Kurelcu ovo svoje zanimljivo »ilirsko« 
pismo, koje nam dokazuje, koliko ga je volio i uvažavao. 

Daljnjem dopisivanju među njima nije se dosele ušlo 
u trag. Robert, koji je imao mnogo razumijevanja i toliko 
živih simpatija za želje i nade probuđenog Slavenstva, i bio 
izdao raznih djela o Slavenima, napisao^ je god. 1844. u 
»Revue des Deux Mondes« štampanu studiju: »Du mouve- 
ment unitaire de l'Europe Orientale, la Grece, V 111 y- 
r i e, la Boheme, la Pologne, la Russie.« — Godine 1849. 
počeo je s izdavanjem, doskora opet obustavljene revije: 
»L’ Orient Europeen« (»Revue des interets politiques, 
religieux et literaires des. . . Polonais, Jougo-Slaves, 
Magyars, Roumains, Grecs, Ottomanes et Russes.«). Na¬ 
stavio je svoje slavenofilsko djelovanje do god. 1856., kad 
ga je iznenada iz Francuske nestalo. Ne zna se pravo, 
kada i gdje je u Sjevernoj Americi umro. Po naravi svojoj 
osobenjak, naličio je u mnogočemu, a napose i po skrom¬ 
nom i skučenom svom načinu života, na svog prijatelja 
Kurelca. 

* 

Na raskršću dviju epoha, na vidiku prevratnog po¬ 
kreta sviju gotovo naroda austrijske monarkije, kucnuo je 
i čas preobraženja za Frana Kurelca. Dočekao je on pla¬ 
tnenog srca dolazak velikog hrvatskog narodnog izaslan¬ 
stva, što je pod vodstvom Ljudevita Gaja imalo da pred 
cara iznese svoje tegobe i želje. U nizu pozdravnih govora 
na bečkom kolodvoru, što ih došljacima upraviše po jedan 
Hrvat, Dalmatinac, Slovenac i Slovak, oglasi se na kraju 
i Kurelac govorom na njemačkom jeziku, a da ga razumiju 
i prisutni Neslaveni, istupivši odlučno i oštro protiv pan- 
germanskih težnja u austrijskoj carevini. — Uz Hrvate, 
Srbe i Slovence nađoše se tada u Beču Česi, Slovaci i Po¬ 
ljaci, a kad su se Slaveni 2. aprila bratski sastali u Sper- 

lovoj dvorani, krasnoslovio je Kurelac na poljskom jeziku 
Mickiewiczevu pjesan »Reduta Ordona«, prouzročivši ži¬ 
vom i poletnom svojom interpretacijom silno ushićenje 
svih slušalaca. 

Nošeni dalekosežnim, zanosnim nadama i slijepom 
vjerom, visoko se tada dizahu valovi oduševljenja za misao 
slobode i kultumo-političkog preporođaja slavenskih na¬ 
roda. Zvijezda u težnjama i nadama ujedinjenog Slaven¬ 
stva zasjala je na časove, uoči praškog Slavenskog kon¬ 
gresa, kao nikada prije. Svečano se razlijegoše dvoranom 
zvučni i snažni glasovi poljačkog rodoljubnog pjesmo- 
tvora sa zavjetnim svojim završetkom, punog neodoljiva 
žara i čara riječi i izražaja. 

Malo zatim, već 17. aprila, izašla je u »Zori Dalma¬ 
tinskoj« Kurelčeva poruka: »Rodu Dalmatinsko- 
mu !« s uvodnim riječima: »Sada nam je uskrs, 
sada sloboda, sada preporod i novi ži¬ 
vot.« — Lijepim, lako shvatljivim načinom tumači on 
nove tečevine: slobodu štampe (»Sad će i Car i svit 
dočuti koja nam je volja, koja nam je želja.«); narodnu 
stražu (»Neće se krv uzaludo prolivati, a red će se 
obdržati.), a za treću kaže: Sad će doći najveće 
dobro — Konstitucija (»poslanici će narodni za¬ 
jedno s carem i kraljem da ugovaraju i zakonom utvrde 
kako bi bilo svakomu i bolje i laglje.«) — Izatoga bavi se 
mađarskim presezanjima, koja onemogućuju Hrvatima 
opstanak u njihovu društvu. Toplim riječima poziva Dal¬ 
matince u narodno kolo: »Ove tri ladjice Dalmaciju, Sla¬ 
voniju i Hervatsku treba sada dobro svezati da uže ne- 
pukne, te ladjice da nepotone, jer takove bure po derža- 
vah i kraljevinah još nebiaše kao što je sada iza francu¬ 
skoga nemira nastala. Dati će bog te će toga s vrimenom 
još i više uz nas pristati: ta bratje dosta, samo što smo 
razdiljeni« — a onda proročanske mu riječi: »ta naša 
sloga biti će od koristi i Serbljem i S lo¬ 
ve n c i m, i oni će kada tada uz nas ili mi 
uz nj e.« — Dalje kaže: »svi se narodi sada druže, kako 
da se mi ne družimo koji smo toplijega serca i bolje znamo 

što je brat, što je sestra i što je rodjak, nego ikoji narod 
pod suncem«; dok pri kraju dirljivim upravo načinom iz¬ 
laže Dalmatincima sveopću narodnu želju: »suza će nam 
udariti na lice i serce zaigrati kako još nikada za našega 
vika zaigralo nije ,ako nam i vi dodjete, ako i vi sidete uz 
našu gospodu, uz vašu bratju; jer valja da budemo jedno 
serdce jedna duša,« 

Doskora počinje se i sam spremati za polazak u do¬ 
movinu. Vijesti, što ih je primao iz Hrvatske, o onome, 
što se spremalo, a od česti se već bilo i započelo, nukale su 
ga na što brži odlazak. Događaji se gomilahu, a kada bijaše 
već na vidiku neminovni sukob hrvatsko-mađarski, i pri¬ 
like za Slavene u Beču postadoše sve to neprijatnije, 
ozbiljno se odluči na put, ma da mu slabo zdravlje i ti¬ 
jesne, nemile lične prilike oteščavahu gotovo svaki korak. 

To razabiremo iz njegova pisma, što ga je prije toga, 
drugi dan uskrsa, bio upravio senjskom biskupu Mirku 
Ožegoviću, koji se desio u Beču, a bio mu sklon: »Od 
tuge i sirotinje ugnjeten; a usiljen još za jedno vreme u 
Beču pribivati: Preuzvišeno Gospodstvo Vaše smerno 
molim, da mi na pomoći bude i u ovoj bedi mi priteče, koja 
je tim veća, što me bolest snašla, s koje i nemogu put u 
Domovinu poduzet, — Smilujte se bednom bolestniku i 
Bog će Vam Milostinju večnim Rajom naplatiti. — U ce- 
lovu presvetih ruku Vaših ostajem Preuzvišenstva Vašeg 
ponizni Sin Frane Kurelac Hervat«, 1 

Prvih dana maja zakroči on ponovo, već otprije zna¬ 
nim mu putevinia i stazama gradišćanskog kraja, među onaj 
hrvatski puk, na kojega se, kako tada reče »domišljaju i 
vrebaju, kako s njega donešeno Hrvatstvo da skinu i 
svuku, a Magjarstvo navuku; kde od istog slova božjeg, 
ako je Hrvatski, zaziru, te ga narodu otet i uklonit nastoje 
i priziru«, a koji su mu se Hrvati »duboko u srdce zasekli.« 

Htjede on na tom svom putovanju, da po »Mošonjskih 
stranah« pokupi pjesme, što mu prije bijahu izmakle, ali 
je to tek djelomice izvršiti mogao, jer ono nesigurno i 
sumnjičavo vrijeme pred općom političkom olujom nije 


1 U obiteljskom arhivu Brlić-Mažuranić. 

bilo povoljno takovu trudu. Nije ga u takovo doba moglo 
minuti, da njega, kome je vazda srce i na jeziku bilo, zbog 
neoprezne riječi kao politički sumnjivog zatvore. Čamio je 
u nemilom i nedostojnom tamnovanju punih četrdeset 
dana, a da onda na zagovor hrvatskih saborskih poslanika 
u Bratislavi, po dobroj sreći riješen, bude pušten na 
slobodu. 

U Hrvatsku bijahu, međutim, doprle vijesti o njegovu 
tamnovanju i o smrtnoj opasnosti, u kojoj se dosta dugo 
nalazio. Brlić pišući Gaju (Iz Beča 22. V. 1848.) spominje 
tamo raširene glasove »da će Kurelac — kao neka vrst 
taoca ubijen biti, čim se Hrvati pobune, a od puštanja 
na slobodu ni govora.« U skupštini županije zagrebačke 
mjeseca maja objavljeno je, »da su gospoda Kralj, Hurban, 
Kurelac i još niekoji uhvatjeni i utamničeni poradi toga, 
što su kao vierni svoga roda sinovi svoj slavjanski narod 
o svetoj narodnosti podučavali i nagovarali, da vieran 
ostane svome zakonitome kralju i sebi, to jest svojoj na¬ 
rodnosti.« U skupštini pako županije varaždinske iznesen 
je u isto vrijeme prijedlog, da se uslijed ove »veoma ža- 
lostne i sadašnjeg veka duhu posve neshodne vesti, upravi 
caru i kralju molba za milostivu pomoć.« Došavši na slo¬ 
bodu, pred polazak u Kisek, Kurelac se sam javio Brliću 
jednim svojim pismom, moleći ga, da mu saopći dan sa¬ 
stanka sabora, izrazivši mu ujedno živu svoju želju djelo¬ 
tvornog učestvovanja u novom političkom životu hrvat¬ 
skom: »Gledaj da budem poslanik od koje 
regimente ili bar poslanički namestnik, 
ondabimogaoprogovoritizaovenesretne 
Hrvate u Ugrinskoj.« 1 

U isto vrijeme javio je Gaju iz Bratislave (20. IV.): 
»Ja sam nagovarao i duhovnike i školnike (gradišćanske), 
da nam dodju sada na naš sabor« i da je o njima razgo¬ 
varao Metelom Ožegovićem, koji mu je rekao, 
da ih uputi, da napišu peticiju i da protestiraju »da se 
vera ne pogrdjuje pomeštivanjem magjarskih popov na 
hrvatske fare ili filiale i da zaprose, da ugovorimo s Ma- 


1 U obiteljskom arhivu Brlić-Mažuranić. 

gjari pošiljanje praeceptorov hrvatskih do naše preparan¬ 
dije u Zagrebu.« Zagovara nadalje uvedenje školskih 
knjiga doduše u njihovu primorskom dijalektu, ali inače 
istih kako i u Hrvatskoj, čime »više bi geniusov probudili, 
bolji temelj ilirstvu položili i gde koje od protivnikov za¬ 
dobili.« Zaklinje i Gaja: »Gledajte za boga, da i mene 
izberu za poslanika u kojoj regimenti.. . Kad bi bio pravi 
poslanik granice, mogao bi onde provisorice za ove naše 
Hrvate fungirati, čim bi u srce naroda ilirskoga pri sa¬ 
boru dirao.« 2 

Ova se vruća Kurelčeva želja nije ispunila ni tada, a 
ni kasnije, na osvitku ustavne ere (1861.). Kad on napokon, 
iza tegotnog i napornog putovanja što pješke što prigod¬ 
nim seljačkim kolima, ugleda na varaždinskom dravskom 
mostu kršnog vojnika-stražara Brođanina i kad se, iza- 
toga, pomolio u Zagrebu, zapade ga znatno čedniji za¬ 
datak, da u službi banskog vijeća kao desna ruka podbana, 
Mirka Lentulaja, sastavi niz poznatih svojih vatrenih ratnih 
proglasa, napisanih lijepim zornim jezikom, značajnih do¬ 
kumenata krasne njegove dikcije i zanosnih časova, u ko¬ 
jima izađoše na svijetlo dana. 

Krajem juna 1848., kada puče glas, da se ban Jelačić 
ne će vratiti iz Innsbrucka, kamo bijaše pošao na čelu 
hrvatskog izaslanstva pred cara Ferdinanda, izađe prvi 
Kurelčev »Proglas na Krajišnik e«. Tu on krep¬ 
kim riječima, koje su bile odraz oduševljenog raspoloženja 
u onim danima vedrih i uznositih nada Hrvata, malo dana 
iza ustoličenja bana Jelačića, otvorenja hrvatskog sabora 
i sastanka Slavenskog kongresa u Pragu, kaže: »P o- 
zdrav i počtenje od naroda Hrvatskoga 
i Slavonskoga iz provinciala i Krajine 
militarske sakupljenog na velikom sa¬ 
boru u Zagrebu.« Valjalo je, kako veli, »da se do¬ 
govorimo i većamo: kako ćemo sada, kad sunce slobode 
svuda probija, nevolji se našoj oteti, slobodu našu utvrditi, 
te sreću detce naše i unučadi naše ograditi.« 


2 »Građa« jugoslav. akademije. VI, na str. 110. 

Bojeći se nevjere iz okoline cara, koji da ima oko sebe 
»sve same pizmene Švabende i ljutu Magjariju, zaklete ne¬ 
prijatelje krvi naše te imena našega«, gorko se tuži, da 
sada »kad je sad ovaj sad onaj narod slobode se svoje 
domogao i narodna života, što baš nas Magjarom u ždrelo 
turaju, te čistu našu krv njihovoj šarenoj kopiladi pod 
noge meću.« 

U crnim bojama prikazuje narodu, što ga čeka. »A što 
preki sud ne bi zahvatio, to će doći gospoda, što su ju 
vrazi naši namestili: doći Hrabovski, doći Josipović, da 
nam sude i gospoduju (a njihovo ime i u paklu smrdi) te da 
još i zadnje srdce, koje mari za narod Hrvatski i Srbski i 
njegovu slobodu, ugnječe i krv mu izpiju.« Rastužena srca 
spominje »što se dogodi u Kikindi i u Bečeju — kde su 
braću Srbsku, a našu krv, za to vešali: što su rod svoj 
ljubili.« 

»To se ne može pregoreti. Naša osveta mora da plane 
kako živi oganj, iz svačijega srdca, koje grehom i neverom 
pokvareno nije.« 

A onda nastavlja: »Ali braćo krajišnici, dični sokolovi 
Like i Krbave; Ogulinci i Slunjani, od najboljieh svakda, 
a sada i do veka; Banovci junaci, Jelačića bana kao ro- 
djeni sinovi; i vi Križevčani i Gjurgjevčani, slavnoga imena 
verni čuvari, a dušmanu Magjarskomu najbliži susedi;; još i 
vi Slavonci, naši pobratimi; pak Banaćani, koji već u 
oganj skočiste i vragove odbijate — što hćete reći kad 
vam rečemo, da je nakanio Švaba i Magjar našoj krvi a 
diki našoj, Jelačić-banu, slavnomu banu, ta naše gore listu, 
da sudi i njega da odsudi?« 

Dok pod utjecajem do krajnosti tada raspaljenih 
strasti, u opreci sa inače blagom ćudi svojom, zaključuje: 
»Krajišnički sine, junače do veka! sve spremi i pripravi: 
da napojiš sabljicu Magjarske krvi, koje ti još okusila nije; 
i da gadjaš u ona prsa, koja ti o propasti rade, a na po¬ 
štenje i pravicu privesti se ne dadu. Kako stigne prva za- 
povest da si gotov. — Bog te pomogao i sreća junačka!« 

Dne 22. jula izađe na njemačkom jeziku njegov »Pr o- 
glas na Nemce« (»An die Deutschen der westlichen 
Comitate Ungarns«.), koje oslovljuje sa »Liebe Nachba- 









ren!« opravdavajući potrebu oružanog napada na Madžare, 
jer, kako kaže »der magyarische Hochmut und die magya- 
rische Sprachtyrannei war nicht mehr auszustehen.« 1 Crta¬ 
jući uvjerljivim načinom sve nepravde počinjene nad Hr¬ 
vatima ,označuje Mađara rođenim tiraninom, koji se licu- 
mjemo znade prikazati tobožnjim slobodoumnikom. 
Zgodno dodaje tome: »Wohl liebt er die Freiheit, aber so 
wie etwa Kaiser Nikolaus und die turkischen Aga's, Ba- 
scha’s u. Spahi’s, d. h. er liebt sie fur seine eigene Person, 
hochstens fur seine eigene Nazion, aber die anderen sollen 
gehorchen und schweigen. 2 — Onda ih podsjeća, da su i 
oni sami velikim dijelom hrvatske krvi, a za mnoga nji¬ 
hova sela da se još znade, kada postadoše njemačka, 
dapače »imade ih među vama, kojih očevi hrvatski govo- 
rahu, dok ste vi, njihovi sinovi, danas otuđeni glasu vaše 
krvi i predaka vaših.« Pita, što bi ih moglo nagnati, da 
povuku mač protiv dobrih susjeda, protiv drugova u 
nevolji, koji se bore za slobodu, koja je i njima potrebna, 
za slobodu i jednakost u pogledu jezika i narodnosti, bez 
koje je svatko u nasilnoj i nesnošljivoj Ugarskoj većma 
zarobljen nego li igdje pod suncem. Napokon izražava 
vjeru, da se ni jedna njemačka ruka ne će protiv nas dići, 
ni koji njemački mač ni hitac puške protiv nas uperen i 
odapet biti. 

Uto, 11. septembra 1848. javlja očevidac u »Narodnim 
Novinama«: »Prešli smo preko našeg Rubikona! Prešli 
Smo preko Drave! i prviput zaori poslije viekova sladki 
naš »oj!« po zaladskoj gradomedji i razliegao se po 
koršanskom lugu.« Rat Hrvata i Mađara bijaše započeo, 
hrvatsko Međumurje opet utjelovljeno majci domovini i 
ratni se događaji razvijahu dalje promjenljivom srećom. 


1 »Madžarska bahatost i mađarskog jezika tiranija nisu se više 
dali podnijeti«. 

2 »On doduše ljubi slobodu, ali poput cara Nikole i turskih aga, 
paša i spahija, t. j. ljubi je za svoju vlastitu osobu, ili najviše za 
vlastiti narod, drugi pako neka slušaju i šute«. 

Malo dana poslije (16. IX.) slijedio je Kurelčev naro¬ 
čito značajan »Proglas na Ugrske Hrvate« 
(»Dragi Hrvati po Vugrskoj zemlji navlastito po varmeji 
Šopronskoj, Mošonjskoj i Železnoj!«), koji počinje riječima: 
»Ban Hrvatski ur je Dravu prešal. Tomu se dragi rojaki 
ništ ne čudite. Vi dobro znate, da je nam velika krivica 
od Vugrov. Ur je tomu petdeset let, da oni temelj i stanje 
naroda Hrvatskoga podkopavaju. Oni nete trpiti da Hrvat 
ostane Hrvat; oni bi tili, da mi Hrvata zametnemo ter 
Vugri budemo. Oni su tako slipi, da ni toga ne vidiju, da 
je vsakomu narodu jezik svoj mil i drag: on jezik, koga je 
od svoje matere navčil i od otcev predobil.« . .. »Oni su 
nam Mejimurje vzeli, oni su Riku pograbili, oni su letos 
vošćansku granicu odjimali, oni su tili vsu našu narodnost 
zatrti, ... a Kosuth je pital: »Kadi je ta Hrvatska zemlja? 
ja za nju prav nit ne znam.« »Ali bog odurjava gizdavca, 
ter mu glavu pobluja. Tako je seda i Vugrom.« 

Strastvenim i bujnim riječima oslovljuje Madžare: 
»Vi vojujete za gizdavost i krivicu, a mi vojujemo za 
jednakost i pravicu ... Vi ste si zibrali laži Vugrske i jezik 
Kosutha Lajoša: mi smo si zibrali istinu Hrvatsku i sablju 
Jelačića Bana. Vi ste staro vaše poštenje zavrgli ter ste 
sinki sramote postali: a bog nam budi sudac, ako se naše 
poštenje nij občuvalo, i ako po stazici dike ne šetujemo.« 

Zorno prikazuje tim »ugarskim Hrvatima«, kako se 
narod krivnjom Mađara otuđuje, kako se »u spovidalnici 
Hrvatski spovidati i pri maši Hrvatski jačiti ne srni«, kako 
se prijatelji hrvatskoga jezika u tamnice bacaju i pred sud 
zovu, kako je po njihovim selima »Hrvatskoga klinčaca i 
Hrvatskih rožica« nestalo, kako nije već čuti jačice hrvat¬ 
ske »neg je vse zamuklo kot i va pustinji«, a po tom 
svršuje: »Ne plačte dragi bratci, bog nam je milostivan. 
On je nam dal Bana, ki je Dravu prešal. On je naš otac, 
on bude i vaš. Ma smo jedna krv, moramo se grlit, jedan 
brat drugoga pomagat. Seda je pukša sveto orudje, seda 
se približava strašan sud božji, sud pravičan za narod 
krivičan. Seda su svi Slovinci kot rojeni bratci, brat na 
brata pukšice ne spušća: a on ki to včini, on je ur odsujen 

i od boga i od ljudij. S bogom naša krv! s bogom naši 
bratci! dok se vidimo.« 

Ujedno sastavi »Proglas na Rumunj e«, na¬ 
slovljen »Braćo Rumunji po Banatu i Erdelju!«, koji je u 
Beogradu preveden na rumunjski jezik i odanle razaslan. 
Kratko i jezgrovito poručuje Rumunjima: »Dan današnji 
svi se narodi dižu, a vi da se ne dižete? Kad svi narodi o 
slobodi rade, a vam Magjar verige da kuje? Vi se dičite, 
da ste Rimska krv (kao što i jeste), ali stari su Rimljani 
druge okivali, a vas zar Magjar da okuje?.... Vaš Hu- 
njadi te naš Mikula Zrinjski ni sanjali nisu što će im unuke 
postići. . . Da njih dvojica za naše nevolje znadu, ni u 
grobu mirovali ne bi, i svaku bi Tursku glavu ožalili, koju 
su posekli. — Proslavio se Ypsilanti, večna mu pamet! a 
proslavio se i Karagjorgje, večna mu pamet! Oni su bili 
bolji od nas. Da ne ostanemo braćo u sramoti! — Nemojte, 
braćo (ako boga znate) da nam bude krivo, Ta i vam, 
braćo Rumunjska, sunce da ograne!« 

Slijedio je iza toga po banskom namjesniku Mirku 
Lentulaju potpisani »Proglas na Slavonce« (od 26. 
X. 1848.), pozivom na »Slavonce po Slavoniji i po krajini 
slavonskoj«, da ne podlegnu huškanju sa strane »Magjar- 
skih naših neprijatelja i carskih odmetnika« i da sve »bun¬ 
tovničke pisarije i štamparije od sebe odbiju«. To je usli¬ 
jedilo iza izdajničkog čina generala Rotha i Filipovića, 
koji su se na čelu pomoćne vojske od sedam hiljada mo¬ 
maka iz brodske i gradiške regimente, banu Jelačiću iz¬ 
nevjerili, kod Ozera oružje položili, preko Pečuha kući se 
vratili i tu se Mađarima zavjerili, da protiv njih ne će 
dalje vojevati. 

Na to se odnosi i istodobno od Kurelca sastavljen, u 
posebnoj brošuri obijelodanjeni »Odgovor na one 
Magjarske hartije, što je tužna Rothova 
vojska kući ponijela«. U tom se spisu odrazuje 
sveopći bolni dojam one nesreće, još pojačane tadašnjim 
protunarodnim izdajničkim držanjem znatnog dijela po 
stanovitoj gospodi zavedenog slavonskog — napose osječ¬ 
kog — pučanstva. Kurelac spominje kako »Ota vojska po 
neveri i izdajstvu njezinoga vodje toliku sramotu nanese 

Dragi Hervati po Vugerszkoj zemlji imenito 
po vamieji Sapronszkoj, Mosoiijszkoj i 

Zseleznoj. 

zaterti, oni szu gledali da uebude ni zeinlye hervalszkc ni zeml v r e szlavon- 

UVOD JEDNOM KURELCEVOM PROGLASU IZ GOD. 1848. 






narodu našemu i svoj Krajini, da ju nije pregoreti. Sva 
sjajnost našega imena time je potamnela, i srdce nas peče 
kad pomislimo: kako opet lice pred svetom do osvetlamo 
i staru diku zadobijemo«. 

Gorkim riječima dovikuje Slavoncima: »U tom boju 
sva se braća našla, dika jednoga bit će slava drugoga — 
tek Slavonaca nejma. Tomu dodaje: »Ne stidi se 
Slavonski brate: po t e b i te sramote ni toga izdajstva bilo 
nije. Jao vojsci, koja svoga vodje nejma.« Na kraju 
pako, odbivši sva obećanja, sva ulagivanja i očitovanja 
bratske ljubavi sa strane Madžara, lijepo i zanosno piše: 
»Mi hoćemo da jednokrvna braća u jednoj slozi žive. Svi 
Slovinjani naša braća: nu Srbin je prvi brat s desne ruke, 
a Slovenac drugi brat s leve ruke, od njih se mi razstavit 
ne damo: našeg' stabla žile s njihovim se zavrežile i za¬ 
rasle, te da bude jedan hlad na livadi jednoj. Te ljubavi 
Magjar ne razvrže niti je pokvari: bog ju posijao te je 
nikla. — Mi hoćemo da nam se tudjin u zemlju ne seli, 
nećemo guju u-njedrih da grijemo. Mi želimo da na našoj 
zemlji bude našega orača, našega kopača; po našieh pa- 
šah našega pastira, naše devojčice: neka pevaju, neka se 
igraju; mi bi hteli da po našieh vodah naš brodar zavesla, 
naše jadro razvija: i po Savi i po Dravi i po sinjem morju; 
da ostane naše gore list i u Fruškoj gori i u Velebitu i 
u svakom grmku; mi hoćemo da nam se ne kvari hrana 
materina, te da babo unuka ne pozna, nu i odsele da po- 
teče čista hrana, hrana obilata od materinskieh dojak, koje 
su nam došle lep porod odgajile: po tom će sinko nalik 
biti otcu, a pleme nam se ni zatrti ni pomešat neće. — Mi 
hoćemo da nam milo zvonce našega jezika svudaj po- 
zvonkuje, onoga jezika koga su kod nas i ptičice izučile, 
a naviklo mu drvlje i kamenje te je njime zadahnula sva 
milina zemlje božje od Balkanske gore čak do sinjega 
morja«. 

Svršivši time povjereni mu zadatak, preuze izatoga, 
po nalogu Banskog vijeća, kao pravi Tirtej narodnoga po¬ 
kreta. dužnost, da proputuje Slavonijom, da narodu sam 
pročita proglase, da mu ih tumači, srca mu digne i ohrabri. 
S pomoću sjajne govorničke svoje vještine, nošen iskre- 

nim zanosom za stvar ugrožene domovine, prihvatio se 
te u ono vrijeme ne bezopasne dužnosti, vršeći je, dok mu 
je to ikako moguće bilo. Ali u Oriovcu i u Brodu snađe 
ga neprilika, jer ga tamo držahu za mađarskog uhodu, i 
baciše u tamnicu. Iz Broda otpremi ga vojni zapovjednik 
pod oružanom pratnjom u Zagreb, gdje ga predvedoše 
pred, poradi te c. kr, militarske prerevnosti ozlovoljeno, 
bansko vijeće. 

Odonda gubi mu se za neko vrijeme svaki trag. Pro¬ 
lazno, nestalno zaposlenje slabo mu je pomoglo i on bje 
upućen, da traži sredstva za daljni život. Svratio se u 
rodnu si Liku, kako nam to dokazuje na nj upravljeno 
pismo vlastelina severinskog Ambroza Vranicanja, istak¬ 
nutog hrvatskog rodoljuba, pročelnika financijskog odje¬ 
ljenja Jelačićeve zemaljske vlade, koji mu 30, decembra 
1848. šalje potporu od dvadesetipet forinti naslovljenu: 
»Gospodinu Kurelcu, francuskom učitelju u Sincu, blizu 
Otočca.« 

U januaru 1849. g. imenuje ga bansko vijeće privre¬ 
menim učiteljem hrvatskoga jezika u riječkoj gimnaziji. 
»Dana zadnjega meseca januara 1849e godine« obratio se 
Kurelac banskom vijeću u Zagrebu kao »učitelj slovin- 
skoga jezika na latinskih školah Ričkijeh«, zahvalivši na 
imenovanju i moleći, da mu se imenovanje pismeno po¬ 
tvrdi i udijeli putni trošak. »Znam da naša državica hr¬ 
vatska bogatuša nije i zato nebi htio odanle da vadim, 
gde je dno plitko«. Zato predlaže, da mu predujam malo 
po malo od plaće ustegnu, a dopisom od 8. februara potvr¬ 
đeno mu je njegovo: »naimenovanje za privremenoga na¬ 
rodnoga našega jezika učitelja u rečkoj gimnasii«. 1 


1 V o d n i k: Iz ostavštine Frana Kurelca. (»Građa« 8., na str. 71.) 

RIJEČKO RAZDOBLJE U KURELČEVOM 
ŽIVOTU 


»Doču govor morja Slovinskoga, 
Govor morja sa krajem Slovinskim. 
Te mu iskra, koja još tinjaše, 

Na jedan put plamenom uzplanu.« 

(Kurelac: Pustinjak s Vučke.) 

Dolasku Kurelčevu na Rijeku mogao je onkraj nestal¬ 
nog i neodređenog dotadašnjeg života slijediti početak 
mirnog nastavnog zvanja, sa običajnim odmjerenim svo¬ 
jim razvitkom i završetkom. Ali se tome u svako doba 
protivila tvrdokornost značaja i opora muževna nepopust¬ 
ljivost njegova. Daljni tijek i razvitak njegova života po¬ 
tvrdit će to u obilnoj mjeri. 

Riječka je gimnazija, u kojoj je bilo Kurelcu djelovati, 
osnovana g. 1627. Isprva joj je bio sve do vremena Jo¬ 
sipa II nastavni jezik isključivo latinski. Izatoga imala je 
prema prilikama da preturi eru germanizacije, koja je 
s prekidima trajala do g. 1822., kad su Mađari počeli 
uporno tražiti uvođenje i njihova jezika u urede i škole. U 
vrijeme Kurelčeva nastupa službe bio je hrvatski jezik od 
nedavna uveden kao nastavni u osnovne škole, a uz tali¬ 
janski kao obligatni u gimnaziju. 

Teško bijaše Kurelcu, kad je stupio na tlo Rijeke, 
onog po vlastitoj njegovoj riječi »našemu domovnomu 
miru i narodnoj počti toli kobnog grada.« Osjećaj mu je 
kazivao, da se nalazi na ispaćenom tlu domovine svoje, a 
sredina, u kojoj mu je bilo živjeti i djelovati, pokazivala 
mu tuđe i neprijatno lice, iskrivljeno utjecajem zlosretnih 
političkih prilika i postepenom infiltracijom elemenata, 
prema narodnoj našoj stvari neprijateljski raspoloženih. 

Rijeka je bila tada iza tolikih prethodnih peripetija 
opet združena sa Hrvatskom. Dana 31. augusta 1848. za- 
posjednu hrvatska vojska pod vodstvom zagrebačkog pod¬ 
župana Josipa Bunjevca Rijeku. Naročitim proglasom bje 
zajamčena stanovništvu sigurnost osobe i imetka munici¬ 
palna prava potvrđena i istaknuta nesmetana poraba i 

talijanskog jezika. Počevši od 13. novembra iste godine 
vijala se uz gradski barjak riječki hrvatska trobojnica, a 
potkraj godine bje imenovan ban Jelačić gubernatorom 
riječkim. To je stanje potrajalo do smrti Jelačićeve, a 
izatoga do sklopljene nagode između Hrvatske i Ugarske 
g. 1868. 

Od 17. februara bio je Kurelac i učiteljem hrvatskog 
jezika na višoj pučkoj školi riječkoj s plaćom od godišnjih 
500 forinti. U isto vrijeme bio je kao suvišan otpušten 
učitelj madžarskog jezika, jer je njegov predmet bio izlu- 
čen iz nastavne osnove. Učiteljskom svom pozivu udovo¬ 
ljio je s pravim zanosom. Istakao se u takovoj mjeri i to¬ 
liko se razlikavao od svojih drugova, da je idealno njegovo 
shvatanje dužnosti nastavnika bilo zapaženo i priznavano 
i kod nehrvatskog dijela riječkog stanovništva. O njemu 
se govorilo kao o učitelju više iz dubokog nagnuća negoli 
po dužnosti (»piuttosto per passione che per dovere«). 

Kurelac, rođeni idealist i propagator, prihvatio se usto 
i rodoljubne zadaće, da bude vjesnikom hrvatske, jugo- 
slovenske i sveslavenske misli, diljem Kvarnera ugroženog 
od pamtivijeka od tuđinske najezde; da Rijeku učini sre¬ 
dištem jedne evolucije u smjeru preporođaja i povratka 
pod utjecaj domaće narodne ideje. 

G. 1849. donijela je narodima u austrijskoj carevini 
— jednima kao kaznu, drugima kao fatalnu nagradu — 
prve začetke nove reakcije. Pod dojmom uspješne ruske 
intervencije, bečki se crno-žuti reakcioneri opet osokoliše. 
Ožujski oktroirani ustav, preteča apsolutizma, stvorio je 
vojnički uređenu jedinstvenu njemačku monarkiju sa sre¬ 
dištem u Beču. Strani i beznačajni domaći činovnici i uči¬ 
telji poplaviše Hrvatsku i u pravom smislu riječi dođoše 
divlji i istjeraše pitome. Beznačajnost i podlost slaviše 
svoje slavlje, a uhode i izdajnici nametnuli su se kao prava 
kuga narodnoj inteligenciji. 

Fran Kurelac grozničavo je pratio razvitak političkih 
prilika od časa, kad je došao na Rijeku, kroz jadno ono 
vrijeme, što je prethodilo zlokobnom carskom patentu od 
31. decembra 1851., kojim je ustav uništen. On, »osobe- 

njak, slobodnjak, poštenjak«, koji »nije hajio ni za cara ni 
vezira, do za svoj narod«, teško je i preteško snosio slom 
svojih ideala. Jeseni g. 1849. piše »Moji rodoljubni prijatelji 
u Rieci umedu mučati ali ja neumiem i sve se bojim da 
me vrag ne odnese«. Kad se najcrnje slutnje prevarenog 
naroda pretvoriše u gorku istinu, taj se predosjećaj i 
ispunio. 

Kojim je tada duhom disao Fran Kurelac, klasičnim 
upravo načinom kazuje njegovo vanredno značajno pismo, 
što ga je 4. septembra 1849. upravio iz Grobnika, 
uredniku »Slavenskog Juga« prezaslužnom posinku hrvat¬ 
skoga naroda dru. Bogoslavu Šuleku: 1 

»Dragi gospodine i pravi rodoljube! Ja vam če¬ 
stitam — ne zato da Vas je kakav pomazanik gospod- 
njev krstom kakvim nakitio, ili vas gustom kakvom 
vrećicom zlatnieh novčićev posuo (vi se tomu znam i 
nenadate jer ste im kost u grlu) — nego vam čestitam, 
vriednosti vašoj, poštenju vašemu, postojnosti i hra¬ 
brosti vašoj. Slavenski jug — dokle ih god vi uprav¬ 
ljali budete — to su naše novine i bit će vam spome¬ 
nik — što ste u ovo sramno vrieme napasti vražjoj 
odoleli doklegod kakvog Hrvata preteče. Meni je 
svagda srce bilo za vas — ali sada smo svi sirote; te 
ja sada vas i narod, kad mu slobodu (što je vas) tako 
branite, za jedno uzimljem. Za Seneku pišu da su mu 
ljudski krvopije žile otvorili — otvorit će se i vašim 
novinam, ne za što drugo nego što naša duša u njih 
bije — neka bude i to redko se krvno delo s osvetite- 
ljem mine — bilo danas bilo sutra. Preveć redko 
(oprostite da vam to napominjem) u Frankfurt i Ber¬ 
lin dirate — oko toga se sada sve vrti — zašto cara 
tako malaju i mažu samo da se tamo svikne! a zašto 
tako navaljuju za taj octroi nego zato da nas od do- 
sadanje slobode i pravice odseku i prekine neka bi 
posle reći mogao Švaburda: Die Slaven Oesterreichs 


1 Po izvorniku, koji se u mene nalazi. 


\ 


61 








haben sich chirch die freiwilligen Annahme des Octroi 
ihrer Selbstandigkeit begeben und sind ein integrie- 
render Theil des deutschen Reichskorpers geworden! 
Moj brate žalostnieh danov što nam ih je Jelačić-Ban 
donio. Da sada kakav duh jak i slobodan sukne u po- 
teru za geniom nemačkim pak da s jedne strane 
vreba kako Švaba vrda, kopa, mete, liže, laže, miti, 
truje, sili i ubija — a s druge naše mučeništvo, čistu 
dušu, nevinu radost, pravicu i očekivanje naše (lani) 
pak sada — bogo moj velike scene!!! Predobiti će 
nas Švaba — kakogod Englezi Indiju, svagda mudar i 
lukav predobije, — i još naš slovinski Moskov biti će 
mu u pomoć — bog da prosti čoek nesmi na ono ni 
pomisliti što nas čeka — dva slovinska cara nam jamu 
kopaju neka slovinstva nije: Wer sich zum Lamme 
macht, den fressen die Wolfe«. U našega cara ko se 
neopire taj nedopire. Vidiš kako sada u Magjarskoj 
buntovnika nejma, to je sve samo Košutovo maslo bilo, 
sie sind durch alle diese Stiirme dem Kaiserhause treu 
ergeben geblieben. — Današnji sviete i ti krasoto 
naroda nemačkoga! 

Šiljem vam govor što sam ga sastavio za djaka 
moga, nemojte ga prosuđivati, bio sam zle volje kad 
sam ga sastavljao a morao je u vrieme biti gotov a vi 
znate da meni vremena treba ako će od mene malko 
dobro što da bude, a za djaka početnika nije se mogla 
stvar na dalje izvesti. Što ću vam reći dalje ne ka- 
zujte: Bana sam htio izostaviti da ga i nespominjem 
no me je Bunjevac primorao te sam uz vietje Bansko 
i Bana pridao. Da se je rieč slobode štampati mo¬ 
gla to je zasluga g. Matkovića koji je pri Platz- 
Commandi dobio nalog da on pročita taj moj rukopis, 
a Eberau von Ebenhorst (kako li se vraga zove) taj 
je sve oko njega obhodio te mu rekao: Geben sie 
Acht, da muss was darunter stecken. 

Odpokle je Bunjevac iz Beča natrag strašno je 
schwarz-gelb — ja sam već od direktora bio opome¬ 
nut da na octroi zube ne otvaram, no ta direktorska 


admonicija bila je po svoj prilici Bunjevčevo i Hrva- 
tićevo jedinstvo. Moji rodoljubni prijatelji u Rieci 
umedu mučati pred Bunjevcem — ali ja neumiem i sve 
se bojim da me vrag ne odnese. — Teška je stvar da¬ 
nas za čoeka koji za rod mari i srce mu trulo ni lice 
dvojako nije. 

S bogom moj zlatni zatočniče! ako vam dodje u 
pisarnicu Bemardić pozdravite i još druge moje pri¬ 
jatelje kao Bertića, Vežića, Župana Dragutina, Hržića 
i ako još za koga znate da mi je dobar. S Bogom mili 
naš, samo hrabro! 

Fr. Kurelac« 

Malone pet godina učiteljevao je Kurelac na Rijeci. 
Bile su to godine predanog rada nastavničkog, prožete 
očinskim nastojanjem, da »piladi« svojoj usadi u srca lju¬ 
bav za nauke, a uz žarku ljubav hrvatskom rodu i velikoj 
majci slovinskoj, smisao i privrženost čistom, neiskvare¬ 
nom jeziku materinjem. 

Kada se o početku školske godine sastadoše i kad se 
o svršetku rastadoše, ozvanjala je krepka i mila besjeda 
Kurelčeva osobito svečanim načinom školskim dverima. 
Uživao je i on sam u bujnoj raskoši svoga slova, upravlje¬ 
nog povjerenoj mu mladeži. Još u kasnijim danima samo- 
svijesno im obnavlja uspomenu na nekadanje đakovanje: 
»Vi ste mi svjedoci, da sam ja prvi slovinsku knjigu med 
vas unosio, srdce vam za nju razgrijavao i klicu novoga 
života u dušu vam rasadjivao.« 

Iz njegova »pozdrava«, kojim je oslovio učenike svoje 
u početku školske g. 1849.—1850. iznosim zaključne riječi: 
»Dragi moji učenici! vi ste se sišli, i po dugom rastanku 
evo se hvala bogu opet vidimo — Da ste mi zdravi! 
da ste mi živi! Ja vam ne nadomestih ni starice 
majke ni sedoga babajka; ali ako mi bog bude u pomoć, 
gledat hću da vam budem učitelj čto uzmognem bolji, pri¬ 
jatelj čto mogu vemiji; a vi mi budite, kako ste i bili, 
dobri učenici, vrli Hrvati ipočteni mla- 
d i ć i.« 

U »govoru o nauku«, što ga je on sam sastavio i izgo¬ 
vorio Ivan Fiamin, tada učenik petog razreda, veli: »Iz 
pupoljka ruža procvati, iz mladine ljudi niču, a nauk je 
zipka mudrosti.« Zanoseći se ljepotama prirode, što nas 
okružuju, dodaje: »Ali ako je čovek bez nauka gluha srdca 
prema naravi božjoj, nije boljega ni prema rodu ljudsko¬ 
mu«, a onda: »Nauk je iskra, koja dušu sažge, te je rada u 
vis da poleti i plamenom da plane; — po njem gledajući 
sebe, robstvo razbijaš; — bez njega čovek čovekom, dr¬ 
žava državom nije; — on je naše mladosti radost, on je 
naše starosti milost; on je naše krilo, on je naše ufanje; 
on je pravi mir, red i blagoslov božji.« 

Zanosnim upravo i dirljivim načinom uzvraćali su Ku- 
relčevi učenici jedinstvenu tu ljubav i privrženost dra¬ 
goga svog učitelja i odgojitelja. Od mnogih primjera neka 
bude istaknuto, kako se »Jedan u ime više Kurelčevih 
učenika«, kasniji riječki župnik i hrvatski književnik Ivan 
Fiamin, u svojoj starosti sjećao davno minulih onih dana 
i u obranu svoga nekadašnjeg učitelja, napisao u »Obzoru« 
tople riječi harne uspomene. U evociranju onoga doba, 
kad od mlađe čeljadi na Rijeci nitko nije znao ni za hr¬ 
vatsku knjigu ni domovinu, kad je ime hrvatsko tamo pače 
bilo mrženo i prezreno, ističe, kako je Kurelac unatoč 
toga u srcima mladih Riječana i Primoraca znao probuditi 
ne samo žarku ljubav već i pravi ushit. »Bilo je u njemu 
nešto vanredna, bilo je u njemu onoga, čemu se mladež 
najviše divi, bilo je srca, uma i značaja«. — U vrijeme, 
kad su bili privikli na učitelje, koji su i ono malo, što su 
znali, mucali i natucali, pokazao im se odjednom čovjek 
opsežna znanja, a govora divna, govora materinskog, komu 
dotada ne mogoše ni naslutiti krasote. 

U tome živom i oduševljenom radu dočeka on g. 1853. 
Dana 31. jula prigodom svečanog zaključka školske go¬ 
dine, izrekao je učenik sedmog razreda Venceslav Urpani 
Kurelčev čuveni govor: »0 preporodu knjige slovinske na 
Jugu.« 

Bio je to izvadak iz jednog na širokoj bazi zamišljenog 
»Pregleda knjige slovinske na Jugu«, koji je sačuvani dio 

priopćio dr. Branko Vodnik, a imao je obuhvatiti u su¬ 
visloj slici čitavu književnost južnih Slovjena . 1 

Krepko i jezgrovito zbori Kurelac u prigodnom svom 
slovu o književnosti u opće. »Gdeti staneš sunce ogranjuje, 
gde te nije sumrak se hvata«. Nastavlja prema glasu srca 
svoga da izloži kako je knjiga na putu od roda do roda 
došla pred vrata i Slovinskoga roda, naukom braće Ći- 
rila i Metoda. »Mesto knjige jedne, kao čto smo i kolena 
jednog, iznikoše knjige troje . . . Tako stigosmo, razkrojeni 
u troje, do ovoga veka.« 

Prošavši stoljećima sustaje kod Gaja, crtajući goleme 
mu zapreke, proizašle iz opće ravnodušnosti i mlohavosti, 
koje napokon mlađi naraštaj — novo pokoljenje — slavo¬ 
dobitno nadvlada. »Sada nam se gore pozlatiše te u zoru 
i mladjahno sunce glasovi se čuju starieh otac, Slovinskieh 
otac. Njihovi dusi, od tolikieh vekov usnuli i samotni, sada 
uskrsoše, oživiše i med nas stupiše«. 

Od rukopisa Ostromirova, preko glagolskih i ćirilskih 
pradavnih spomenika književnosti naše — legenda, zakona 
i ljetopisa, vodi nas prema začecima starog pjesništva: 
»A vi pesnici stari: Dubrovčani! Hvarani! Spli- 
tjani! Zadrani! — vas da nepominjem? ta vi ste uz 
ovo crno sunce naših vremen jedina raskoš, jedino 
ogrijanje naše«. 

Prošavši redove starih pisaca naših oslovljuje u iskre¬ 
nom poletu učenike svoje: »Vi ste sinci nauka — vam je 
duboku vodu merit, visoko se penjat. Vi ste sinci domovine 
— treba da se duhom zaronite u događaje i u ljude naše, 
da vam ništa tuđe nebude šta se naroda i domovine tiče. 
»Turpe est in patria esse peregrinum«. Ako tako uzradite 
onda onoga zmaja predobismo za koga vam rekoh t. j. duha 
tuđinstva u knjizi Slovkiskoj, s koga narodnost vene i 
sahne«. 

Još mu je na kraju zanositi se za najobilnijim mirisom 
»domačieh travic«, našega cvietja, narodnim pjesmama, 
poslovicama i pripovijestima, »u kojima je sva radost i 
žalost, sva slava i junaštvo, sva mudrost njegova, sva 

1 Iz ostavštine Frana Kurelca. (»Građa« 8.). 

ljubka čudesnost i jasna bahorija naše prastarine«. — 
»Znate i to da je naša narodnica vila sve druge Jeropkinje 
vile nadpevala i nadmudrila, i da su joj usta čista i me¬ 
dena«. Slaveći Vuka Stefanovića Karadžića uskrsitelja na¬ 
rodnog tog blaga, završuje pobudom: »To dragoceno blago 

narodnoga jezika komu je izručeno nego Vam?« Na mla- 

djieh sviet ostaje. Pridruži se dragoj domovini 
tvojoj: »U mjoj najdublji je koren sile tvoje«. 

Bio je to labuđi pjev buntovnog našeg nastavnika, koji 
se je drznuo, da u praskozorje germanizatornog školskog 
sustava dade oduška rodoljubivoj svojoj ispovjesti. Malo 
prije (20. januara 1853.) izišla je naredba, da se riječka 
hrvatska gimnazija mora postepeno pretvoriti u njemačko- 
talijansku gimnaziju. 

Kurelcu pretpostavljeni ravnatelj gimnazije Gašpar 
Kombol, zaklinje ga, da odustane od naumljenog štam¬ 
panja, a i drugovi i prijatelji naslućuju opasnost po njega 
u bujnom onom sastavku. Kurelac ne popušta i daje svoju 
apologiju u štampu kod tiskare Austrijskog Lloyda u Trstu. 
Odmah iza toga bude velik dio naklade na Rijeci zaplije- 
njen i uništen. — Slijedilo je, što je u ono vrijeme i u onim 
prilikama slijediti moralo. 

Već 4. augusta 1853. upravio je »Komitatsvorstand« 
barun Kellersperg ministarstvu u Beč svoj referat. Tu se 
ističe prije svega na Rijeci postojeći politički antagonizam, 
a kao glavnu kulu hrvatske stranke označuje riječku 
hrvatsku gimnaziju. Nadalje se tuži, da carskoj odredbi od 
20. januara 1853., u pogledu postepenog uvođenja nje¬ 
mačkog i talijanskog jezika u školsku osnovu, nije nikako 
udovoljeno, niti ima izgleda, da se to namjerava učiniti. 
Napose da je prigodom zaključene školske godine i dije¬ 
ljenja nagrada dne 31. jula bio osobito istaknutim načinom 
naglašen hrvatski smjer gimnazije. Govor, što ga je izrekao 
jedan učenik sedmog razreda, pun je duboke mržnje protiv 
svega tuđega (»den tiefsten Hass gegen alles Fremde«), sa 
porukom mladeži, da ustraje u borbi, usprkos svim teško- 
ćama i prvim neuspjesima. 

»Takav govor bio bi svagdje opasan i nevaljan, ovdje 

pako na Rijeci dokazuje nepopravljivost i očiti otpor 
spram odredaba državne vlasti.« 

Na kraju preporuča nužnu promjenu u ravnateljstvu 
gimnazije uz dodatak, da od već namještenih profesora 
nijedan pritom ne može doći u obzir. 1 

U ovom se spisu ime Kurelčevo još ne spominje. Tek 
u pismenoj obrani ravnatelja Kombola od 2. oktobra, gdje 
ovaj u svojoj zabrinutosti moli za blago i obzirno prosuđi¬ 
vanje stvari, spominje se kao isprika, da je namjesni učitelj 
Kurelac po njemu sastavljeni govor pravodobno predočio 
bio upravitelju riječkog redarstva, a ovaj ga odobrio. 

Sam Kurelac ostavio je u dodatku svoje knjige »Flu- 
minensia« (1862) opširan prikaz svih peripetija one afere, 
koja je urodila njegovim otpustom i umirovljenjem ravna¬ 
telja Kombola. — Nastojao je Kurelac, da Kellersperga 
uvjeri o bezazlenosti svog sastavka, ali to bijaše uzaludan 
trud, jer mu ovaj oštro odvrati: »Ihre Rede ist von 
d r e i e n Ministerien als verwerflich bezeichnet worden.« 
Ne uplaši našega bundžiju ni negodovanje triju ministar¬ 
stva, te on uze i opet da brani pred riječkim gromovnikom 
tobožnju »exclusiv kroatische Tendenz« po njem sastav¬ 
ljena govora. »Das Kroatische ist die natiirliche Sprache 
des Unterrichtes, da alle anliegenden Provinzen, Istrien, 
die Quarnerischen Inseln, Krain, die Militargranze und 
Kroatien selbst von fast nur slavischen Elementen be- 
wohnt werden, und aus allen diesen Gegenden Junglinge 
hierorts sich einfinden, und selbe die Zahl der geborenen 
Fiumaner, die aber ebenfalls des Kroatischen kundig sind, 
weit uberfliigeln. Demzufolge konnte es mir nie in den 
Sinn kommen, dass eine Rede verfasst in der Sprache 
meines speziellen Berufes, von jedermann verstanden, und 
vorgetragen in einer iiberwiegend kroatischen Stadt und 
im kroatischen Lande selbst irgendwo Missfallen erregen 
solite«.* * 


1 Bundesministerium fur Unterricht Wien. Arhiv. 568. M. U. 

* »Hrvatski je jezik prirodni jezik nastave, jer su sve susjedne 
Pokrajine, Istra, Kvarnerski otoci, Kranjska, Vojna krajina i Hrvat¬ 
ska sama, napučene slavenskim življem, i jer iz svih ovih krajeva 
mladići dolaze ovamo i brojem daleko nadvisuju urođene Riječane, 

U oktobru 1853. podastrla je i »K. k. Landes Schul- 
behorde« u Zagrebu (potpisao u odsutnosti bana podban 
Lentulaj) »An das hohe k. k. Cultus- und Unterrichts- 
Ministerium« u Beču svoj izvještaj. Na osnovi priloženog 
štampanog primjerka inkriminiranog sastavka utvrđuje se, 
da tu ima raznih po ostale narode uvredljivih mjesta i da 
je napose pogledom na prilike na Rijeci nepromišljeno sa¬ 
stavljen. »Pisac istoga — veli se dalje — jest privremeni 
gimnazijski učitelj bran Kurelac, koji je opetovano već i 
prije, zbog raznih pedagoških pogrješaka ozbiljno opome¬ 
nut bio i koji je od novembra 1852. godine, po nalogu mini¬ 
starstva, podvrgnut strogom nadzoru pretpostavljenog 
mu ravnateljstva. 

I na tom temelju izbaciše nemirnu crnu ovcu iz pito¬ 
mijeg stada krotkijih drugova. U kolikoj je pako mjeri 
Kurelac već i otprije bio posmatran kao sumnjiv elemenat, 
potvrđuje nam pored onoga, što je gore rečeno, i činjenica, 
da je bio pod političkom paskom vlastitog svog liječnika, 
koji je vršio zadatak špijuna, ulagivajući mu se, da će ga 
liječiti besplatno »iz osobitog poštovanja prema njegovoj 
učenosti i patriotizmu.« * 1 

Janez Trdina u svojoj knjizi »Bahovi husarji in Iliri« 
(Ljubljana 1903), u kojoj iznosi uspomene o profesorskoj 
svojoj službi u Hrvatskoj (1853—1867) veli o Kurelcu: 
»Tožbe, ki so došle v Zagreb jedno samo leto o Kurelcu, 
učitelju na Reki, bile su tako brojne, da so sestavljale štin 
prste debel sklad.« — Bude Budisavljević u svojim »Uspo¬ 
menama« opet nam priča, kako je riječko redarstvo bud¬ 
nim okom pratilo svaki Kurelčev korak, a on se pod¬ 
rugljivo hvalio svojom tjelesnom stražom. 

Dekretom ravnateljstva gimnazije od 24. januara 1854. 
javlja mu se: »u sledstvu po vami složenog, i po jednom 
učeniku prigodom svečanog razdeljenja školskih nadarjah 
dne 31a Srpnja m. g. proricanog sumnjivog govora »o pre¬ 

također vještih hrvaštini. Uslijed toga nisam nikad mogao pomisliti, 
da bi govor sastavljen u jeziku specijalne moje struke, svakome ra¬ 
zumljiv, a izrečen u jednom pretežno hrvatskom gradu i u hrvatskoj 
zemlji, mogao ma gdje uroditi negodovanjem.« 

1 A n d r i ć dr. N i k., Pod apsolutizmom, Zagreb 1906., na str. 14. 

porodu knjige Slovinske na jugu« koncem pervog ovog 
školskog poletja odpušćate se iz dalnje učiteljske vaše 
službe na ovoj gimnaziji.« On sam o tom veli: »Nu godine 
1853-e jako se smrklo i nastalo doba gluho, te se ovi moji 
govori Nemačkom uhu nikako ćuti ne dađoše. Svrglo me 
dakle i oborilo s učiteljske stolice, da polnoć miruje.« 2 

* 

Ostavši na Rijeci za doba apsolutizma bez stalna do¬ 
hotka, valjalo mu se smiriti i pobrinuti za kruh svakidašnji. 
Uspjelo mu je, da se kao privatni učitelj hrvatskog i fran¬ 
cuskog jezika za najveću nuždu prehrani. Potrebe Kurel- 
čeve ne bijahu velike. Od ranih svojih godina upućen na 
spartansku jednostavnost, pratila ga je za čitava gotovo 
vijeka neimaština i oskudica. Snosio je on sve to kao 
nešto prirođeno, a tek pokatkad je razotkrivao teškoće i 
neprilike mukotrpnog svog života, kao ono u svom pjesmo- 
tvoru »Pustinjak s Vučke«: 

»Podoban sam napasti odolet. 

Nit sam željan devojačkog lica, 

Nit sam lakom na dobru pečenku, 

Nit zagledam svile ni kadife, 

Nit izpijam plemenita vinca, 

Nit mi srdce o žuticah sniva.« 

Bilo je doduše časova, kad se o početku svog riječkog 
učiteljevanja bio pomamio za djevojačkim licem, kad mu se 
rodila želja za sređenim i mirnim porodičnim životom. Zimi 
1850. piše mu Vjekoslav Babukić na dotičnu obavijest: »Na 
zdravje ti ženidba. Svakoga se dobra naužio, lepa roda iz¬ 
rodio.« Ali se to bilo izjalovilo, a on ostade samoživ za¬ 
uvijek, prenijevši odonda, kao i prije, svu svoju očinsku 
ljubav na brojne redove svojih učenika. 
t • i£ ape *° mu biI ° °k° ° djevojku Tonku Valić, rođenu u 
Ljubljani od roditelja Grohovčana. Bilo joj je tada dvade- 
setijedna godina, dok se Kurelac približavao svojoj četrde¬ 
setoj, Upoznao je na riječkom »korzu«, zavolio je i doskora 

v 2 Kurelac Fr, Fluminensia, ili koječega na Reci izgovorena, 
spevana i nasnovana. Zagreb, 1862., na str. IV. 

zaprosio na župnom dvoru grobničkom u ujaka umirovlje¬ 
nog župnika Filipa Juretića. Sve je već bilo spremno za 
vjenčanje, ali se u posljednji cas razvrglo. Tonka, sitna že¬ 
nica zelenih oči, udala se kasnije (1858) za postolara Pavla 
Brćana, i rodila mu sina i kćerku. 

Nekadašnja Kurelčeva vjerenica preživjela ga je skoro 
do naših dana. Dva istaknuta naša nastavnika — profesori 
Lukas i Grubor — sretoše se s njome na Grobniku pred 
kojih tridesetak godina. U razgovoru obnoviše uspomenu 
na daleko doba njene mladosti i nesuđenog joj vjerenika 
»koj nije pjevao ni tancao, samo gledao i pazio na riječi«, 
a tome je dodala »da je špotao, ako nije ko dobro kazao 
hrvatski«. Kurelac da je bio vrlo zaljubljen, ali i ljubo¬ 
moran, i kada ju je prilikom opet sreo, da je plakao »kao 

Njegova čedna, samotna sobica, prenatrpana knjigama, 
bila je i ostala za dugi niz godina središte i žarište njegova 
nastojanja oko što temeljitijeg izučavanja narodnog jezika. 
Tamo »bi s knjigom ustajao, s knjigom blagovao, s knjigom 
šetao, s knjigom legao i spavao, pače i u najvećoj nevolji... 
u knjizi bi tražio utjehu i radost.« Tamo nikoše i. njegove 
jezikoslovne rasprave, što ih je u dotjeranom obliku pre¬ 
dao kasnije štampi. 

Godine 1849. priopćio je u Programu riječke gimnazije 
svoj prijevod »Govora iz rimskijeh pisac«, uz prijevod Ta 
citova »Života J u 1 i j a Ag r i k o 1 e« 2 , dokaz, kolika 
je šteta, da se Kurelac takovu radu nije sustavno posvetio. 
Već prije toga (1848) preveo je iz francuskoga djeci nami¬ 
jenjeno djelce L. Bande-a »P r i p o v i e s t i i z svetoga 
p i s m a«, koje je ostalo u rukopisu. Tu se Kurelac u pred¬ 
govoru prviput obara na lošu pisariju svojih savremenika, 
ističući, kako »jezik hrvatski, kojim su naše školske knjige 
pisane s veće strane ništa nevalja, jer se drže jezika ne- 
mačkoga, kao pijan plota«, dok o sebi veli »a ti ako i jesi 
veći dio života tvoga u tudjinstvu proveo, hrvatski jezik 
zanemario nisi, nego ti je više bio na srcu, nego išta drugo.« 

1 Vidi također: Budisa vi j ević B. Još nešto o Franu Ku- 
relcu. (»Savremenik« I., na str. 158.). 

2 »Građa« jugosl. akademije. Knj. 2., na str. 245—269. 

O samom prijevodu dodao je još i ovo: »Ja sam preva- 
djajuć ovu knjižicu više se namučio, nego će itko pomisliti 
i nisam ju prevadjao jedanput nego triput a to sve, nebi li 
Francuza u njoj zatr’o a Hrvata iznio.« 

Još kudikamo žešćim načinom progovori u svojoj ču¬ 
venoj raspravi »Kako da sklanjamo imena? ili 
greške Hrvatskih pisac glede sklonovanja osobito drugoga 
padeža množine«, priopćenoj u Programu riječke gimnazije 
(1852). Tu istupa prvi put otvoreno i snažno protiv toli 
mrske mu »zagrebačke škole«, koja da je narodu knjigu 
ogadila i da »toliko u tom uspesmo da smo na putu: jezik 
velike krasote pretvoriti u jezik velike grdobe.« Tu sa 
mnogo temperamenta napisanu svoju raspravu završuje 
ovim pozivom: »Nemojte braćo i gospodo književna da 
nam bude štete i sramote, a radosti vragova našim; nu se 
u istinu složimo i vesela srdca od onoga odstupimo, čto 
istinito nije; čto nas para i s puta Slovinskoga smeće. Ne 
ozirte se na to, da je to najmanji u Izrailu, koji progovara; 
nu na um uzmite čto je govorio, i dobro li je naumio. Ako 
pam bio žestok, imao sam začto: srdce me boli kde 
gledam, kako se jezik krše i razmeće: jezik dostojan dru- 
gieh duhov i drugieh radilac oko njega nego li smo m i. Nu 
onakvi kakvi smo, živo se ga poprimimo, popravimo i uz- 
radimo! Stoga rada korist, s njega slava naša; s toga (te ne 
samo glede knjige i nauke) s toga, reku, da budemo ili 
ne budemo, da osvanemo ili omrknemo.« 

O Kurelčevu jezikoslovnom nastojanju dao je V a t r o- 
s lav Jagić slijedeću karakteristiku 1 : »On se zanosio 
za sve slavenske jezike i literature, volio je promatrati ži¬ 
votne osobine svoga naroda, a jednako se rado udubljivao 
u izučavanje starih spomenika dalmatinsko-dubrovačke pi¬ 
smenosti, gdje ga je osobito privlačio jezik i frazeologija. 
Ta sklonost k starinama, u kojima je nalazio više izvor¬ 
nosti, negoli u novom, kulturnim utjecajem čas talijanskoga 
čas njemačkoga jezika iskvarenom stilu, potakla ga je, da 
s y°i a djela piše jezikom punim arhaizama, no bogatim 
odličnima i bogatima frazama.« Ulazeći u pojedinosti raz- 

1 Enciklopedija Slavjanskoj Filologij. I. SPB., 1910, 

laže, kako je »na primjer u sklonidbi fanatički upotreblja¬ 
vao stari oblik za genitiv množine, kao rib, žen (mj. riba, 
žena), a jer je zagrebačka gramatika u tom padežu na kraju 
dodavala još suglasnik h, to Kurelčeva mržnja na 
»a h a v c e« nije poznavala granica. Kod njega su arhaizmi 
izbijali i u prikupljanju riječi: on je na pr. pretpostavljao 
riječ d a ž d riječi kiša, riječ tjedan riječi nedjelja 
i t. d. I u ortografiji bio je pristalica krajnje etimologije, 
pisao je na pr, čto (mj. što), kde (mj. gdje), vsega (mj. 
svega); nastojao je izbjegavati izražavanje budućega vre¬ 
mena s pomoćnim glagolom ć u, nije volio prečeste upo¬ 
trebe veznika da, u sprezi je htio uspostaviti 1. lice gla¬ 
gola na -u (mj. -a m, -e m, -i m), tako isto i dual. Udaljujući 
se tim čudaštvom od tako važnoga jedinstva u književnom 
jeziku Hrvata i Srba pozivao se na zajedništvo nteresa 
s ostalim slavenskim jezicima, osobito sa slovenskim. No 
ta ljubav prema starini odvlačila ga mnogo predaleko.« 

Ovu svoju nauku — koja je i kraj negativnih svojih 
strana uvelike poslužila usavršavanju hrvatskog jezika — 
širio je on znatnim dijelom i putem razgranjenog svog do¬ 
pisivanja sa bivšim svojim vjerno mu odanim učenicima, 
privrženicima i prijateljima. Dolazile mu na Rijeku pi¬ 
smene poruke mnogih kasnije u domovini čuvenih i istak¬ 
nutih ličnosti, a oglasila mu se i poznata lica iz ostalog 
Slavenskog svijeta. Bilo je tu oduševljenih pristalica nje¬ 
gove »škole«, a uz ove i kritičnih glasova protivnih nje¬ 
gova naziranja i gledišta. 

Češće mu se javljao dobrohotni Franjo Rački, koji ga 
izvješćuje o vlastitom svom književnom radu i napretku i 
o važnijim pojavama u javnom i kulturnom životu hrvat¬ 
skom. Dok mu (1856) piše: »Zar nas nećete obradovati po¬ 
kojim delom, da se bar nauživamo vašega čisto hrvatskoga 
jezika«, veli mu nedugo zatim (1857): »Vi, gospodine, ro- 
diste se sto godina prerano. Vi sada pišete, kako budu 
pisati naši potomci za sto godin; ali naš vek nemože se 
s vama popeti nebu pod oblake . . . Zato moja misao jest, 
da duh slovjenski oživjete u našem jeziku, narodnu sin¬ 
taksu i frazeologiju nam ukažete; a starieh form, za sada 
okanite se; vaš genitiv i krasni futurum ima da kako ne¬ 

taknut ostati«. — Ivan Crnčić poziva ga iz Gorice 
(1853) uime njegovih učenika i tamošnjih Slovenaca, da na¬ 
piše raspravu »u kojoj će mirno, tiho i uljudno, nu takodjer 
razgovetno, čvrsto i neporušeno dokazati da srbski genitiv, 
dativ, lokal i instrumental množine nevalja«; — Đuro 
D a n i č i ć moli ga iz Beča (1851): »Veliku biste mi ljubav 
učinili kad biste mi popisali i poslali ona mjesta gdje 
mislite da sam u Pripovijetkama germanizirao Njemački- 
jem e i n. A osim toga i druge pogrješke kad biste mi 
tako naznačili.« Na kraju mu isporučuje pozdrave od Vuka, 
od Miklošića i od Branka (Radičevića). 

Uz mnoge druge javljaju mu se u onom razdoblju do 
njegova odlaska iz Rijeke: Vjekoslav Babukić, Ivan Fia- 
min, Ivan Kukuljević, Ivan Macun, Fran Plišić, Antun 
Mažuranić, Mane Sladović, Mijat Stojanović, Bogoslav 
Šulek, Mato Topalović, Alberto Veber, Ljudevit Vukoti- 
nović, a iz daljine među ostalim Josip Bačowsky, Vaclav 
Hanka i Josip Wesely. 

»Stari poštovatetlj i prijatelj« Vuk Karadžić, 
često mu šalje na raspačavanje razna svoja djela, a Ku- 
relac rado mu je na usluzi i ostaje mu iskreno i trajno 
odan. Kurelac sam oglašuje mu se već u septembru 1849. 
iz Rijeke vrlo značajnim pismom, naslovljenim »Predragi 
gospodine Vuče!«, gdje se s obzirom na pripremanu »Ju- 
ridičko-političku terminologiju« izjavljuje: »Milo mi je 
bilo gde sam čuo da ste i vi u toj Terminologiji, ali ima u 
tom kolu takodjer ljudij uz vas nedozornieh te neznam 
kako ćete se složit; a i to za boga da ne bude da se za 
nas južnjake dva prevoda prave. Hrvatom i Srbljem lje 
jednoga je dosta — a Slovenci za sad već moraju na po 
se da imadu. Najbolje bi taj posao terminologički uspio 
kad se na nemačko mnogo oziralo nebi — one nemačke 
rieči već su svašta i ništa bile — dosta je ozrti se na 
posao koji kakva poglavara ide; kad već u svačemu o 
nemačkomu zubu visimo da barem ove niti terminologičke 
videti nije! Joj si ga svakomu bez svoga!« — O novoj 
godini 1852. šalje mu popis predbrojnika za novo izdanje 
rječnika: »Hvala bogu te se taj veliki kamen vašega rieč- 
nika jednom odvalio! Vi ga iznosite u sviet u vrieme ne- 

zgodno i oskudno, gde nejma novca no se gnjusne krpe- 
tine s ruke u ruku povlače, ali bolje da se njim sadanja 
mladina pomože nego da ga s toliko srca mukom izčeki- 
vamo i od svačega zaziremo. Nemogu vam reći koliko me 
peče gledajuća mnoge dobre učenike moje bez ote spaso¬ 
nosne knjige Vaše«, Tome još dodaje: »Kad deca dobro 
naviknu srbski štiti (a ništa se toliko po rukuh nepremetje 
koliko riečnik) tad ona o jedinstvu Srbalj i Hrvatov ni 
neposumnjaše, a tim je sve dobiveno. Sad ili bog zna kada 
da se razplodi poznavanje srbskieh slov po ovieh stranah 
(a ni po čemu laglje nego po riečniku) jer mene za dugo 
ovde biti neće; nemožete pomislit koliko izpod mene ruju 
i director i Talijani; zato bim htio da prvo nego me krenu 
ili smaknu dobro seme posijem da ga nemože potole 
vražja duša izcubsti .« 1 

Matko Baštijan, jedan od najodličnijih činilaca 
u političkom i narodno-kulturnom životu Istre u prošlom 
vijeku, vjeran prijatelj i štovatelj Kurelčev, razotkrivao 
mu je u svojim pismima sve svoje nade, brige i bojazni u 
pogledu narodnom. Imajući već tada vazda pred očima 
misao ujedinjenog Jugoslavenstva, on joj daje izraza u 
svim prilikama svoga života. Buntovnog i ratobornog je¬ 
zikoslovca — kakvim se Kurelac sve više ispoljio u svom 
nastojanju oko čistoće jezika — vazda je mirio, prikazu¬ 
jući mu, kako visoko nad svim gramatičkim razlikama 
stoji udes u svojoj biti ugroženog naroda. Tako mu od¬ 
vraća na prijetnju, da mu radije uopće ne piše, ako ne će 
kratkim genitivom (1858): »Tko čita njemačke novine vidi 
da se neradi ni o genitivu ni o dativu, nego upravo o 
našem nominativu — o našem obstanku.« 

U prvom svom pismu od 16. I. 1854. iz Umaga, gdje 
je Baštijan bio duhovnim pomoćnikom, sjeća se on Kurel- 
čeva boravka u kući svoga oca: »Već je tome tretji mesec 
da ste pod krovom mojeg otca suzami oblevali uspomenu 
pokojnog Kolara«. Dalje veli tamo: »Nemislite da nima i 
ovde Slavenah preko samog gradskog praga. Ta da jih 
nima, tko bi orao, tko kosio, tko li marhu čuvao?« Gor¬ 


1 Vukova Prepiska. VIII. 

kim riječima ujedno spominje težak položaj istarskih 
Hrvata, njihovu zapuštenost i nemar za čistoću jezika. 
Time u suprotnosti ističe naprednijeg i svijesnijeg Dalma¬ 
tinca: »Spravi se s Dalmatincem, očarat ćete čistoćom i 
milinom jezika, strukom života i plemenitostju mužkih 
potezah vesela obraza.« 

U svojoj gorljivosti za slavensku misao i za napredak 
u duhu tijesne uzajamnosti napose Slavenskog Juga, vapi 
u proljeću iste godine (1854), u vrijeme krimskog rata, iz 
potištene duše: »A1 ja ako i jesam neprijatelj rata, to bi 
sve mirnim okom gledao, da samo znadem, u kakovom se 
položaju mi naspram toj zavadi nalazimo. Nebi htio, da 
Sever postrada, da u obće Slavenstvo kakvu štetu uztrpi. 
Kakvo bi na primer čudo bilo, gdč bi imalo do toga dojti, 
da u tom metežu Srbske i Crnegore za uvek nestane, te 
kad nekoji na Bosnu i Bugarsku očima svratja, da nam i 
ovo što je Bog dao izpred očiuh izčezne?« 

Drugom prilikom odgovara Kurelcu: »Da je loša pi- 
sarija uzrok što je našemu Narodu tudjinska knjiga milija 
od svoje tu imate pravo; opet nemožete tajiti da k tomu 
doprinaša mnogo i nesvjest u kojoj se nalazi. Doklegod do 
narodne samosvjesti nedojde, će svejedno radje posezati 
za tudjim nego za svojim. A do samosvjesti nije puta do 
kroz Povjestnicu. A mi upravo na toj struci oskudjujemo 
više nego na ikoj drugoj.« Ujedno pokazuje na samosvijest 
tada još ne ujedinjenih Talijana: »Imao sam u rukuh ta- 
ljansku knjigu, kao nekakvu čitanku, i nemogoh se dona- 
čuditi, kako se sile već malu djetcu opojiti narodnim 
ponosom, — kako je (Italija) akoprem razkomadana, do¬ 
sljedno u jednom tielu prikazana i živo opisana, — kako 5 e 
o njenoj slavi ljubko zapjevano, da kad dijete sa knjige 
oči digne, nemože već živim ognjem planuti.« 

Mjeseca novembra 1856. javlja se prvi put iz Trsta, 
kamo je međutim bio premješten. Toplo zagovara, da se 
tada zamišljeni novi hrvatski književni časopis ne izda na 
Rijeci već u Trstu »u ovom starom slovenskom 
gniezdu, gdje bi pojav naše knjige za na¬ 
predak u duhu uzajemnosti smatran bio.« 
— U istom duhu piše mu naredne godine: »A1 valja da 

nam bude uvjek pred očima naša književna uzajemnost na 
jugu, jer ovako samo ćemo dospiti ono za čim težimo 
moralnu najme i fizičku pretežnost. U kom poslu, mislim! 
da se nemožemo uspješnie ozreti do u bratju naše Slo¬ 
vence, koji niti se tuže niti jadikuju, pak opet, da budemo 
mi ii stoti dio doprinesli što oni doprinesoše u tu svrhu, 
bi bili već otkada izgledanu ciel postigli.« — »Vrieme je 
sad piše 1860. — da se najdemo na okupu, ako nećemo 
da postradamo od poplavice, koja evo iz obliže budućnosti 
prieti. Čovjek do čovjeka, eto naroda; mi¬ 
sao do misli, eto načela; rieč do rieči, 
eto svjetlosti; korak do koraka, eto n a- 
predka — eto prosvjete i blagostanja!« 

Pod dojmom takovih osjećaja, utjecaja i ispovijesti 
protekao je Kurelčev život na Rijeci. Od vremena do vre¬ 
mena pošao je pješke put Vinodola, Istre ili duž obala 
Kvarnera i Hrvatskog Primorja, da posjeti toliko dragog 
mu rodoljuba i pjesnika Baštijana, ili drugu koju sklonu 
mu dušu. Svagdje je bio rado vidjen i lijepo priman. Ne¬ 
umorno je tražio i prikupljao riječi iz usta naroda, da mu 
posluže, uz drevne »hrvatulje« i »srbulje«, i uz pomoć već 
bogate slavenske jezikoslovne literature, pri njegovu 
radu. 

Zanosio se i dalekosežnijim idejama. Sanjao je na 
časove i o mogućnosti, da se iz toliko ograničenog, uskog 
svog vidokruga vine pod okrilje velike majke Rusije. IJ 
pismu, što ga je upravio 19. I. 1856. Većeslavu Hanki: 
»Zorico Slovinska! Hanko Čehoviću!«, zrcali se čest nje¬ 
govih osnova u pogledu budućeg naučnog njegovog rada. 
Kako je koju godinu prije još u Beču naumio, da se preseli 
u Srbiju (gtkuda mu (1851) stigne diploma dopisujućeg 
člana »Društva srbske slovesnosti«, podijeljena mu »iz 
uvaženja njegove revnosti pokazane u obdjelavanju našeg 
zajedničkog književnog jezika«), tako ga je sada vukla 
želja, da svoj u velikoj česti izrađeni nu nikada nedovršeni 
Veliki slovar hrvatsko-srpsko-slovenačkoga jezika ili kako 
ga također nazivao »jezika južnog« protumači jezikom ru¬ 
skim a ne njemačkim: »Čto više zapadnjaci Moskova od- 
tiskuju i odbijaju to ga je nam sve to bliže privlačit i pri- 


tezat. Po takovu siovaru i bolje Moskovi s nami se upo¬ 
znaše i bolje o tomu se uveriše da smo im bratja najbliža 
te da ih čekamo i staze im taptjemo.« On moli Hanku, da 
razmisli »nebi li se vremenom našao ruski književnik, koji 
bi šnjime, u kojem gradu austrijske carevine taj slovar 
uredjivao; ili da se on na Moskovskoj zemlji prilike i 
krušca dotekne dok to delo odbavi.« 

»Moskovska zemlja« ostala je jednim od nedostignutih 
ideala njegova života, koji je kao važan dio njegove sve¬ 
slavenske koncepcije sveudilj dalje tinjao u sukromnom 
kutiću njegova srca, uz onaj nerazdruživi u svim burama i 
olujama glavni mu cilj, tijesnog pobratimstva južnoslavjan- 
skog: »Nam Slovjanom na jugu dan je i noć o tomu se do¬ 
mišljat kako da nam grobove bar i unuke obsine svetio 
žezlo cara uztočnoga, kad nam sretja ne da.« 

Nije mu doista laka bila ta nepokolebljiva ustrajnost 
u slavjanskim načelima, u ono doba »sužnjevito«, povoljno 
jedino beskarakternim šarenjacima. Sa mnogo gorčine 
piše Vuku: »Slabo mi tu uzajamnost držimo, a bar je u 
mene srdca za nju, nu bezhlebje u vsem ruke mi veže, a 
slab sam trkajlija, kad je sreću lovit.« 

Sve jače bila ga je pritisnula bijeda i nevolja, a u toj 
vječitoj borbi nestajalo mu i odvažnosti, da prihvati po 
Dragutinu Akurti-u (1857) u prijateljskoj nakani ponu¬ 
đeno mu mjesto učitelja u Draču u Albaniji, iako je sve 
više osjećao, da mu na Rijeci nema trajnog opstanka. Iz 
onog vremena sačuvani su dirljivi iskazi privrženosti i 
harnosti učeničke prema učitelju, koji je oskudijevao. 
Neka bude naročito spomenuto pismo Stjepana Vučetića 
Čenejskog, bogoslova u bečkom Pazmaneju od 26. XI. 
1858.: »Šaljem Vam 5 forinta, polovicu sadašnjeg mog 
imanja za olakšanje Vaše. I molim Vas ako budete u slič¬ 
nom stanju a Vi mi pišite pak ćemo i opet bratski dieliti.« 

U proljeću 1859. doštampao je tekst svog »Budinića« 
sa željom, da ga, napisavši još i literarno-historijski tunrnč 
kao uvod, otpremi u svijet. Ovo njegovo izdanje: »Po¬ 
korni i mnogi ini Psalmi Davidovi složeni 
u Slovinjski jazik na čislo i miru po Šimunu Budineu 
Popu Zadraninu. Iznovice na vidik ih iznese i o Popu Za- 

darskom progovori Fran Kurelac starinom Ogulinac 
a rodom iz Bruvna u Krbavi«, izađe konačno 1861, sa po¬ 
svetom Ivanu Vončini, koji mu je omogućio, da knjigu 
objelodani. Tu on među ostalim veli: »Prorok, koga nam 
Budinić preveo, mnogo jadikuje na vragove svoje; nu da 
omeri duhom vragove Slovinske, i osvetu na njih od boga 
zazove: sve mu strune na gusli popukoše.« Dugo se on 
trudio, da svog Budinića opremi kako treba. U ložnici 
svojoj hladnoj, — kako to lijepo priča —, uz okna pomrzla 
prečesto ga on čitao i čitao »međutim i sunce odskočilo, i 
led se rastalio, i poldan odzvonilo, i juha na stolu odsti- 
nula, a ja sve još uz njega prioni i prioni«, tako ga je 
očarao i prsa mu razgrijao »to svetinjom to hrvatstvom«. 

Opširan i savjesno napisan uvod »O popu Šimunu Bu- 
diniću Zadraninu i njegovih knjigah« dokazuje veliku skrb 
Kurelčevu, da dostojno prikaže omiljela mu popa Šimuna 
i da u tančine prouči i izloži njegov književni rad i zna¬ 
čenje njegovo za razvitak hrvatskog jezika u poredbi sa 
ostalim slavenskim jezicima za davnog šesnaestog vijeka. 
Na kraju, dijeleći se od pisca, ispraćuje gorkim riječima 
njega i njegovo djelo: »Ne idi, hrano moja, u Zadar. Tamo 
niti je ušiu za pojanje tvoje, ni srdac za domovinu svoju. 
Da im rečeš »Zadranin sam«, mogli bi te med Vlahe upisat, 
a tebi se nasmijat, što te je napalo Hrvatski zapevat.« Još 
dodaje: »S bogom dakle Šime! Koja radost mojem srdcu, 
ako te priznadu, tebe zametnuta i pozabljena Zadranina, 
prvoga nam sveslovinca Hrvatskoga«. 

Kurelac bio se obratio (28. III. 1859.) predsjedniku 
»Matice Ilirske« Ivanu Mažuraniću, da mu s obzirom na 
njegovu oskudicu ishodi nagradu od četrdeset forinti kroz 
pet mjeseci, a da on u to vrijeme za Maticu dovrši manj¬ 
kajući još dio knjige, »Moj Ivane! Pomozi čoveka nevolj¬ 
nika; i ako ti i jest pero potežko, ohrabri se i uzpiši 
onomu, koji svakda toliki je tvoj počtitelj bio, kako jedva 
ikdo ikada.« — Nu ravnateljstvo Matice, iako »poznava¬ 
jući riedke sposobnosti, temeljito znanje, osobito naške 
knjige« molitelja, nije bilo glasom svojih pravila u stanju, 
da udovolji njegovoj želji. 

»RECIMO KOJU« 


»Koga si rad u boju predobit: 
tomu niti se uklanjaj niti mu 
laskaj.« F. K. 


Nakon neprekidnog boravka od jedanaest godina, 
ostavlja Kurelac potkraj 1859. godine na neko vrijeme 
Rijeku. Okriviše ga tada zbog jedne političko-nelojalne 
izjave, učinjene prigodom dolaska neprijateljskog rat¬ 
nog brodovlja nadomak Kvarnera za tadanjih ratnih istupa 
udruženih Talijana i Francuza protiv Austrije. 

Kurelac, stalno proskribiran i od riječkog redarstva 
nadziran od prvog početka, i prije i poslije otpusta iz 
državne službe, bio je nedugo prije toga u sudbenoj istrazi. 
Iz povjerljivog spisa, što ga je riječki politički konfident 
Johann Pfister dne 30. II. 1858. upravio ministarstvu vanj¬ 
skih posala u Beču, proizlazi, da je Kurelac bio preslušan 
u pogledu općenja s nekim mladim češkim mineralogom 
Koloušekom, koji je po vlastitom iskazu pod imenom 
Stransky sarađivao u češkom časopisu »Živa«, a na pro¬ 
lazu za Dalmaciju boravio kratko vrijeme na Rijeci, 
Sumnjalo se, da je Koloušek u službi panslavističkog po¬ 
kreta, a kako je bio viđen u društvu Kurelčevu u Hrvat¬ 
skoj čitaonici i drugdje, uslijedilo je preslušanje njegovo i 
nekih drugih osoba. Ali ono nije urodilo nikakovim us¬ 
pjehom. Pfister ustanovljuje konačno, da po njegovim doj¬ 
movima ne postoje relacije riječkih Hrvata sa Slavenima 
na sjeveru (»keine Correspondenz mit Nordslaven«), već 
je jedino pronašao (strašna li otkrića!), da gimnazijski 
učitelj i saradnik »Nevena« Vinko Pacel dopisuje »mit 
einem gewissen Napoleon Špun aus Agram, der gegen- 
wartig in Prag die Rechte studirt.« 

U tom slučaju, koji ujedno potvrđuje neprestanu bo¬ 
jazan vlasti od aveti slavenske uzajamnosti, uspjelo je Ku- 
relcu, da se za čas obrani, ali strogi nadzor nad njim po¬ 
trajao je i dalje, kako to sam posvjedočuje (u pismu na 
Ivana Fiamina): »Poglavarstvo bulji na svaku mi besje- 

dicu, koju progovoru.« Time u vezi neka bude spomenuta 
i jedna od značajnih anekdota o njemu: Na povratku sa 
jednog od brojnih svojih izleta iz Istre na Rijeku, zapitan 
od finansijskog stražara kod gradske mitnice, dali imade 
što zabranjena u svojoj torbi, odgovori: »u torbi ne, ali 
tu unutri — dotaknuvši se rukom čela — imade štošta 

zabranjena.« . . 

Dijeleći se tada još privremeno od Rijeke ponio je sa 

sobom glavniji dio rukopisa svoje književne apologije i is¬ 
povijesti: »Recimo koju«. Udomivši se kod vjernog mu * 
požrtvovnog druga Ivana Vončine u Karlovcu, poslužila 
mu dobra sreća i dovela ga i u gostoljubivi dom J os ip a 
Vranjicana-Dobrinovica u Severinu i Hrašću, 
gdje je taj »plemenko« lijepim i otmenim načinom znao da 
bezkućniku-stradaocu dočara slasti smirenosti i bezbrižja. 
Toliko toga zatomljeno i sakrito u gorkom pregaranju mi¬ 
nulih godina tražilo je sada put na svijetlo dana i razvilo 
se i prohujalo u toj toli prijatnoj mu okolini. Majka pri¬ 
roda primila ga je u svoje naručje, dobrohotni prijatelji 
prigrlili ga i stvorili mu niz skladnih, nezaboravnih dana. 

Nedugo prije toga, kada mu na Rijeci usahnu važno 
za nj vrelo prihoda od privatne jezične obuke, pisao je 
iza jednog izleta u Vinodol svom Ivanu Vončini (1858): 
»O sebi čto da govoru? za sad kako tako, ali na prvoga 
svibnja bude mi uzpevat: Miserere«. — Pregorio on i to, 
kao toliko toga, a sada: »Bože! na kojem li divnom^ vi¬ 
sokom i mirovitom mestu, na vrtnom hladku, med ružami 
i slavulji, mnoge se vrstice ove knjige napisale nisu? kde 
izpod mene pukla pučina toli sladke hrvatske domovine 
moje od Okića pak do Kleka, božjim suncem kao zlatom 

odevene.« , ,. 

Kurelac se usto i u Karlovcu priključio osobito živoj 
tada rodoljubnoj struji, učestvujući u kulturnom i poli¬ 
tičkom životu karlovačkom, u društvu poznatih domoljub¬ 
nih pregalaca Stjepka Lopašića, dra. Miroslava Dražica, 
Đure Klarića, Ede Asangera, Abela Lukšića, Janka 
Modrušana i drugih. U dobrovoljačkom kazalištu karlo¬ 
vačkom izrečen je njegov proslov, koji je izašao i Štampom 
kao: »Čestitanje Karlovčanom prilikom nove godine 18ou. 

od prijateljah i prijateljic umetnosti glumačke u Karlovcu 
igrajućih.« 

U onom milom društvu u Karlovcu, Severinu i Hrašću 
desio se tada prolazno i ruski pjesnik i historik K o n- 
stantin Ahsakov, čuveni slavjanofil i pobratim 
kolovođe pokreta slavjanofilskoga mesijanizma Homja- 
kova. Konstantin bijaše sin Sergija Aksakova, pisca zna¬ 
menite »Semejnaje Kronike«, jedan od onih ruskih prepo¬ 
roditelja, koji se digoše, »da budu svetjenici čiste ljubavi 
bratinske medju milioni slavjanske braće.« Rodio se Kon¬ 
stantin g. 1817. u Moskvi, postigao na tamošnjem sveuči¬ 
lištu stepen magistra filozofije, bijaše marljivi saradnik 
»Ruske Besede« i izdavač časopisa »Molva«, koji je zbog 
slobodoumnog svog pravca doskora od cenzure obu¬ 
stavljen. 

^ Preko Crne Gore i Srbije došao je Aksakov 3, jula 
1860, u Karlovac i bio nekoliko dana gostom Josipa Vra- 
njicana u Severinu. Redarstveni konfident »Postamtsleiter 
Kratschmer« u Karlovcu javio je pretpostavljenoj svojoj 
oblasti, da je Aksakov bučnim načinom bio slavljen u Kar¬ 
lovcu i Severinu i da mu je u »Zimmermannsgarten« u 
Karlovcu priređen banket, kojemu su uz ostale prisustvo¬ 
vali Dražić, Lopašić^ oba brata Kunić, Kurelac i Hatz. Da 
su se pjevale isključivo hrvatske pjesme (»lauter kroa- 
tische Lieder«), a među ovima »solche, wo es vorkommt: 
Hinaus mit die (!) Deutschen«, i da su izrečene zdravice 
»es leben die Kroaten und die Ungarn«. 

Koji dan izatoga prispio je Aksakov u Zagreb i bio 
ovdje lijepo dočekan. Družio se najviše s Ivanom Kuku- 
ljevićem i Mirkom Bogovićem. Posjetio je streljanu, čitao¬ 
nicu i kazalište, a bio od Kukuljevića pretstavljen i banu 
Sokčeviću. Kada je zagrebačkom redarstvu stigao dopis 
Ministarstva inostranih poslova u Beču od 16. jula 1860. 1 , 
da treba Aksakova (»der zu den eifrigsten Vorkampfern 
der russischen Propaganda in Schrift und That gehort«) 
strogo nadzirati, jer postoji sumnja, da to njegovo puto- 


1 Informationsbiiro d. Minist. des Ausseren. (Wien). Z. 4275. B. M. 
(1860). 

vanie po Hrvatskoj ide za posebnim politicko-necistim 
ciljevima, bijaše ovaj već otputovao. — Ni)e mu bio suđen 
Dovratak u domovinu, jer je potkraj iste one godine umro 
na grčkom otoku Zante, gdje je tražio lijeka narušenom 

svom zdravlju. , - ,. „. 

Napoleon Špun-Strižić posvetio mu je usrdne rijeci 
spomena, koje zanosno završuje: »Kad se bude Rusi,a 
splemenitim ponosom zvala slobodna i cista s a- 
vjanska država, kad plemena slavjanska zapjevaju 
složnu svetu pjesmu obćega bratstva slavjan- 
s k o g a: onda će, braćo, grudi našega roda moćno dirnuti 
čuvstvo divne zahvalnosti, a s v e t a bit će svim spomen 
muževah, kao što bijaše Aksako v.« 

* 

»Evo knjižice, kojoj se nitko ne nadao ni sam ni 
drugi ko.« Ovim riječima popraćuje Kurelac knjigu svoju 
»Recimo koju«, što ju je prema predgovoru dovršio 
»U Severinu pod lipom na Petrovu 1860«, pri kojoj se, 
kako sam kaže, puno izmučio, a iste još godine troskom 
mecene Vranjicana kod Pretnera u Karlovcu štampom 
izdao. Tu se isprepliću vedre i bolne uspomene iz prošlih 
dana njegova života. Tu je dobrim dijelom oživjela Udise- 
jada mukotrpnog njegova života, od strogo odmjeienog 
ličkog djetinjstva preko borba, nedaća i nada do gladnih 
dana riječke Golgote. Usto je nanizao u ovoj svoje vrste 
knjizi ratoborne svoje ispade na jezikoslovne protivnike, 
na toliko zazome mu »ahavce«, predstavnike »zagrebačke 
jezične škole«. Nada sve pak ističu se tu uz duboko nje¬ 
govo hrvatsko rodoljublje i idealno jugoslovensko i sve- 
slavensko osjećanje žarkom ljubavi prožeta poglavlja o 
Slovencima, Srbima i o ostalom Slavenstvu na sjeveru i 
zapadu. 

Prvo poglavlje svoje knjige, o Slovencima, o prepo¬ 
rodu i napretku jezika im i književnosti, posvetio je uspo¬ 
meni ruskog učenjaka Oblada Grigorovića iz 
Kazana, »rajskoga, angelskoga čovjeka, tiha i krotka 

1 Naše Gore List I., na str. 14—15. 


82 


kako ovčica, glavice pune puncate«, što ga je deset i više 
godina prije u Beču upoznao i uvelike zavolio, Spominjući 
se, kako su slovinskom bratu sa dalekog sjevera Slovenci 
ugodili i kako mu je omilio njihov jezik, priznaje, da i sam 
odonda Slovence gleda drugim okom i rado se sjeća slat¬ 
kog drugovanja sa »vernom družinom slovenskom«: Dež- 
manom, Cigalom, Tomanom, Kozlarom i drugima. — »Preko 
vekova neslastnih i toliko puta i smešnih zarudila zora: 
Ona struja narodnog života od Vodnika do dan danas, kao 
da protiču valovi zlata. Trubarov jezik, ubog i neuk, grub 
i smugal, težak i mrzak — danas je na snagu stupio, svo¬ 
jim se plašćem ogrnuo, vsaki nauk objamio, te zakonu slo- 
vinskomu prisegao.« 

A onda pita: »A kako je s tobom domočedni jeziče 
hrvatski?, koji je u Trubarovo doba laštio se i zvonio, 
cvjetao i bogatovao, komu se klanjahu gradovi i ostrvi dal¬ 
matinski, kojeg je podigla i uzvisila sloboda Dubrovačka, a 
u poštenju se širio diljem čitave Hrvatije«. — Tuži se na 
opadanje u osamnaestom vijeku i kao časne iznimke ističe 
u Slavoniji braću Reljkoviće i Kanižlića, a u Dalmaciji 
Andriju Kačića »koji prinese i prospe žeravicu svojih na¬ 
rodnih pesam i narodnih spomenov iz života naše starine.« 
Na početku devetnaestog vijeka sve zamukne i sve zaspa 
do jedinoga Maksimilijana Vrhovca i Tome Mikloušića, a 
iza toga je Gaj opet Hrvate budio i smrznute u život pri¬ 
vodio, ah ono, oko čega je on toliko nastojao, to je uspjelo 
tek od male česti. 

Gorko se nadalje Kurelac tuži, kako je domaćem sta¬ 
blu korijen usahnuo, lišće povenulo i osim težačkog puka 
i sitne čeljadi jedva tko svojim jezikom progovara, »Vse 
su škole samo leztve i vrljike, kako da uskočiš rodu i 
otčinstvu« vapi on iz nutrinje svoje, a onda prošavši i opet 
na pitanje Hrvatstva i Slovenaštva uzvisuje svoj rođeni 
hrvatski jezik »pravi posrednik med srbskim i slovenskim, 
bez turstva kako onaj, bez nemačtva kako ovaj.« Zado¬ 
voljstvom kraj toga bilježi, kako je jezik slovenački od 
na ^ an k našemu i svršuje hvalospjevom Janezu 
(Bleiweisu) i njegovim »Novicama«. 

U drugom se poglavlju bavi kobnim pitanjem nesloge 
među Hrvatima i Srbima. U ljubavi, koja ne zaostaje za 
onom, koju ispovijeda za Slovence, bavi se on Srbijom i 
Srbima. Zatajivši u sebi sve ono, što je moglo biti na štetu 
sloge i uzajamnosti, traži i ističe vazda nepokolebljivo i 
ustrajno dodirne elemente u narodno-kultumom životu 
Hrvata i Srba. Trebalo bi prepisati dobar dio njegovih iz¬ 
java, a da iskrsne prava pravcata antologija njegova čuv¬ 
stvovanja i nastojanja u službi uzvišene ove zavjetne misli. 1 

Dobro on vidi i osjeća sve poteškoće i zapreke, što 
bijahu na putu toliko žuđenom po njemu ostvarenju »ovoga 
uzaimstva«. Nu sveudilj mu lebdi pred očima neoboriva 
potreba sloge preko svih zapreka. »Po čemu Srb i Hrvat 
dva naroda? po zakonu ne: er se po zakonu narodi ne 
dele; po jeziku ne, er je taj isti; po slovu ne, er je toga i 
drugud, a jedna knjiga. Po čemu dakle? po tomu, čto se 
jednim jedna, drugim druga slova za veru prilepila i pn- 
pekla«; u tom »čto je nam nositi samar vekovite nesloge 
rimsko-bizantinske.« Onda pitajući se »kako dakle obra¬ 
niti mladu knjigu jugoslovinsku —, kako ju izvesti na vi¬ 
sinu i na veličastvo jedinstva« odgovara on »oboja slova 
i moja su i tvoja« i tada »ni brat Slovenac dugo se do¬ 
mišljati ne bude, hoće li u naše kolo, još i bliže nego 
dosad«. 

»Bez držanja i poznavanja obojega slova mi k ničemu 
dobri, nego da jedan drugomu zube izčerimo, da se brat 
brata ogrebemo, da koju kap žuči iztočimo, da ostanemo 
nedonoščad i paćuhe do veka; a knjiga naša da ostane i 
dalje pazder i čihanj tudjega lana, tudjega platna.« 

Ostali sadržaj knjige namijenjen je ponajprije »k sje¬ 
veru prignutim granama jezika slovinskoga«: braći Ce¬ 
sima, Moravcima i Slovacima. Jetkom ironijom kurelac 
piše o pogubnoj neslozi češko-slovačkoj: »I bogu se hoće 
vremena dok s jednoga naroda okroji dva: nu u tom su 
ljudi i boga nadvisili.« 


1 Vidi: Novak dr. V i k t. Antologija jugoslovenske misli i na- 
rodnog jedinstva. Beogr., 1930., na str. 127 i 209—213. 

Prelazeći na Ruse i Poljake, ističe sa manje upuće¬ 
nosti, da je u ruskom jeziku »uza svu krasotu govora na¬ 
rodnoga, tudjinstvo jako premahnulo i preteglo — pun je 
tudjinstva kako i poljski.« Tek kao iznimke spominje ču¬ 
vene pjesnike starije i novije: Deržavina, Krylova, Pu- 
škina, Lermontova i Gogolja, a da ovako završi: »Nuder 
dakle, braćo ruska, braćo poljaka, živo der oko č i s t i n j e 
jezika vašeg! Uprite okom, upnite umom u vaše na¬ 
rodno blago, i u drugu slovinsku braću; jeda, kako su 
vam knjige prve medju slovinskimi; kako su vam govori 
lepši ne zna se koji od kojega: gledajte, da tako i jezik 
vaš književni mogne bit uzorom za nas, braću i 
plemenike manje.« 

Staroslovjenštini »starom jeziku našem, što ga imamo 
po Ćurilu i Metodu — jeziku svetinje naše«, posvećuje 
opširna razmatranja. Tu iznosi, navodeći obilnu literaturu, 
nazore svih istaknutih tadanjih slavista o prepomoj pra¬ 
domovini staroslavjanskog crkvenog jezika, a da izrazi i 
vlastito svoje mišljenje: »Ko je ikada živio u hrvatskom 
primorju, po Istri putovao i otoke obhodio jadranskoga 
morja — o domovini pravoj Ćurilova jezika ni posumneti 
ne može: on je nikao med narodom stare Hrvati je Porfi- 
rogenetove.« 

Raspravljajući, dalje, o sudbini i razvitku časne i svete 
te jezične baštine širom Slavenstva a osobito kod Hrvata 
i Srba, ističe sve ono, što je slavistička nauka dotada pri- 
vredila, upoznavanju i izučavanju iste. Pokazujući tako na 
važan udio starog jezika (što ga je skoro zatim sam podu¬ 
čavao u sjemeništu đakovačkom) i u novijem razvitku hr¬ 
vatskog jezika, pogledom na izvornost i čistoću, završuje 
svoja razlaganja ovom pobudom: »učit nam ga je, jer je 
nastaviti jezik naših predjev; jer nam je hraniti, čto je na¬ 
rodu sveto; jer nam je pobrinuti se o slogu i jedinstvo; 
jer nam je uzvisit i izobrazit naš narodni jezik po onom, 
koji, kako sam rekao, bit je posvetitelj i odhranitelj vsih 
plemen slovinskih malo ne vse do danas; i komu je u na¬ 
predak biti vezateljem i ujediniteljem onim istim, za koje 

on i dosad skrbio. Čast jeziku naših otac! čast i poklon je¬ 
ziku Curila i Metoda!« . . . 

Zaključna poglavlja tiču se tada još u velikoj mjeri 
neustaljenog i prepornog pitanja pravopisa, napose s obzi¬ 
rom na fonetiku i etimologiju, a s time u vezi i Kurelčevc 
ponovne strastvene borbe sa »zagrebačkom školom«. Vri¬ 
jeme je u svemu tomu već davno učinilo svoje. Iako se Ku- 
relcu pravom priznaje znatan utjecaj na hrvatsku književ¬ 
nost kao jezičnog čistunca i odličnog stiliste, to se danas 
njegovim filološkim raspravama ne pridaje dublje, strogo 
naučno značenje, a njegovo se arhaiziranje jezika davno 
preživjelo. Nu pored toga vrijedno je pažnje i uvaženja, 
kako se kroz sva njegova filološka razlaganja provlači 
neutaživa, dosljedno naglašena njegova težnja oko sloge i 
duševne uzajamnosti Južnih Slavena. Konačno se vrijed¬ 
nost Kurelčeva djelovanja nikako ne da pravedno i pot¬ 
puno ocijeniti po kriterijama sadašnjosti, usred daleko¬ 
sežnih previranja, u času kad se već približujemo stogo¬ 
dišnjici prvih njegovih borbenih istupa. "V alja da uočimo 
upliv, što ga je vršio na svoje savremenike. A taj je uistinu 
bio znatan i blagotvoran, po tadanji razvitak i napredak 
narodne misli, jezika i književnosti snažan i plodan, 

Zanimljivo je, kako je to dr. Mirko Deanović istaknuo 
u svom predavanju »Talijani i hrvatski preporoditelji«, da 
ae je Kurelčeva aktivnost u dotjeravanju hrvatskog knji¬ 
ževnog jezika razvijala baš u doba, kada je u Italiji bilo 
veoma aktuelno pitanje jedinstvenog književnog jezika. 
Po svojim jezičnim nazorima bio mu je najbliži Antomo 
Cesari, koji je na čelu talijanskih jezičnih purista, htio u 
prvoj polovini minulog vijeka, da obnovi jezik ugledajući 
se u starije talijanske klasike. 

Lijepo se izrazio Vatroslav Jagić u svom kritičnom 
prikazu prvog dijela knjige »Recimo koju«. Očitom simpa 
tijom, rijedak primjer književničke trpeljivosti, koju treba 
naročito istaknuti kod njega, jednog od napadnutih zagre 
bačkih pisaca, bavi se on »koriteljem našega nehajstva, 

2 Vidi: Hrvatska Revija 1935 (br. 12). 
1 Narodne Novine (1860), br. 216—222. 


piscem knjige »Recimo koju«, vriednim Franom Kurelcem«. 
Priznaje mu, da je u njegovoj knjizi riječ o najvažnijim po 
nas stvarima, »da se tu razglaba i prosudjuje naše duševno 
kretanje i životarenje u struci književnoj, da se pisac upu¬ 
šta u pitanja o kojima naš spas i naša slava, ili naša pro¬ 
past i sramota visi; a to jest, kako Kurelac zdravo misli, 
dobro vidi: književna sloga i jedinstvo Ju¬ 
goslavena h.« 

Općeniti svoj sud reasumira Jagić ovim riječima: »Iko 
prouči tu knjižicu, prepozna u vriednom piscu namah va¬ 
trena domorodca a učenu glavicu: čestita Hervata a vie- 
štaka na peru: iz svake strane i svakoga redka vidi se, 
kako ga duša boli sa zle sudbine, koja naš jezik stiže, a 
bezbrižnost naša ciepa mu serdce; u njem ti sve vrije i 
kipi, pa koje čudo, ako jedanput i prekipi: niegove su misli 
jedre, kadkad i gorke, tako dakle i besieda; a jer je žestok 
i vruće kervi, to mu lasno oprostiš, što nas gdegde baš i 
odviše nemilo ošinu, ma i krivo osudi«. 

Te svoje nemile ispade, kojima na časove nije mogao 
odoljeti, i sam je Kurelac iskreno požalio, nastojeći, da u 
pomirljivom duhu prevelike oštrine ublaži. U samoj knjizi 
i u predgovoru priznaje, da mu je muka na Zagrebčane 
vojevati »er su u toj vojsci vse sami znanci i prijatelji moji«, 
a osim toga očituje kako »nisi rad uvrediti, a srdce ti gori 
udarati na vse strane, te se onda grizeš i pojidaš«. Zavr- 
šuje porukom: »A protivnici moji tvrdo se uverite, da ni 
jedan njih mrzak mi nije; nego mi je ono samo mrzko, čto 
oni brane, a na čto ja vojuju. Mir i ljubav dakle sa vsimi i 
sa vsakim!« — Nije se, pače, ustručavao, da se gotovo ne- 
ponizi riječima: »Čim bi me ukoriti mogli nego tim, da 
sam žestok? Nu im treba na um uzeti, da smo mi Ličani 
rutavi i surovi ljudi — koje čudo, ako smo žestoki?« A 
onda još zgodna sentencija njegova — »sebe nitko ne pre¬ 
skoči!« 

Osim kod onih, koji se osjetiše izravno pogođeni a 
nisu bili podobni da se dignu do otmjena primjera Jagi- 
ćeva, primljena je knjiga u javnosti pravim ushitom. Po¬ 
gotovu bivši njegovi učenici i ostala hrvatska omladina 


87 





listom pristadoše uz njega i prigrliše krasnu tu književnu 
i političku njegovu ispovijest, to evanđelje bratske snošlji¬ 
vosti, prvu slobodnijim duhom prekaljenu, poletniju poruku 
iza minulih nerodnih godina apsolutizma. 

Stigao mu značajni glas iz rođene Like, od ribničkog 
plovana Vojtjeha Nančine (16. X. 1860.): »Neopi¬ 
sivim veseljem primih 51 komad tvoje knjige »Recimo 
koju«. Baš mi po volji da si poslao u Liku, ovde i treba da 
se mi mrtvaci probudimo. Krasne li knjige slobodom odi- 
šuće!« — Josip Gržetić nadmeće se bujnim izra¬ 
zima udivljenja: »Bi li počeo u zviezde kovati vas i vašu 
knjigu — premilu zelenku — zlatom propletenu i biserom 
nanizanu vetrom vilinjakom nadutu, a plamom crvenjakom 
razžarenu, ili . ., proklinjati kobnu uru, ka me daleko vas 
otjerala? Zaviri čovieče božji u knjigu, to ti je vračarica 
zmija, koja ti bistrim okom oči občarala, a ti ko stupac 
neganjiv okom svojim liepote joj izpijaš.« — Ivan Crn¬ 
čić piše mu iz Gorice: »Hvala Vam, čast, dika i slava, 
čto ste onu knjigu napisali. Ja Vam ju popadoh, kako gla¬ 
dan vuk ovcu, pak čti i čti, dok ju dočtah. Naradovah joj 
se i načudih, nasitih se je i nasladih, poljubih ju i zaljubih 
se.« — Dok mu stižu i mnogi drugi takovi i slični glasovi, 
odložiše njegovi filološki protivnici neke svoje odgovore 
na kasnije vrijeme. 

* 

Krajem godine 1860., kada se Ivan Vončina kao novo¬ 
imenovani podžupan preselio na Rijeku, vratio se s njime 
i Kurelac, da tamo proživi još jednu godinu, posljednju 
pred konačni svoj odlazak sa Jadrana. 

U skromnoj svojoj sobici na riječkom Korsu, medu 
gomilama knjiga, produži on običajni svoj način života. 
Bio mu je u ovo vrijeme učenikom i podmaršal Josip ba¬ 
run Marojičić, kojega je upućivao u hrvatski jezik Čula 
se tada zvonka Kurelčeva riječ u raznim zgodama, pro¬ 
slavljenim u Hrvatskoj čitaonici, gdje je bio kao jedan od 
utemeljitelja vrlo cijenjen i rado viđen. I u skupštinama 
nanovo uskrsle riječke županije ozvanjali su njegovi govori 
u potporu predstavaka i molba Grobničana. 

Uz djelotvornu pomoć svojih učenika, prijatelja i što¬ 
valaca, a među ovima napose najustrajnijih Bartola Zma- 
jića, Ivana Vončine i Faustina Suppea, protekla mu je i ta 
godina. Bio je uz njega i toliko privrženi i preko groba mu 
odani Bude Budisavljević, a u kući njegovih 
roditelja, ličkih njegovih zemljaka, rado su ga gledali i ka- 
dikad pozivali i svome stolu. Što su si bili i ostali Kurelac 
i Budisavljević u daljnjem tečaju vremena, to će nam se 
na svome mjestu očitovati iz njihovih pisama, tim izraža¬ 
jima prerijetkog sklada dviju tankoćutnih duša. 

Kada su mu već i stizavale dobronamjerne i prijatne 
poruke vladike đakovačkog, Kurelac se teško odlučio, da 
se dijeli od grada koji mu je bio srcu prirasao. Kako se 
često roditeljsko nagnuće priklanja i zalutalom čedu, tako 
je on gajio trajnu ljubav spram »nevjerne Rijeke«, gdje mu 
se pod odbojnim uplivom tuđinskih nasrtaja duša otvorila 
najidealnijim izražajima uznositog domoljublja, koje je on 
umio da presadi u srca širokih krugova primorskoga 
naroda. 

Divotne slike prirodnih krasota jadranskoga primorja 
ostale su mu u najugodnijoj, neprolaznoj uspomeni za svega 
njegova života. U ljubavi sjećao se vazda svojih dragih 
prijatelja rasijanih od Trsta do Albanije, preko vazda 
sklone mu Bodulije i toli prijaznog mu, vedrog Dubrovnika. 
On se sam još dugo spominjao kao onaj, koji je znao udah¬ 
nuti ljubav za narodnu knjigu i napredak širom primorskih 
naših krajeva, kao čovjek iskren, nesebičan, bez himbe i 
pretvaranja, koji nikada nije pošteni svoj značaj zatajio; 
koji je sebi na štetu bezobzirno i odrešito u svom uvjere¬ 
nju ustrajao i uklanjao se svakom gnjilom kompromisu. 

Napokon valjalo mu se otkinuti i on odlazi iz Rijeke 
o pedesetgodišnjici svojoj goloruk i oskudan, kako je bio 
i došao, tek bogatiji iskustvom, stečenom u mukama i 
patnjama. 

ĐAKOVO 


»Da nije biskupa, mojih učeni - 
kov i biskupova vrta ..tužan 
ti boravak u Djakovu«. 

F. K. (1862). 


Već ljeti godine 1860. javio je Mato Topalović iz 
Beča, gdje se je tada desio u pratnji biskupa Strossmayera f 
Kurelcu biskupovu želju, »da bi ti k’ nama dol u Slavoniu, 
a imenito k’ njemu u Djakovo došao, gdje bi ti on po rodo¬ 
ljublju svomu i k’ radnji i k’ zaslugi priliku pružio.« Tomu 
još dodaje, da će se biskup za stan, hranu i pristojnu na¬ 
gradu pobrinuti, a da »bi ti Njegovu Preuzvišenost u fran¬ 
cuskom, mladež pako duhovnu u staroslavjanskom jeziku 
obučavao.« 

Nije vrijednog »Rodoljuba Zdenčanina«, slavonskog 
našeg »Ilirca« Topalovića kod toga vodila samo želja bi¬ 
skupova, već i vlastita topla želja, da starog i vrlo dragog 
mu pobratima, kojega je u prošlim zajedno provedenim 
bečkim danima sa mnogo ljubavi i materijalno podupirao, 
privuče što bliže k sebi. Srdačnim ga riječima nuka, da 
pruženu mu priliku prihvati, jer tako »Može providnost 
božja dati, da se zadanim plemenitu serdcu tvom ranam 
lieka i melema najde.« Usto mu priznaje, koliko bi to i 
njemu drago bilo, »buduć bi priliku imao češtje te viditi i 
s tobom se o našinstvu zabavljati.« — Poznavajući i narav 
Kurelčevu i svu gorčinu njegova neimaštva, bodri ga uvje¬ 
ravanjem, da nikako ne će biti zapušten, ako se na dola¬ 
zak u Đakovo odluči. Dobronamjerno na kraju još dodaje: 
»Samo nam se nezapusti sam!« 

U želji, da mu što više ugodi, spominje usto, koliko se 
biskupu svidjela Kurelčeva knjiga »Recimo koju« (»ma si 
ju i progovorio čestito!«) Biskup da je iz nje s ushitom 
pročitao banu (Šokčeviću) stranu 68, (»Krivo je tomu i vsoj 
nesreći carstva to nesretno ime: eine deutsche 
M a c h t. Onaj car, koji tu laž iztrebi, te Austriju pro¬ 

zove čim ona jest: taj i samo taj naše je carstvo odista 
preporodio, a narode si k’ srdcu prikovao«. — i t. d,) 1 

Nešto kasnije (26. XI. 1860.) šalje mu Rački po nalogu 
biskupovom dvadeset forinti na Rijeku i u njegovo ga ime 
poziva: »Čiem taj list primiš, kreni put Zagreba bezod- 
vlačno.« 2 

Biskup Strossmayer poznavao je Kurelca još iz vre¬ 
mena, kad je ne navršivši još dvadesetu godinu, kao doktor 
filozofije i kandidat teologije polazio peštansko sveučilište. 
Biskup ostao mu je i dalje vrlo sklon i trajno ga je cijenio, 
uvažavao i podupirao, Nesamo onda, kada ga je želio imati 
uza se i stvoriti mu sređeniji i mirniji život s pomoću stal¬ 
nog učiteljskog namještenja, već i za daljnjeg Kurelčeva 
vijeka; napose pak i onda, kad mu je to zbog svojeglave i 
opore ćudi njegova štićenika bilo često vrlo oteščano, a 
prolazno gotovo i onemogućeno. Bilo je tu i očite sami¬ 
losti sa stradaocem rodoljubom i vrsnim učiteljem bez 
službe i kruha, ali i zbog spoznaje vrijednosti njegove za 
napredak domaće nauke, tog velikog i trajnog ideala 
Strossmayerovog. 

Kurelac stigao je napokon mjeseca novembra 1861, u 
Đakovo. Koji tjedan kasnije započeo je u biskupovom liceju 
svoja predavanja iz staroslovjenštine, na katedri, što ju je 
biskup osnovao naročito za njega. Prije početka predava¬ 
nja bila je 5. februara 1862- svečana instalacija Kurelčeva 
— »in corona ornatissima cleri« —, uz učestvovanje samog 
biskupa, dra. Račkog, cijelog stolnog kaptola, profesorskog 
zbora i đakovačke duhovne mladeži, svega oko osamdeset 
lica. Iza uvodne latinske besjede Kurelčeve, 3 progovorio 
je biskup Strossmayer, predočivši živim riječima važnost 
poznavanja staroga jezika našega, koji je u devetom vijeku 
vladao cijelim Podunavljem i Panonijom i po svetoj braći 
bio uveden i njegovan u bogoslužju. Kurelčeva zadaća 


1 Kurelac Fr. Recimo koju. Karlovac 1860. 

2 Drechsler (Vodnik): Iz ostavštine Fr. Kurelca. (Građa 
VIII), na str. 126. 

3 Vidi o tom: Dukat VI.: Prilozi za biografiju Frana Kurelca. 
(»Građa« X., na str. 175—180). 

imala je biti, po tada izraženoj namjeri biskupovoj, da du¬ 
hovnu mladež uputi u staroslovjenštinu, a da bude, ako 
stigne dozvola papinske stolice, do hiljadugodišnjice sla¬ 
venskih apostola (1863), spremna, da je u liturgiji rabi. 1 

Nije bilo suđeno velikom i plemenitom hrvatskom 
meceni, da dočeka ispunjenje ove svoje vruće želje. Kako¬ 
god mu bijaše iza vatikanskog koncila (1869—70), kada se 
veleumna i prosvijetljena njegova riječ pronosila širom 
svijeta, da se konačno prilagodi zahtjevima uzvišenog svoga 
zvanja, tako je s vremenom morao pregorjeti i ovaj lijepi 
san iz ranog doba svoga biskupovanja. 

Mnogo kasnije (1888), kad je u Rimu posjetio baziliku 
sv. Klementa, divio se prekrasnoj kapeli sa oltarom, što ju 
je Lav XIII, bio posvetio službi i slavi slavenskih apostola 
sv. Ćirila i Metoda. Kao odjek neostvarenih mu nada oko 
uskrsnuća i procvata narodne crkve, napisao je u svojoj 
okružnici iza tadašnjeg rimskog svog hodočašća, duboko 
osjećane i značajne riječi: 

»Mi smo Hrvati i Slavjani u toj divnoj crkvici 15. 
maja o. g. istočnim obredom i slavjanskim jezikom 
slušali sv. misu, koju je rekao preč. g. i mili brat moj 
križevački biskup. Ja mogu reći, da sam za vrijeme te 
sv. mise sto put pomislio: Ah! da bi svi oni, koji ili iz 
neznanstva ili iz nehajstva, ili iz nerazborite neke za¬ 
visti navaljuju na obrede naše; navaljuju napose na 
staroslovenski obredni jezik naš, ah! da bi, velim, svi 
ti toj svetoj misi našoj i njezinom prelijepom obredu, 
njezinom tihomu ali premilomu pojanju prisustvovali, 
nadam se, da bi za buduće zamuknuli. ..«. »I ja sam 
sam prigodom općega slavjanskoga hodočašća dozvo¬ 
lom sv. Oca Pape u bazilici sv. Klementa otpjevao 
staroslavenskim jezikom sv. misu zapadnoga obreda; 
pak se nije zato Rim ni s mjesta ganuo niti propao.« 2 

1 Pavić Mat.: Biskupijsko sjemenište u Djakovu. (1911), na str. 

237 _239 

2 Spiletak Dr. A. Je li biskup Strossmayer bio liberalan kato¬ 
lik i pobornik pokreta za osnivanje narodne crkve. Zagr. 1931, na str.. 
17—18. 

Iza punih osam godina mogao je Kurelac opet da kao 
javni učitelj sa katedre progovori svojim učenicima. Kao 
nekada za riječkog svog učiteljevanja, trudio se, da sna¬ 
gom bujne i žarke svoje riječi predobije za sebe mlade 
svoje slušaoce, klerike iz Slavonije i Bosne, i da stvori 
između sebe i učenika svojih onaj srdačni i tijesni odnos, 
kako je to samo njemu u tolikoj mjeri bilo moguće. 

Nastupno svoje predavanje: »0 pisanom slov u« 1 
započeo je riječima: »Časni gospodičići! Duhovni mladenci, 
mili moji učenici, zdravo!« Kićeno i umiljato poziva »mile 
gojence svoje« na »rabotu na Iivadah umlja i mudrine«, 
ističući kako je njemu učitelju njihovom »naučit ih i na- 
putit, kakvu je biti slovu, kojim uzpišu, kakvom ima biti 
knjiga, koju u svijet da iznesu i med ljude rasture.« 

»Vidte, sinci moji tužnoga i jadnoga stanja knjige i 
naroda našega: gdje se jedna vrsta nam je otuđila, ras- 
prokšila i odmetnula, a druga nam je ostala sirova i pusta. 
Teška li tuj posla i jada književniku našemu. Š t o da pišeš, 
komu da pišeš i kako da pišeš: ili po gospodsku ili 
po težačku, po govoru li ove strane, govoru li one, te 
kojimi slovi?« 

Pokazujući na zamašan posao što ih čeka, naglašava 
»da je silnoga djela nu težakov malo« i nastavlja »Ispravit 
nam je i zemlju našu i čovjeka na njoj, nu ovoga li ne 
ispraviš, ne ispravi se o n a.« A onda »Za jezik što da vi 
reku? Znati ga je, trijebit ga je, pilit ga je, mijesit ga je i 
ovijat kao neuku igračicu — nu što ja govoru? Stvorit 
i bogatit ga je: jer stvoren nije, čim mu zakona 
ne ima; bogat nije, jer je bogat samo po siromaštvu 
naših misli, naše povijesti, našega rukotvora, našega pro¬ 
meta i života našega. Rekao bim, da nam je perom pre- 
ticati ono, čega nam život, hud i pust, žalibože ne zna, 
kad ne mogu ujedno potezat. Mučno je, sinci, 
oslasno napisat, ali s 1 a v n o.« 

Dalje iznosi primjere iz stranih literatura (poljske, ru¬ 
ske, njemačke i drugih), koje se teško otimlju tuđim upli- 

1 Pozor. (1863). br. 89—91. — Vodnik dr. Br. u knjizi: Rumje 
i Pahuljice (1916) na str. 3—22., po rukopisu u arkivu Jugoslavenske 
akademije. 

vima i naročito spominje »Koliko ga stoji Rusiju, narod 
toli silan i na čislu velik; uza sve Krylove i Puškine, otresti 
Nijemca Petrom privedena, i Francuza posvud zapinjuća, 
koliko ju stoji, reku, njih otresti i svući, a pravog i starog 
Moskova opet obući? Isti moji prehvaljeni Dubrovčani 
ostadoše li čisti i netaknuti od knjige vlaške?« 

»Nu je književniku dobro paziti, gdje je runo narod¬ 
noga jezika. U starini je našoj, dok bijasmo čitavi i 
sami; u narodu našem, tuđimi tricami još neošaranom; 
u spomenicih narodnih, što ih tolike ruke pokupile i još 
sada skupljaju. Tu ti je sinko, runo naše. Srbulje i hrva- 
tulje, stare knjige naše, osobito dubrovačke, te dični jezik 
crkveni, što je pravilom, zakonom i velikim sucem našim, 
to je starina naša. Naš seljak, što je podaleko od svakog 
nam susjeda međaša i od grada: to je pravi narod naš. 
A pjesme, pripovijetke, pričice i zagonetke: to su n a- 
rodni spomenici naši.« 

Na kraju ovog tek u kratkom izvatku ovdje iznesenog 
njegovog slova, u namjeri, da kaže i koju ugodnu novim 
svojim učenicima, ističe, kako mu slavni biskup nije mogao 
ičim bolje ugoditi niti veće mu časti iskazati, nego time 
što ih je njemu povjerio. Zaključuje sa »Živjeli, sinci 
moji!«. 

Prelijepa ta i srdačna besjeda odjeknula je najpovolj ¬ 
nije u mladim i nepokvarenim onim dušama, koje se rado 
i sa mnogo simpatija prikloniše novom nastavniku. Očitim 
je zadovoljstvom Kurelac doskora to i sam osjetio i time 
se ponosio kao jednom od vedrih strana često pomućenog, 
ne za dugo suđenog mu boravka u Đakovu. 

❖ 

Tri godine vršio je Kurelac učiteljsku službu u đako¬ 
vačkom biskupijskom liceju, uz jedini prekid godine 1862., 
kada je o praznicima putovao po »Sremskih manastirih 
(prebirati srbulje)« i ujedno se navratio i u Zagreb. Uz 
staroslovjenštinu poučavao je u Đakovu kao zamjenik pro¬ 
fesora Luke Falića i novi hrvatski jezik i to po načelima 
riječke svoje škole »na temelju trojičnom hrvatskom, srb- 
skom i slovenskom, slievajuć narječja u jedno korito, da 

se zbiju u jedno tielo.« — Očevidac — profesor Stjepan 
Babić — zabilježio je, kojim je savjesnim i odličnim nači¬ 
nom vršio Kurelac svoju dužnost. Predavao je brojnoj tada 
mladeži dva puta na nedjelju staroslovjenštinu na osnovi 
gramatike Hankine i hrestomatije Miklošićeve. »Pojedinac 
djak bi prevadjao u novi jezik, a Kurelac prateć razlagao 
gramatična pravila i ulazio pri tom u tančine i duh jezika, 
pokazivao nalike u inim jezicima slavenskim, uz to u 
grčkom, latinskom i francuskom. Uz to je uviek užase imao 
Evangjelje Ostromirovo, Nikoljsko, Glagolitu Kločeva, 
sravnjajuć s njima riječi Hrestomatije i pozivajući se na 
ugled Vuka, Daničića, Dobrovskoga, Miklošića i dr.« 

U živom zanosu, uplićući u svoja predavanja lična 
svoja iskustva i uspomene školske i naučne, iznosio je 
pred svoje slušaoce srcu mu priraslo drevno književno 
blago. Tada mu se oči krijesiše i lica mu se žarila u odu¬ 
ševljenju, što ga je znao prenositi i u srca svojih učenika. 
Tada je na časove zaboravljao na sve nemilo i nedrago, 
što ga je prečesto snašlo i život mu ogorčavalo. Napredak, 
pažnju i pamćenje revnijih svojih đaka slijedio je sav sre¬ 
tan i razdragan i nije škrtario pohvalom i priznanjem. 
Redovite godišnje ispite obavio je godine 1862. i 1863., a 
među odličnije svoje đake brojio je, vrijedne kasnije hrvat¬ 
ske kulturne pregaoce i pisce Ivana Sića, Vilima Korajca, 
Jakova Stojanovića, Aleksandra Tomića i fra Ivana Vtn- 
čića, koji su se cijenjenim svojim učiteljem vazda ponosili. 

U dragoj mu učiteljskoj službi, pri sređivanju usto što 
začete, što manje više dotjerane literarne građe, protekao 
mu je tako prijatniji dio đakovačkog boravka, često među 
cvijećem i drvećem biskupova parka i u prigodnom, oso¬ 
bito mu milom općenju sa kojom sklonom dušom. 

Takav mu je naklon i vjeran prijatelj bio: Andrija 
Torkvat Brlić u Brodu, nekada kao đak Pazmaneja 
i Augustineja u Beču, a i kasnije u raznim prilikama ne¬ 
mirnog i uzbuđenog, vanredno zanimljivog svog života, do¬ 
bar i prokušani njegov mlađi pobratim. Napustivši iza svr¬ 
šenih bogoslovnih nauka namjeru, da se zaredi, zahvati ga 
u predvečerje revolucije vrtlog burnog tada političkog 
pokreta. Strastven pristaša i pobornik slavenske rene- 

sanse i žarki hrvatski i jugoslavenski rodoljub, učestvuje 
on kao jedan od perovođa na praškom Slavenskom kon¬ 
gresu, Bio je na praškim barikadama, zatim sa slovačkom 
vojnom ekspedicijom. Izatoga pošao je po preporuci, čini 
se, Strossmayerovoj i na pobudu Jelačićevu, u svrhu poli¬ 
tičke propagande u Dresden, Pariš, Bruxelles i London. 
U Parisu bio je kao »membre de l’assemblee Slave a Pra- 
gue et offic. volont, attache au quart. general du Ban de 
la Croatie, Slavonie et Dalmatie« i kod Napoleona III. 
Kasnije je kraće vrijeme tajnik bana Jelačića i kao takav 
prolazno uz njega i u vojnom taboru. Njegova, bez naznake 
imena izdana brošura »Kratka uspomena godine 
1848 i 1849. — Niemština i S 1 a v j a n s t v o«, do¬ 
nosi savremenim dokumentima potkrepljenu crticu o ono¬ 
dobnim političkim dogođajima sa zaključnim riječima: 
»Mjesto Magjarah natovarismo si na vrat Niemce.« — U 
drugom dijelu iste knjižice iznosi apologiju Slavjanstva, pri¬ 
kazujući štetnost njemačkog upliva po duševni i javni život 
Slavena. Poziva »učene i značajne domorodce, aristokrate 
talenta i krijeposti, da — otporom prema prodiranju ger- 
manštine — obrane domovinu, izbave narod, spase cijelo 
Jugoslavenstvo.« 

Brlić, koji je bio u uskoj prijateljskoj vezi sa Stross- 
mayerom, preuzeo je godine 1852. upravu biskupskih do¬ 
bara u ĐaKovu, ali već iduće godine dao se u Beču na 
pravne nauke. Bio je poslije koncipijentom kod Dvoržaka 
u Beču i izdao u ono vrijeme (1854) ondje; »Gramatik der 
ilirischen Sprache, wie solche im Munde und Schrift der 
Serben und Kroaten gebrauchlich ist.« — Godine 1858. po¬ 
stao je odvjetnikom u Brodu i kao takav pravnim savjetni¬ 
kom biskupa Strossmayera; 1861. oženio se sa Fanikom 
Daubachy-Doljskom, a umro je ranom smrću (1868) u svojoj 
42-oj godini. 1 

U otmjenom i gostoljubivom patricijskom domu poro¬ 
dice Brlić, u kojem se gaje časne, tradicionalne kulturne 
uspomene i vrijedne književničke ambicije sveudiljno i u 


1 Vidi Brlić-Mažuranić Ivana. Iz arhiva obitelji Brlić. 
<1934), na str. 16—32. 

ovim našim danima, proveo je Kurelac mnoge ugodne ča¬ 
sove srdačnog i vedrog općenja sa dobrohotnim i široko¬ 
grudnim svojim prijateljima. Njegov »Jandrić« i »Brljo 
Brljica«, kako je Andrija Torkvata, uz druge šaljive pri- 
djevke, u svojim srdačnim i jogunastim pismima nježno i 
milo oslovljivao, bio i ostao mu je pravi brat po srcu i ne¬ 
umoran i vazda pripravan pomagač, u svakoj prigodi lite¬ 
rarnoj i privatnoj. 

U svojoj dokolici, provedenoj počešće u Brlićevu vino¬ 
gradu, sreo se Kurelac i s Jankom Jurkovićem. 
Srdačno se izljubiše i podaše u onom veselom društvu 
ugodnoj zabavi, koju su obojica začinjali svojim prirođe¬ 
nim zdravim humorom na nemali užitak svih prisutnih. 
Jurković se sjeća tih časova u svojim »M i k r o s k o- 
pičnim crticama putopisnim od Zagreba 
do Novoga Sada 1861.« Tu on, medu ostalim, veli: 
»Komu nije poznata borba Franina za njeki padež više 
broja samostavnikah, koju on odavna ćera častnom do- 
sljednošću neuzkoljebiva osvjedočenja i u kojoj niti truda 
žali niti koga štedi? Ja sudim, da danas dodje kakav Le- 
sandro i da mu rekne: »Od svih dobarah, što imam, za- 
išti što ti je drago, ništa ti odbiti neću« on bi mu jamačno 
odgovorio: »Molim te jedno, da mi toliko nehačeš.« 1 — 
Čini se, da mu se ovom ili kojom drugom bockalicom za¬ 
mjerio, jer je i njega Kurelac uvrstio u red svojih pro¬ 
tivnika. 

* 

Znatna je čest Kurelčeve đakovačke dokolice bila 
usto posvećena i književnom radu. Ondje je sredio i go¬ 
dine 1862, troškom biskupa Strosmayera u Zagrebu štam¬ 
pom izdao dobro poznatu svoju knjigu: »F 1 u m i n e n- 
s i a ili koječega na Reci izgovorena, spevana, pre¬ 
vedena i nasnovana.« 

»Dragim muževom i junošam, kojim na 
Reci ja učiteljem bio« posvećena je ta zbirka 
Kurelčevih sastavaka, dobrim dijelom nastalih u vrijeme 
njegova boravka na Rijeci. Posvetio ih je svojim učeni- 

1 U podlistku »Pozora« 1862 (br. 161—167). 

cima, koje je tamo na »Slovinstvo nastavljao«, a koji su 
po njegovim riječima bili »ono vretence, oko kojega se 
ova predjica nasukala« — »jatačcu Rečanov rodu svomu 
vernih.« Uz mili spomen na dane prošle u nepovrat na¬ 
glašava; »Vas je ipak podobro čisalce na dobru stazicu 
svrnulo, svoju Slovinsku domovinu majku prigrlilo, te 
bud kojim putem veselo uz njezinu službu pristalo. Vi 
ste mi svedoci, da sam ja prvi Slovinsku knjigu med vas 
unosio, srdce Vam za nju razgrijavao i klicu novoga ži¬ 
vota u dušu Vašu Vam zasadjivao.« 

U iskrenom zanosu prikazuje, kako je tada bio pri¬ 
jekim okom gledan i u Zagrebu i u Beču, kako su ga tamo 
os vađivali i ocrnjivali; pod njim rovali i ko¬ 
pali, dok ga nisu iskorjenili; er sam ono sadio 
i gojio, što su oni voleli i z g u 1 i t i ; er sam ono 
narodnosti našoj prihraniti htio, o što se dva suseda gra¬ 
bila i otimala.« Podsjeća nekadašnje svoje učenike, kako 
je od njegova došašća drugi duh zavladao omladinom 
našom po Primorju, po otocima i susjednoj Istri i plame- 
nak srdaca njihovih drugačije zaplamsao, negoli zablu- 
đelim im žalibože očevima. Svrnuvši okom »na strane 
toli ljubke, što ih za davne starine dedovi naši naselili, i 
što ih to umiljati to besni valovi Slovinskoga morja obmi- 
vaju, nu koje prokleti duh tudjinstva premamio, posvojio 
i okužio biaše,« preko Vučke gore u mislima ono mjesto 
razabire, »kde se zorica Slovinska zarumenila; kde se je 
srdce Slovinsko osvestilo i ognjem planulo milije grijućim 
i od koje toplote zemaljske.« 

U knjizi dolaze po redu njegovi »G ovori i pre¬ 
vodi« (među kojima kobni za nj »Govor o preporodu 
knjige Slovinske na jugu«); »Vrst e« (pjesme prigodnice, 
kako su ih u njega »prilika i neprilika izmamila«)! »Pro¬ 
glasi g 6 d i n e 18 4 8« (za koje primjećuje, da mu se 
spočituje, što je tada bio sav žut i crn » a neka se znade 
da takovi bijahu malne svi, a ovo neka bude svjedočan¬ 
stvo poštena ali nemudra srca hrvatskoga«); čuvena ras¬ 
prava, borbeni poklič Kurelčeve škole: »Kako da 
sklanjamo imena? ili greške hrvatskih 
pisac glede sklonovanja osobito dru¬ 

goga padeža množine.« (Prvi put štampano u iz¬ 
vještaju Riječke gimnazije 1852.), na kraju »P r i m e t b e« 
sa vrijednom građom o piščevu životu i radu. 

Značajno je kod toga ispričavanje Kurelčevo zbog 
nedosljedno provedenog pravopisa. »Naš je pravopis jarac 
vitorog, te je muka snjim boriti se i natezati, ako si rad 
tvrdo po korenu uzpisati, i svaku besedu razsta- 
viti« . . . »Da mi ta bušica po uhu ne skače: pravopis 
pod jedan zakon doterat, totgai meni i muke 
manje, i od ljudij zazora manje. Književnik mučenik.« 

O toj njegovoj knjizi u svoje doba u javnosti lijepo 
primljenoj a mnogo i rado čitanoj, u tom zanimljivom 
ogledalu svojeglave ćudi piščeve, progovorio je opširno 
Vatroslav Jagić u »Pozoru« (Br. 125 — 1863). U 
svom članku nastoji on, da se okretnim svojim perom, sa 
mnogo dobrohotnosti, ali ne bez izvjesnog sarkazma, jez¬ 
grovito i duhovito pozabavi ovim djelom i njegovim 
autorom. 

Njemu je Kurelac, kad grmi i treska, kad goropadan 
u bujnoj besjedi odapinje strijele na svoje protivnike, u 
prvom redu osobenjak a čitav njegov način pisanja pravo 
čudovište: »on žive na svoju, pak i piše onako.« Kod 
njega da se pravom može primijeniti ona »le stile c’est 
l'homme« (po samom Kurelcu lijepo prevedeno »Kako mu 
pero piše, tako mu i duša diše«). Priznaje mu živahno 
pripovijedanje, jedrinu misli, točnu mjeru riječi, a sve i 
ostale krasne prednosti njegove, da su tek umanjene sli¬ 
jepim obožavanjem gramatičnih sitnica. Zgodno još pri¬ 
mjećuje: »Bila bi velika nespretnost, da uz slog vrste Vu¬ 
kove, koji prilikuje epičnoj širini, kano da se golema rieka 
razlieva preko ravninah, sasvim prezremo koštunjavu jez- 
grovitost Kurelačku, koja leti kano kada bujica o krš 
udara«. Svojim snažnim humorom Jagić još dodaje. »Da 
je mudro, kako je kratko, rekao bih: Vukov je slog navu¬ 
kao dimlije, a Kurelčev tiesne čakšire.« — U protimbi sa 
nekim tadanjim strastvenim i žučljivim napadajima na 
Kurelca očituje Jagić, da smatra rad Kurelčev, kano zna¬ 
menit pojav u našoj knjizi, dok štetnih posljedica da se ne 

treba bojati »ta on pliva uz vođu, a mi nuz vodu, komu 
je dakle laglje, ne treba ni kazati.« 

Govoreći dalje o zanimljivom sadržaju knjige, prepo- 
ruča svesrdno omladini, da pročita njegove govore uče¬ 
nicima, u kojima će naći krasnih misli i lijepe nauke. Uz 
kratak spomen ostalog sadržaja dolazi napokon do naj- 
zamašnijeg dijela knjige, sa uvodnim riječima: »Dotle sve 
dobro, prijatno očima, ugodno ušima, ali sada će grom i 
pakao na Zagrebčane i njihov genitiv. Kako da sklanjamo 
imena? Za ove neboge rieči sakriše se jedke striele, na- 
perene na nas, nestašnu deriščad ahavsku.« 

Tu naglašava Jagić, mirnim i staloženim svojim na¬ 
činom, Kurelčevu manu, što u njega nema onoliko mira i 
umjerenosti koliko žestine i nestrpljenja, jer bi tako bio 
već davno polovicu postigao (»one druge, t. j. da pišemo 
kratkim (genitivom) neće lje nikada!«), ali ujedno priznaje 
u njegovu obranu, da ga često napadaju i tamo, gdje to 
ne zaslužuje i gdje je u pravu. 

Svoja razlaganja zaključuje Jagić nizom historičkih 
i filoloških primjedaba, ističući napose, da se Kurelac 
»tako zavezao u starine, tako zaljubio u rieč djedinsku, da 
mu sinovi i unuci baš ništa više nevrijede«, a ujedno mu 
kraj toga dokazuje, kako je mjestimice u protivštini sa 
jednim od najvažnijih drevnih jezičnih naših spomenika: 
Vinodolskim zakonom. U pravopisu pako prekorava Ku- 
relca, uz obranu fonetike, zbog nemogućnosti njegova 
stajališta u pogledu različitog pisanja i izgovaranja riječi. 

* 

Osim toga spremao je Kurelac u Đakovu za štampu 
svoj prijevod glasovitog djela Tome Kempenskoga: »Stope 
Hristove« (vrlo uspio Kurelčev naslov za djelo »De imi- 
tatione Christi«!), na kojem je radio još na Rijeci, ali ga 
tek godine 1868. troškom biskupa Strossmayera u Zagrebu 
izdao. Slavno to djelo, iza biblije najčešće štampano i po 
čitavom svijetu u bezbrojnim izdanjima i prijevodima ras¬ 
prostranjeno, prevedeno je i dijelom štampano i kod Hr¬ 
vata i Slovenaca, počevši od petnaestog vijeka, nekoliko 
puta. Prvi hrvatski prevod »Od naslidovanja Isukrstova« 

dovrši Marko Marulić god. 1500. Sa mnogo ljubavi bavio 
se Kurelac tim višegodišnjim, češće obnovljenim trudom, 
da, kako reče, »bogohvala i bogoljuba Tomu onim ode- 
lom zaodene, koje se danas nosi«, u živom nastojanju, da 
mu prijevod bude što bolji i savršeniji. U posveti biskupu- 
dobročinitelju hvali se: »Što je s moje: svu silu jezika Hr¬ 
vatskoga na njega sam uložio, i koliko sam mogao, toliko 
ga okitio i uresio.« Što je nagnalo Kurelca, čovjeka reli¬ 
gioznog u najboljem smislu riječi, da kao svjetovnjak po¬ 
hrvati djelo Tomino, to on izrazuje riječima: »Nipočem 
ga čovek višji med braćom ne stade, kako po njem; nipo¬ 
čem ga bratinstvu ljudskoga roda tako ne razumesmo, 
kako po njem.« 

Osobita draž Kurelčeve jezične dikcije dolazi u »Sto¬ 
pama Hristovim« do lijepog doista izražaja. Djelo su ka¬ 
snije u nas i drugi prevodili, a prigodom izneseni su i 
prigovori Kurelčevom prevodu, ponajpače, da se nije do¬ 
sta vjerno držao izvornika. Ali to nikako ne umanjuje 
vrijednost njegova truda. U predgovoru tumači sam, kako 
mu je valjalo odlučiti se na slobodni prijevod, jer je žudio 
čitaocu »srdce ganut i posve ga usvojit.« 

Ovaj je prijevod bio radosno primljen i pribavio je 
Kurelcu priznanja i mnogo simpatija. Neka bude od mno¬ 
gih iskaza spomenut onaj biskupa Dobrile, koji mu piše 
iz Poreča (20. XI. 1869.): »Nemogu Vam riečmi zahvale 
izreći, što mi u srdcu vre, kad god vam liepe i dične 
»Stope« čitam.« Već i 1856., kad se doznalo, da Kurelac 
radi na tom prijevodu, primio je na Rijeci pismo Josipa 
Berute, bogoslova četvrte godine u Zagrebu, koji mu u 
ime »Zbora duhovne mladeži« piše, kako je društvo »naj¬ 
većom radošću saznalo, da je prievod djela Tome Kem- 
penjskoga izradio muž, koi je tomu poslu upravo dorasao; 
kojega jezikoslovnim sposobnostima klanja se čitajuće 
obćinstvo ciele Ilirie, — a to ste Vi gospodine.« Izjavljuje 
ujedno, da je »Zbor« pripravan knjigu izdati o svom 
trošku. 

* 

Istup Kurelčev na braniku riječke svoje škole, oso¬ 
bito u knjizi »Recimo koju«, koja je izašla uoči njegova 

dolaska u Đakovo, nije mogao a da ne iskrsne protiv 
njega protivštinama, koje su, uvjetovane spoljašnjim utjeca¬ 
jima, podjarivane iz najbliže okoline Strossmayerove. Ka¬ 
snije su njegova »Fluminensia« još i pojačala ovo nepo¬ 
voljno raspoloženje. Pridolazio je k tome u znatnoj mjeri 
i onaj Kurelčev često vrlo neprijatni način, kojim je su¬ 
sretao nepoćudna lica, a i njegovo omalovaženje uobi¬ 
čajenih društvenih obzira, ma koliko je inače bio meka i 
osjetljiva srca. To je mnoge vrijeđalo i od njega odbijalo, 
stvarajući doskora oko njega napetu i odbojnu atmosferu. 
Nije se najposlije znao prilagoditi neophodno nužnim ste- 
gama, uvjetovanim njegovim boravkom na biskupskom 
dvoru, u pogledu vjerskih propisa, zahtjeva i ograda. 

Doskora, već u početku aprila 1862., tuži se Budi Bu- 
disavljeviću, da ga je biskup nešto zamrzio krivnjom svog 
tajnika Mihelčića, koji da se u »Glasonoši« narugao nje¬ 
govom genitivu i razglasio, da će iz Đakova otići. Kurelac 
još dodaje: »Što Bog da! A žao bi mi bilo otići: ne s toga, 
kao da mi Đakovo prija, . .. nego zato, što uza sve buni- 
vanje sa strane biskupljevih prebendarov mladina me 
bogoslovac uprav željno sluša i lepo napreduje. Pak mi je 
izručen nesamo jezik crkveni nego i narodni (u filozofiji), 
a ima ovde nesamo bogoslovac Slavonskih nego i Bosan¬ 
skih, te bi se moglo i koje dobro zrnce u Turskoj zemlji 
posijati. Što Bog da!« Tuži se ujedno na Iliju Okrugića i 
Janka Jurkovića, koji također protiv njega ratuju i mla¬ 
dež đakovačku od njega odvraćaju. — Ovo se nemilo 
stanje poslije, valjada biskupovim posredovanjem, naoko 
opet za neko vrijeme — ali ne za dugo — popravilo. 

Pod zimu iste godine (14. XI. 1862.) nanovo se gorko 
tuži: »I u sjemenište Djakovačko uturili su ahavci ne¬ 
koliko agentov svojih, i prem da me popići i mudračići 
dobre volje i pomnjivo slušaju te s ote ruke moj žar još i 
bolje podhranjuju, ali s druge moje jedva što bolje stanje 
nego biaše na Reci. .., i to kopanje izpod poštena truda, 
imena i mnom dokučene i pred mladinom oglasivane 
istine : sve me to s druge ruke o z 1 o v o 1 j u j e, 
mršti, srdce mi truje i rad uhramljuje. Plod što može 

pasti s mene jur stara, samotna i šuplja drveta uz takvu 
rosu, što mi na dušu kaplje, ne može nego trpak biti.« 

U tadašnjoj svojoj potištenosti i u zlovolji zbog kri¬ 
tika njegova jezikoslovno-književna rada, poremećena 
usto zdravlja, veli još dalje: »Zamrzio sam i na post (jer 
sam sve to slabiji i težje probavljaju) te s mojega mrsa 
graka na me što može biti grklja, i jedva im se srdce 
smesti, kad Jagić ili Veber štogod rignu: to je za njih ne- 
izrečena naslada.« 

A opet za koji mjesec (6. V. 1863.) daje u malo riječi 
vjernu sliku svog duševnog stanja uza zgodnu karakte¬ 
ristiku toliko neskladna svijeta, među kojim mu je bilo 
živjeti: »O mom životu, sinko, što ti umeju govorit? Dja- 
kovo selo, okolo sve same ravni; narod izkomešan 
s Nemci i Magjari; volje nij nizačto nego za vozanje i pi- 
jančovanje; velika razpuštenost i nehajljivost za svaku 
dobrinju srdca i visinu uma i hrabrost duše. Da nije bi¬ 
skupa, mojih učenikov i biskupova vrta uz kdekoga gosta, 
koji odkud hrupi — tužan ti boravak u Djakovu.« 

Sve svoje jade i tegobe a još mnogo toga što mu je 
bilo na srcu, povjerio je pismima, što ih je pisao svom me- 
zimčetu »ličkoj svojoj ovčici« Budi Budisavlje- 
viću — (»Moj Bude! — Lane moje!«). Ove ispovijesti 
odišu doista dušom njegovom i odraz su rođene mu tvrde 
grude ličke. U njima i u odgovorima »divnog umiljatnika 
iz Bjelopolja« javlja nam se odjek davnog, usrdnog čuv¬ 
stvovanja, vedrog jednog prijateljstva između rodoljub¬ 
nog učitelja i za tridesetak godina mlađeg privrženika 
mu i sljedbenika. 

Simpatičan lik Bude Budisavljevića Prijedorskog 
(1843—1919) kao da je izblijedio, a bujicom sadašnjosti 
naše preplavljen i potisnut. Književni njegov rad, što ga 
je posvetio tetošenoj svojoj Lici, dugogodišnje marno nje¬ 
govo upravno-službeno javno djelovanje, a napokon i 
ovdje spomenuta prepiska, izliv nadasve nježnih osjećaja 
dviju plemenitih duša, sve nam to zbori o onom davnom, 
u mukama nastajećem praskozorju i svitaju uskrsnuća 
našega na nov život. 

Svome Budi utekao se Kurelac i onda, kada iza Ja- 
gićeva prikaza njegovih »Fluminensia«, ustade kanonik 
Adolfo Veber-Tkalčević, revni hrvatski jezi¬ 
koslovac i pretstavnik »Zagrebačke škole«, da se u 
»Pozoru« ogleda s »protivnikom« Franom Kurelcem. Či¬ 
tajući danas Veberov članak »Brus jezika«, koji je 
toliko ozlovoljio Kurelca u onim časovima uzbuđenja, 
morat ćemo priznati, da je ta kritika napisana u skroz 
pomirljivom duhu, uz topao izraz ličnih simpatija i izra¬ 
zito priznavanje pozitivnih vrednota Kurelčeva rada. 

Članak napisan pod lozinkom: »Protiv p o m j e- 
šanja ustroja (jezika) davnosti i sadaš¬ 
njosti« započinje riječima: »Najprije imam zametnuti 
govor s Franjom Kurelcem, čemu pristupam sa što većim 
štovanjem, ne samo, što smo si osobno prijatelji, već i što 
u njem štujem muža, koji se je od svih naših pisaca najviše 
bavio učenjem drevnjakah, koji se odlikuje liepim jeziko¬ 
slovnim znanjem, i kojega ide riedka zasluga, da piše u 
obće pravilno i čisto hrvatski«. Ipak ne može Veber — 
kako to dalje ističe — a da ne upozori na neke Kurelčeve 
pogreške od kojih ga na opću korist odvratiti želi, sa ži¬ 
vom željom »da bi se Kurelac, kojemu je Bog dao toliko 
umne sile, da si je pribavio toli temeljita filologička 
znanja, ostavio pretjerane težnje za osobitošću, te vratio 
onoj, našemu uhu mnogo povoljnijoj i slovnici i slogu, 
kojemu smo se god. 1848. svi divili, a vjerovao braći 
svojoj, koja mu iskreno vele, da mu slog sve to tudji, 
ukočeniji i neugodniji biva, što je na veliku štetu knjizi 
našoj.« 

U nekoj bojazni zbog očitog pristajanja mladeži uz 
Kurelca, našao se Veber ponukan, da digne svoj glas, »da 
se divni naš jezik liši nepravilnih prikrpina iz starije i 
novije dobe«, ali ujedno upućuje mladi naraštaj, »da si 
prisvoji čistoću izrazah njegovih (Kurelčevih), jer to je 
samo čisto zlato, podobno da te uzčuva od tudjeg duha.« 
Ulazeći u konkretno izlaganje svojih nazora o pogreškama 
Kurelčeve jezikoslovne nauke, ne propušta zgodu, da i 
opet naglasi, kako ga kod toga vodi osjećaj iskrenog 
prijateljstva. 

Mnogo koješta neugodno bilo se sleglo na Kurelca 
upravo u doba spomenutih protuakcija »Zagrebačke 
škole«, koje su ga tim osjetljivije pogodile i razdražile. 
Pred zimu (1862) javlja Budisavljeviću, da se sprema na 
doličan odgovor Veberu. Namjeravao je, da izađe sa bro¬ 
šurom pod natpisom: »Jabuka onom brusiji, što 
nam jezik brusi pred Pozorovim vratima«, 
ali je uistinu napisao samo odlomak uvoda u dva nacrta. 1 

»Dakle rat s brusijom? — Bolje i s brusijom. 
nego da bude s Rusijom!«Tako dovikuje Veberu i pored 
njega »složnoj čeljadi zagrebačkoj«, što se urotiše u torn 
»tvrdom ahavačkom gradu« i dogovoriše »na juriš na 
njegovu skitalicu«. Ali se, međutim, i on nabrusio. Uvri¬ 
jeđen, veli u jetkoj ironiji: »Jest, brate, al ne znaš ti, koja 
sam ja štetna zver u rajskih lugovih jezika novoga.« U 
drugom nacrtu pako odlučno izjavljuje: »Pa stalo me još 
i drugih udorac bud na koga, ne uz maknu: er je 
našemu divnomu jeziku slavno predobit, niti mu se ikada 
razkvasit u pomijah pisarije današnje.« U pogledu pred- 
bačenih mu arhaizama očituje, da ga kritičar brusija 
iz devetnaestog vijeka ne će isturati, u kom mu mjesto 
prilikuje, možebit i bolje nego njemu. Ipak na kraju na- 
glašuje i on, da ga ne rukovodi nikakova lična mržnja i 
da bi volio s brusijom, onako po svoju, razgovarati se koji 
časak. Kada mu je pako biskup savjetovao, da ne uđe 
u preoštru borbu, odreče se — ako i nerado svoje na¬ 
kane, ma da bi se bio volio držati pravila staroga Cice¬ 
rona »p r o p r i e dicere, prima conditio eloquentiae.« 

* 

Potkraj školske godine (1864) predao je Kurelac na¬ 
sljedstvo svoje vrsnom i odanom svom učeniku Vilimu 
Korajcu, svome »Iljuški«, piscu poznatih šaljivih pripo¬ 
vijesti iz života požeškog i đakovačkog kraja, odvajajući 
se od pretposljednjeg razdoblja svoga života. Protivnicima 
bijaše uspjelo, da ga istisnu, on sam nije umio, a ni pravo 


1 Vidi: Drechsler Dr. B. Iz ostavštine Fr. Kurelca. (»Građa« 
VIII) na str. 66—67. 

mario, da se održi, a biskup, da učini kraj nemilim trve¬ 
njima na svom dvoru, morao se napokon odlučiti, da Ja 
otpusti. s 

Minuli tada Kurelčevi đakovački dani nisu ostali bez 
ploda, ali ga ni oni ne mogoše obezbijediti. Bilo je časova, 
kad se činilo, da će doći do preokreta, do umirenja i do 
konačnog njegovog ustaljenja. Ali mu to nije bilo suđeno, 
imao je da vodi borbu sa spoljašnjim svojim protivnicima, 
ali i sa samim sobom, sa svojom bezobzirnošću i sveudilj 
još živom borbenošću. Svemu tomu nije bio dorastao. 
Kada mu se valjalo dijeliti od nepoćudne Slavonije, bijaše 
već prošao vršak svoga života, polako se — u šestom 
deceniju svome . već približavao odricanju i smirivanju. 

Neiskazivo je Kurelac uživao u onim brojnim pismima, 
što ih je primao i u Đakovu od bivših svojih učenika, pri¬ 
jatelja i privrženika. Kao prvo spomenuti mi je pismo 
»zahvalnog djaka« Franje Pilepića iz Beča, stiglo 
mu koji dan iza dolaska u Đakovo (6. XI. 1861.): 

»Neverna Rieka Vam omilila a bog si ga znao je li 
Vam prostrana i široka Slavonija obiknula! Vi ste težko 
Rieku ostavio; jer na Rieci Vaše je dječiće; Vaše sjeme 
ondje klija; a poraste i razgrani se po koje stablo. Eh ko¬ 
liko i koliko put s mojim drugom, milim Dežmanom, žalio 
sam da Vas nam nejma; da nemožemo slušati Vašeg 
nauka koji je uvjek ljek bio našim dušam, a osobito ove 
godine nam ga trebalo, da manje ćutimo one sramote i 
grdobe, koje se našemu narodu činile.« — Pored njega ide 
odlično mjesto već prije spomenutog, nepokolebljivog 
B ud u Budisavljević a. Spomenuh već pisma Ku- 
relčeva upravljena njemu, dok se u odgovorima naslovlje¬ 
nim »Predragom i premilom dobrotniku« još i u većoj 
mjeri zrcali duboka, uzajamna im srdačnost. Iz Beča, gdje 
se Budisavljević zadržavao u »c. kr. školi« kao »c. kr. 
rob, c. kr. sužanj i nevoljnik tužan«, javlja mu se pokad- 
kad i izvještava ga o svemu, što drži da bi ga moglo obra¬ 
dovati. Tješi ga zbog učestalih protivština »kada mu se 
tuga savi oko srdca čitajući one redke, kdje se tuži, na 
pasje skrgutljive zube nevoljnih zlobnikov«, uzvisujući 
rad i nastojanje svoga uzora oko hrvatskog jezika »komu 

Vi stadoste prtinu probijat — (da) ne bude hramat onako 
krivonog i nagrdan, kakov je u današnjih polivčij«, uvijek 
se ponovo sjeća onih dana »što jih u Rijeci proboravili a 
uz Vašu sladku njegu.« Plamenom gorljivošću ispovijeda 
Budisavljević ovdje i svoje hrvatstvo, što mu ga je Ku¬ 
relac usadio u dušu, i sav sretan javlja mu: »Otac piše mi 
češće, i to hrvatski (kao i vas moj rod). A to mi je blag¬ 
dan, čitati onu hrvatšćinu, što se ori Likom ravnom i 
Krbavom slavnom, Dalmacijom ter Bosnom ponosnom, 
uza morje te Gorom junačkom.« Kada bijaše pročitao 
Kurelčevo nastupno predavanje u sjemeništu đakovačkom 
priopćeno u »Pozoru«, piše mu (26. V. 1863.): »Što da Vi 
reku? jesam li vrstan o njem progovorit? Samo zapesmo 
kod »zemlje bosanske i slavonske zemlje.« Nam se vidi, 
da je to sve hrvatska zemlja. Ne veli se ni Bosanska, ni 
Hercegovačka, ni Slavonska, već: Bosna, Hercegovina, 
Slavonija, ali se veli »Hrvatska i bez zemlja.« Istim 
duhom odišu sva ta pisma sve do zanosna opisa boravka 
crnogorskog vojvode Mirka Petrovića u Beču i 
učinjena mu poklona hrvatskih đaka (koje je nagovorio sa 
»Lipa i mila moja braćo Hrvati.«) i do posljednje poruke 
Budisavljevićeve iz Ogulina (1864) sa toplom afirmacijom 
njegovom: »Dotle sam dopro, da vidim, čega mi treba, što 
bim učit i naučit imao, da mogu stupiti kao muž, kao 
Hrvat, koi vrstan bio i orati i kopati u slavu roda svoga.« 

Budisavljevićevim posredovanjem pristadoše tada novi 
privrženici uz Kurelca, a među ovima kao najistaknutiji 
Lavoslav Vukelić (njihov Vukelja) i Fran Jela- 
č i ć. Od njih i od prijašnjih vjernika dođoše mu dirljive 
poruke, podobne da budu melem ranjenoj duši njegovoj. 
Javio se i najmiliji njegov učenik IvanDežmani poslao 
na pregled i ocjenu rukopis svoga epa »Smiljan i Koviljka«. 
Lijepom i srdačnom svom odgovoru (1863) priložio je 
Kurelac 17 stranica svojih primjedaba, ali inače sav raz¬ 
dragan blagosivlje »Puno milovanog svog Ivanišu« rije¬ 
čima: »Ti tvojega učitelja daleko daleko prestigneš i pre- 
segneš, nu ja to draga srca podnošu.« Godine 1865 izađe 
iz štampe taj Dežmanov pjesmotvor posvećen »Svojemu 
milomu učitelju Franu Kurelcu, hrvatskom književniku u 

znak učeničke zahvalnosti«, sa završnim stihovima pjes¬ 
ničke posvete: »Već evo Ti mojega prvenca, — D?do 

S - Tko 1 đ °f n , adeš - T Tk ° U ViIin Povede me 
vore, Tko mi dade gusle javorove.« 

da ^°J U g0 . dlr ! u ,? atim (1868) pružila se Dežmanu prilika 
da se i opet sjeti svoga dragog učitelja. Izdavši troškom 
Jugoslavenske Akademije svoj »R č č n i k 1 e č n iT 

koga nazivlja«, prvog takovog djela u nas zahva 

ada £? U pred ^° voru ? a o bi lno Pomoć kod tog 'rada na 
da ]os neuzoranom polju: »Premili pako učitelj moj Fran 
Kurelac, koj me ne samo k hrvatskoj knjizi privedl već 
im i svak cas svojim obilatim poznavanjem hrvatštine u 
pomoć dohodi, poda mi svoje prebogato i dragoceno gra¬ 
divo za rečmk, što ga on od toliko godin skujlfa < g 

Fra^iTo° nT M Đa , kovo . , u sil T n T om Pjesničkom zanosu 
Franjo pl Marko vic: »Učitelju! Kada bi mi se 

srce U zadSo°’d kad ^ ? i . sv, ‘ etIa Ponestalo, kad bi mi 
srce zadrhtalo od mučna boja za svetinju, kad bi mi nada 

g snula, videci mhtavost, bezdušje, izdaju, progon, . za- 

klonim se u hram otčinske Vaše ljubavi i, nadam se ne 

I d V?mt ™ eod , s + eb e. već me pozdravite: sinko, što ti’je? 

• ii P rice stite hljebom istine i zanešenosti svete te 

hnirt 1 ^ 6 u adlt S i rCe mil i em starina naših i vodit me’ na 

me ne'dfu 1 ” 06 ® naŠ .®' te mi Se Čarom besjede pro- 

T a d i, a h SmT-Tl 1 OPOJ1 S v Z& sl ° b ° du P roIive ne krvi.« 
tadija Smiciklas moli ga, da ga uputi, da li ie 

krenuo u svom radu pravom stazom, uvjeravajući ga ko- 

UZViŠeni ’ --i i UoSftiog!, 

kolu! naiZUSt iz nieg ° va d i ela »Recimo 

, a Ak S . druge . stra ? e javiše se za đakovačkih njegovih 
da a ’ P, rvi Z ur C1 .. raZ j aŽe , n,a u načinu pisanja i kod nekih 
najbližih, dragih mu učenika. To ga je nemilo 
pogođiJo. Na blago i obazrivo izražene utješne riječi svoga 
ude, uzvraća bolno; »da će mu doskora žao biti, što je 
ikada i živio.« U toj neminovnoj evoluciji vidio je Kurelac 
»nestalnost mlitavost i bojazljivost« već i u redovima ^ 
govih dotada najvjernijih. A to ga je teško zabrinulo. 

Ali i unatoč tome Fran Kurelac nije bio osamljen i na¬ 
pušten, kad je i opet s torbom o ramenu zakročio iz sla¬ 
vonske ravni put Zagreba. Mnoga dobra i tankoćutna 
srca osjećaju se povezana s njime. Njegovoj su se toploj, 
uvjerljivoj riječi još uvijek odazivali uzbudjeni glasovi hr¬ 
vatske mladeži. Pored svih vlastitih nepogoda, uz teška 
previranja i klonulosti u javnom životu hrvatske mu do¬ 
movine, imao je da padne još po koji tračak svjetla i 
utjehe na posljednju čest njegova bespokojnog života. 

POSLJEDNJE GODINE ŽIVOTA 


»Prvi put sam oćutio, da se pri¬ 
mičem k onoj mirovitoj kućici, 
što ju grobom zovemo.« 

F. K. (1871). 

Napustivši svoje đakovačko utočište, navratio se Ku- 

Invt P T a,pri,e , u 0si i ek - g d ie ga lijepo primi i kroz ne¬ 
koliko dana srdačno pogosti profesor Živko Vuka- 

s o v i c, poznati hrvatski prirodoslovac, vrijedan knji¬ 
ževnik i gorljiv narodni pregalac. Tamo se oko Kurelca 
sakupilo veće društvo osječkih rodoljuba, a on ih zabav¬ 
ljao svojim nepresušivim zdravim humorom. Odanle ode 
prerto agreba, da iza dugogodišnjeg izbivanja posjeti 
rođenu svoju Liku »da vid ju Bruvno i smirenijega 
ca u zemlju se povalju.« Tamo se našao sa sestrom i 
sa njezinom dotada slabo mu poznatom porodicom. Dao 
se ujedno na prikupljanje jezične građe iz usta naroda, 
od cesti upotrebljenoj u folklorističnoj, valjanoj svojoj ras- 
pm: »Imena vlastita i splošna domaćih 
zivotm u Hrvatov, a ponekle i Srbalj«, 
koja je štampana 1867. u Zagrebu, a koju je Vatroslav Ja - 
gic ocijenio kao: »Divan dokaz njegova dubokoga pozna¬ 
vanja hrvatskoga jezika.« 

^ Zasitio se napokon neizvjesna tumaranja i ustalio se 
tečajem godine 1865 u Zagrebu, želeći, da se vrati svom 
učiteljskom zvanju. Prijašnje molbe nisu urodile željenim 
plodom i on se ponovo obrati 9. IX. 1866. Namjesničkom 
vijeću, da se njegovu »toligodišnjam bezhlebovanju i mu- 
cemctvu za dom i za pravdu kraj učini.« Moli, da bude 
imenovan učiteljem narodnoga jezika ili da mu se povjeri 
vec raspisano učiteljsko mjesto za jezik francuski i tali¬ 
janski u gimnaziji i realci zagrebačkoj. 

Gorko se tuži u tom spisu na sve ono, što mu je »bez 
njegove krivice« bilo dotada pretrpjeti. »Da sam carstvo 
izdao, od onoga vremena, uz tolike amnestije i milosti 
carske, na svoje sam mesto opet sesti mogao.« Poziva se 
na ponovo priznatu mu spremu i vrsnoću učiteljsku i moli, 

da se na um uzme, »da je vsega života svoga domovini 
čto se može srdačnije služio.« 

Potkraj oktobra 1866. imenovan je pomoćnim učite¬ 
ljem francuskoga jezika u zagrebačkoj gimnaziji i realci 
uz godišnju nagradu od 175 forinti »povećanu honorarom 
od strane imućnijih učenikah jednoga i drugoga zavoda.« 
Ali i ovo ne bijaše za dugo, jer ga i opet izdalo njegovo 
nepomirljivo, buntovno srce. 

U ono vrijeme, ljeti 1867., postade kasniji, nemile 
uspomene, ban barun Levin Rauch namjesnikom banske 
časti sa zadatkom, da provede nagodbu s Ugarskom po 
diktatu iz Budimpešte. Postupao je bezobzirno i nasilnički, 
maknuvši među ostalim iz javne službe sve pristaše na¬ 
rodne stranke. Već od prvog časa svog političkog djelo¬ 
vanja bio je zbog toga u najvećoj mjeri omražen i prezren. 
Putem novog oporbenog glasila »Pozor« (preteče »Ob¬ 
zora«), počnu hrvatski rodoljubi, u najtežim prilikama, 
borbu na ustuk Mađarima prijatne politike i brutalnog nje¬ 
nog eksponenta. 

Desilo se tada Kurelcu, da je sjedeći po svom običaju 
sa rpom novina pod pazuhom, zguren pred kafanom na 
Markovom trgu, ugledao pred sobom u kočiji, na dan in¬ 
stalacije, do dna domoljubne svoje duše odvratnog mu ba¬ 
runa Raucha. Nemogavši odoljeti silnoj uzrujanosti, koja 
ga je u tom času obuzela, zaboravi na sve i zazvižda, što je 
glasnije mogao. 

Požalio je on poslije svoj nepromišljeni ispad, koji ga 
je i opet imao lišiti toliko potrebne mu korice kruha. U 
novoj molbi (8. X. 1867.) za podjeljenje mjesta učitelja i 
talijanskoga jezika poziva se na dobar uspjeh francuskog 
podučavanja i na povoljan rezultat prigodom minulih 
ispita. Ujedno — »sniženo se klanjajuć« — moli pod pri¬ 
tiskom neumoljive bijede za blago prosuđivanje, »ako je 
u čem Visokoj oblasti neugodio«, uz obećanje, da će mu 
opomena u tom pogledu biti pravilom za budućnost. 

Ali se naš tvrdonja bio uzalud ponizio, jer je već prije 
toga bila pala odluka, da bude otpušten iz učiteljske službe 
»sbog osornoga i strastvenoga političkoga ponašanja.« 

Ravnatelja gimnazije Alberta Vebera (Tkalčevića) zapala 
je dužnost, da mu to 27. V. 1867. službeno dojavi. — Opet 
je bilo Kurelcu, kao i za crnih dana prošlosti, da zavapi 
bolni svoj »Miserere«! 

Pored tamnih oblaka, koji se bijahu nadvili nad sta¬ 
rim borcem tjelesno sve većma oslabljenim, prodirali su 
od časa do časa i po gdjekoji topli traci pojačanog javnog 
priznanja njegova rada i nastojanja. Još g. 1865., kad se 
ono vratio u Zagreb, pozdravio ga August Šenoa, svojim 
člankom »Naša književnost« u »Glasonoši«, istaknuvši ga 
najboljim hrvatskim prozaistom. On se tada javlja u »Knji¬ 
ževniku« jednim odlomkom iz svoga jezikoslovnog »Tu¬ 
mača«, kojega nije nikada dovršio. Za mutne pako Rau- 
chove ere, na pomolu narodnoj stvari toli pogubne mađa- 
ronštine, sakupila se nemirna i bučna mladež oko njega, 
da se naužije i okrijepi zamamljivom njegovom besjedom. 
U kolikoj im je mjeri omilio bio, lijepo je izrazio mladi 
N i k o d em Jakšić u svom pismu, što mu ga upravi 
iz Beča na sam Božić 1872.: »Ako je itko željan Vašega 
rada, to je mladost hrvatska. A kako i nebi? Ta Vi joj znate 
ponajbolje taj mili hrvatski jezik uz srce privezati; žar 
Vaše besede zna joj to mladjahno srdašce ponajbolje raz- 
palit, dušu joj uzdvignut. Zato Vas baš i nosi hrvatska mla¬ 
dost na srcu a najživlja joj je željica: da Vas gospod na 
mnogaja poživi.« 

Spomena je vrijedan i novčani dar đačkog društva 
»Velebit« u Beču, popraćen dopisom (21. XI. 1867.) tada- 
njeg pretsjednika IzidoraKršnjavog. Tu je izražena 
želja mladih njegovih prijatelja i osobitih štovatelja, da 
budu dostojni priteći mu u pomoć »u to burno doba, gdje 
ciela domovina, a s njom i pojedinac strada.« Na kraju se 
veli: »Mili gospodine, čestiti domoljube, dika naša! Primite 
nas u srdce svoje, neodbijte našega dara, već nam dozvo¬ 
lite, da Vam naše družtvance u tudjini i nadalje smije poka¬ 
zati, da hrvatska mladež svoje muževe štuje.« 

Odraz ovog novog proljeća u kasnim danima njegova 
života nalazimo također u raskošno uvezanoj adresi, što 

je 1868. upraviše »Hrvatskom književniku Franu Kurelcu, 
mladi njegovi poštovatelji.« 1 

»Hrvatskoj knjizi nastojnice! Jur od nekih dob 
obrvala nam tudjinčad sa vsih stran snažnu i lepu 
dušu Hrvatskog nam sladkog sbora i govora, — er nam 
brajne susedov do presita i mi vsi spuzavci postali i 
staietenci, čto svojom čto veće krivnjom bezdušnikov. 

Tebe, slavni sine korenika Hrvatske! uvrže bog 
u današnji mutež i trulež, a Tobom se raztvorila uza 
krasne naše pismenice vile čiste Hrvatkinje. 

Ti ju dostojniče njezin! prijeo za ruku još drhta¬ 
vicu, izveo ju u Hrvatske dvore zapuštene, te prionu 
slavno i prehvalno, gojeć je i nastojeć joj, ko ljubimče 
srdce materino. 

U tih ruku okrepi se ona, te je bude sve to bujnije 
i cvetnije, a prihodni Te vek pripozna nje jedinim 
odkupnikom! 

Za sada Ti ugodniče njezin! od nas mladenac ve¬ 
lika iskrena hvala i jama te vema ljubav! — Da Te 
bog živio!« 

Među potpisnicima, njih tridesetidesam na broju, na¬ 
laze se i ova imena: Luka Marjanović, Josip Pliverić, Grga 
Tuškan, Fran Vrbanić, Andrija Palmović, Milivoj Vežić, 
Vjekoslav Bah i Ivo Banjavčić. 

U svojim »Spomenima« sjeća se Vatroslav Jagić u više 
mahova, sa mnogo simpatije Kurelčevih posljednjih go¬ 
dina u Zagrebu iza odlaska iz Đakova. Kurelac bio je 
gledan kao prijatelj kod Jagićevih, gdje je svake nedjelje 
barem jedamput bio i na ručku. Jagić priopćuje i jednu 
vrlo značajnu anekdotu o Kurelcu, koja je vrijedna da se 
iznese: »U društvu s oba brata Zoričić i s Kurelcem pošli 
bi letom, ponajviše nedeljom, u Maksimir; kad se na po¬ 
vratku rastajasmo na uglu Jelačićeva trga i Duge ulice 
sa Kurelcem, kojega je put vodio u kalanu, običavao je 
Petar Zoričić ponuditi Frana burmuticom, a kad taj, pod- 
smevajući se, jer je znao na što Zoričić smera, jedan dva 

1 U sveučilišnoj biblioteci u Zagrebu. (Sign. S M 36. B 10. R 3602). 

puta šmrknuo te stao gromovito kihati, odjekivali bi mu 
gosti preko trga iz kafane: Na zdravlje, Frane! Odatle 
Kurelčeva šaljiva primedba, da njega Zagrepčani znaju ne 
po njegovim knjigama već po kihanju!« 

Kako je opet i Kurelac po svojim ličnim i naučnim 
osobinama bio vrlo podesan nišan za šalu i satiru, to je u 
tadašnjem humorističko-satiričkom listu »Zvekanu« (lju¬ 
tom protivniku »Pozora«, glasilu intelektualaca) često 
izvrgnut bio bockanju. Ali je to njegovu popularnost još 
znatno povećalo. 1 

Dne 25. jula 1867. izabran je Kurelac pravim članom 
netom utemeljene Jugoslavenske akademije. To dokazuje, 
da mu se unatoč napretka domaće nauke, novih znanstve¬ 
nih smjernica i svih protivština načelne prirode, nije ospo¬ 
ravala nužna naučna sprema. Bio je jedan od najranijih 
članova, a ne ćemo pogriješiti, ako taj izbor pripišemo 
dobrim dijelom i trajnoj dobrohotnosti utemeljitelja i po¬ 
krovitelja naše najviše naučne institucije, biskupu Stross- 

mayeru. , .. 

Brojni iskazi ljubavi iskreno mu odane mladeži bili 
su melem duši njegovoj. Članstvom akademije vazda se 
ponosio. Jedno i drugo pomoglo mu, da lakše preživi 
krutu kalvariju nemilih onih dana. Sve više javljali se 
znaci starosti prije reda, uz tijelo oslabljeno, dušu oja¬ 
đenu i klonulu. Nekada bujni polet njegove mladosti i 
krepke muževnosti morao se napokon pritomiti silom ne¬ 
povoljnih prilika i smiriti se pod neumoljivim diktatom 
prirodnih zakona. 

* 

U ugodnijem raspoloženju, uz potporu Akademije 
proputovao je 1869. u društvu hrvatskog muzikologa Fra¬ 
nje Žavera Kuhača dobar dio Dalmacije do Kotora, Budve 
i Cetinja. Svagdje nalazi i bilježi stare rukopise i rijetke 
štampane knjige. U samostanu sv. Lovre u Šibeniku pomno 
je pregledao »sve slovinske knjige, ili se Slovinstva tiču- 

1 Dukat VI.: Prilozi za biografiju Frana Kurelca. (»Građa« X 

na str. 180—182). 

ćih, ili bud na kojem jeziku Slovincem napisanih« i sve 
to, kako kaže »mladjoj bratji u har od inih knjig oddelio i 
za novi ormar spremio.« Istom je prilikom sastavio oveći 
popis hrvatskih knjiga i po svom povratku izručio Ivanu 
Kukuljeviću na dopunak njegove bibliografije. 

U svom izvještaju Akademiji od 25. oktobra 1869. 
navodi i sve ostalo, što je uradio u korist proučavanja 
stare hrvatske književnosti. Pri tome spominje napose 
svoje prepiše djela Nikole Dimitrovića i obiju Mažibra- 
dića, a i građu prikupljenu za Rječnik Akademije. Po¬ 
hvalno ističe, među ostalim, i »veliku presrdačnu priazan 
i ljubezan, koju su mu bratja sv. Frana u Šibeniku, Vi- 
sovcu, Splitu i Dubrovniku ukazivala.« 1 

Dubrovnika se i inače vazda razdragana srca sjećao 
i u svojim ga djeliima veličao, a bio je tamo rado viđen i 
uvelike cijenjen i uvažen. Bili su mu to pravi svečani dani, 
kad je uz Dum Ivana (Stojanovića), uz Luku Zoru i Mar- 
kiza Jozu Bunića mogao plandovati našom Atinom i 
divnom njenom okolinom; uživati s njima u uspomenama 
prošlosti i pozabaviti se u razgovoru ugodnom, željama i 
nadama sadašnjosti ili se opet u biblioteci kod Male Braće 
zadupsti u časne, stare »Hrvatulje«. 

U »Slovincu«, koju godinu kasnije, 2 kad je već Ku¬ 
relca i Bunića pokrivala crna zemljica, sjetio se Dum Ivan, 
u svojoj poslanici Luku Zori, nekadašnjeg milog im gosta: 
»Imali smo Kurelca, ne opominjem ti nadnevak jer je 
mnogo minulo od tadara« i dalje priča, kako je trebalo 
pred njim paziti, da u govoru ne zastraniš. »Natego sve 
sile svoje spomene, svaka pravila slovnice, sakupio sve 
odlične izreke: jer mi Bunić prišapće: znabudi, ovaj čo- 
yi e k neće da snosi, da ti se ispuze koji idiotizam, jali 
italijanizam; kojim začinjamo domaće govorenje.« 

Opisan je ovdje i izlet u Dubrovačku Rijeku do iz¬ 
vora Rijeke i kako se gospođe nađoše na muci zbog sin¬ 
takse i etimologije, u strahu pred Kurelcem, da se ne po- 
reku. A li sve bi bilo dobro prošlo, da dva seljaka svojim 

1 »Had« jugoslav. akademije. XII (1870) 

Godišta IV (1881), na str. 311. 

pozdravom »bona šera, gospodaru« ne izazvaše srdžbu 
Kurelčevu, koji ih mrka pogleda zapita: »Zar li vas je 
tako mati naučila?« Stojanović zaključuje ove svoje 
zdravim humorom prožete uspomene riječima: »da je što 
se jezika tiče Kurelac megju Hrvatima jedan od najvrijed- 
nijih pisalaca«. 

Trajnoj svojoj ljubavi prama Dubrovniku i njegovoj 
prošlosti, dao je izatoga izraza i u svojoj knjizi »R u n j e 
i pahuljice«, što ju je već otprije začetu, godine 1868. 
izdao potporom svog dobrotvora Bartola Zmajića, U tu 
zbirku starih pjesama porugljivih i pastirskih, sastavljenoj 
po rukopisima ponajviše dubrovačkim, na koje se bijaše 
namjerio za svoga putovanja Dalmacijom, uvrstio je ta- 
kove pjesmotvore Franatice-Sorkočevića, Vladislava Min- 
četića, Ignjata Đorđića, Marina Buresića, Primojevića- 
Latinića i drugih. Manji broj slobodnijih stihova ove vrste, 
dodao je nekim — sada vrlo rijetkim — primjercima, na- 
mijenjenim užem krugu svojih prijatelja. U opširnom uvod¬ 
nom pripomenku iznosi književno-povijesni tumač tim 
»ponižim siroticama, koje bi ohola ćud i prezreti mogla, 
nu koje meni su vazima u srdce unišle i koje sam rad 
svetu pokazat.« 

Na kraju predgovora izostalo je šest štampanih re¬ 
daka, možebit po cenzuri zaplijenjenih. Slučajno sačuvao 
se izvorni tekst u primjerku, što ga je Kurelac poklonio 
bio sveučilišnom profesoru dru. Luki Marjanoviću, a sada 
je svojinom upravnika hrv. zem, kazališta dra. Slavka 
Ježića. 1 Taj tekst, koji očito odgovara ispuštenim recima, 
pripisan je vlastitom rukom Kurelčevom, odaje tadanje 
njegovo i premnogih drugih duševno raspoloženje i glasi: 
»Istina: mutno je vreme, težki se oblaci nadastrli, truli 
vetrovi po zraku svirkaju; ugovor, čto ga je bilo s kraljem 
i sad i nekad, popustio i kobno se uzleljuhao; gube, trice, 
izdajice dohode službe i vlasti, a čto rodu ostalo vćrno, 
to gone i ćuškaju; pravica se odmakla, a sila namakla; 
domovina vsa, od kraja do kraja, žali i plače; ni otca, da 


1 Njegovom dobrotom na porabu primio. 

pomiluje, ni hrabrenika, da o bedricu zvecne; misli trudne, 
srdca mlohava, sile iznemogle; čto smo ga učinili velika 
i slavna (nije ni davno), toga nitko ni nespominje; odsudilo 
nas, izdalo i odbacilo, a mi bez ikoga ostali svoga, uz ko¬ 
jega uho kraljevo da se prisloni, srdcu kraljevu da pro¬ 
govori, .. .« 

Iza povratka radi marljivo dalje. Redom izlaze u 
»Radu« akademije dobro poznati i vrijedni njegovi sa¬ 
stavci: njegov »Mulj govora nespretna i nepodobna ili o 
barbarismih«, njegovi »Stariji oblici samostavni« i ino 
blago iz riznice hrvatskog jezika, u čije je misterije bio 
toliko duboko uronio kao nitko do njega. — Ne mogavši 
da javno dade oduška domoljubnim svojim osjećajima (ta 
napatio se zbog toga preko svake mjere!), upliće, kao za 
vlastito opravdanje u ove svoje jezikoslovne radnje izra¬ 
žaj svoga bola zbog tužnog stanja svoje domovine: 

»Kad gledam uplakano i suzami zamiveno lice 
Hrvatske domovine moje, duša me kori ter kan’ da 
govori: tako li svetuješ tužnom rodu, tako li pomažeš 
žalostnomu domu tvojemu! Voda iz kamena pišti 
žalno bugareći, a ti Slovinski jezik trebiš, slova pro¬ 
sijavaš! Pravedan je ukor moje svesti, nu ja, danas 
rob ako ikada, inoga puta ne imam. Dok nije bilo 
kvara u semenu ljudskom, usta naša nipodkojom 
stražom ne biahu. Nu je druga danas. Ne samo 
da se narodom ruke zakovale i tvrdo prigvozdile, nego 
im se i usta mukom zalepila, bud i najpočtenija reč 
ucvasti htela; i veći je zazor od slova, čto ga iz dna 
uzmeš i preneseš, nego da si u krv greznuo i bog zna 
koje grešno čudo počinio.« 1 

Ove gorke riječi odaju duboku i bolnu sjetu zbog ne¬ 
ispunjenih nada; malodušnost i rezignaciju zbog svakim 
danom sve jače najezde tuđinskog duha u sav javni život 
hrvatski. Javlja se usto kod Kurelca i kasna spoznaja 
vlastitih nedostataka, sumnje o vrijednosti svojoj uoči 
prodiranja novog spremnijeg pokoljenja naučnih radnika, 

1 »O korenu t e g«. »Rad« IX. (1869), na str. 17. 

bojazni radi nedovoljne vlastite spreme radi atavističke 
mu nesređenosti i zanemarenih, nikada nedovršenih 
nauka. Došao i čas, kada prviput osjeća, da se »približuje 
mirovitoj onoj kućici, što ju grobom zovemo«. Tada, sop- 
stvenim mu iskrenim i srčanim načinom, gleda istini u 
lice i u malo riječi polaže pred samim sobom, pred aero- 
pagom drugova akademika i pred širom javnosti strogi 
ispit svoje savjesti. 

»— Nu je krivica moja, da ja trudni i nastojanja 
svoga uredio, stisnuo, vse moje sile u jedno sveo i na 
jedno smerio nisam; čto, mlad još, oćutio i razabrao 
nisam, koja golema korist biti može s knjige narodu 
sužnu i neuku, nu s knjige do dna progledane i lepo 
u srdce zasadjene. Čto je čije srdce plemenitije, rodu 
svomu privrženije, to je žalost nad takovim neuspe- 
hom vse to bolovnija, misao sve to zamišljenija, a ćud 
i nutrinja srdca moga vse to osornija i zlovoljnija. 
Da naši mladenci znadu, kako me to grize, čto one 
učenosti postigao nisam, koja se hoće rodu Hrvat¬ 
skomu u ovo težko vreme i koju im željim; bio dan 
ili noć, bilo sunce ili mrak, oni se s knjigom ne raz- 
stadoše, oni ju do slovca izsisaše, oni ju do duboke 
starosti svoje s grudiu ne snimiše.« 1 

Dana 22. aprila 1872. godine, u šezdesetprvoj godini 
života, bilo mu je da izreče slovo nad grobom Ljude¬ 
vita Gaja. Na raskrsnici u nepovrat prošlih dana i 
novog doba, sa dalekim neizvjesnim još slutnjama i na¬ 
dama, progovorio je Fran Kurelac o nekadašnjem svom 
mentoru, o neumrlom vođi hrvatskog naroda na putu 
preporoda i uskrsnuća. 

Kurelac bio je tada dostojan samoga sebe. Snagom 
svoje značajne pravednosti, dignuvši se visoko nad ne¬ 
zahvalan i nemio svijet, u usrdnoj evokaciji neprolaznih 
zasluga Gajevih, prozbori on: »Onaj, kojega danas ma¬ 
teri zemlji predajemo, nije od onih ljudi, koji se u nas 
svaki dan rađaju; jer je pokojnik nesamo tvorac one knji¬ 

1 »Rad« jugoslav. akad. XVI. 

ževne i kulturne dobe, pod koje okrilje i danas stojimo, 
nego i stvoritelj i uzdržitelj one pomisli, toliko mile jed¬ 
nim, toliko zazome drugim, pomisli južnoga Slovinstva. 
Dok se Ljudevit ne pojavio, u svojem mraku zemlja ča¬ 
mila, mrtvi san sanjala.« 

U iskrenom ganuću zatim redom doziva tolike svijetle 
uspomene iz vremena od česti zajedno sprovedenog odu¬ 
ševljenog mladovanja, iz kasnijih neumornih Gajevih na¬ 
stojanja oko prosvjete i napretka, kao i oko sloge i je¬ 
dinstva svih dijelova naroda. Osvrnuvši se i na bolnu tra- 
giku Gajeva života završio je riječima: »Teško li se čo¬ 
vjeku oteti i ohrabrit, kad zalutao, dušman ga ukliještio 
i davi, a svoji ga se ne sjećaju, nit iotkle kakva pomoć da 
sine! Nu nije da sudimo, nego da pomilujemo, da požalu- 
jemo, da oprostimo, da zaboravimo slabost i krivicu, a da 
priznamo pošten trud i učinjeno dobro, i da oplačemo 
čovjeka, koji knjigu nam obnovio, jeziku puteve otvorio, 
slogu med plemeni uveo, te na veliki put narodnjega nauka 
i napretka otpremio. Tvojemu putovanju po zemlji ostala 
stopa, koje nitko ne zatare. Zato ti hvala, uskrisitelju 
roda, istom sada u grobu, kad je živ nisi mogao imati od 
nezahvale na zemlji.« 

Još dvije godine poživio je Kurelac u priličnoj smi¬ 
renosti, ali vazda slabom zdravlju. Prijatelji ga i dalje ne 
odnemariše i bijahu mu zborom i tvorom na pomoći. Još 
godinu dana pred smrt izlaze u »Radu« posljednje nje¬ 
gove štampane filološke studije. Nedugo prije toga bio je 
pošao u Beč, da potraži lijeka za bolest uha, što ga je 
zabrinula i uz često krvarenje nosa sve većma slabila. 
Tamo je našao svog mladog prijatelja, vrlog Nikodema 
J a k š i ć a, tada pravnika, sad umirovljenog odjelnog 
predstojnika bivše kr. zemaljske vlade za unutarnje po¬ 
slove, koji ga je sa mnogo dobrohotnosti primio na stan 
i bio mu u svakom pogledu na ruku, kakogod ga je i prije 
uvijek prodajom njegovih knjiga lijepo potpomagao. Ovo 
se odrazuje u srdačnim Kurelčevim pismima dru. Jakšiću, 
kojega je oslovljavao »Mili moj Nikodime! kao rodjeni 
sine!«, izrazujući mu iza povratka u Zagreb svoju zahval- 

nost: »Sada dragi te nikad nezaboravni Nikodime s bogom, 
te prim’te moju zahvalu, koju ni izreći ne mogu a kamo 
li Vas nagraditi.« I takovom prilikom nije naš kremenjak 
odoliti mogao, a da ne preporuči milom mu mladiću: »Gle¬ 
dajte i negujte čto veću ljubav i slogu i s drugimi Slovini, 
bud kakvi oni bili.« 

Bio je dr. Jakšić tada i pretsjednikom hrvatskog 
đačkog društva »Velebit« u Beču, gdje starinu Kurelca 
vrlo lijepo dočekaše i time mu uvelike ugodiše. U zapis¬ 
niku društva zabilježen je taj »nezaboravan posjet našeg 
starine akademika, Frana Kurelca, koji je 20. novembra 
1872. došao u društvo i proveo s hrvatskom omladinom 
nekoliko sati najljepšeg užitka.« 

On sam rado se spominje ovih preugodnih časova: »Čto 
mi velite, Nikodime, da mi je mladenčad Velebitska dobra 
i naklonjena, svobcdno joj recte, da joj ni drahme ljubavi 
dužan ne ostajem, i da mi je sada pod visoku, starost tim 
milija, čto nam je, kako uvidjam, potrebitija, da ove teške 
stogove gnjusa, sramote i izdajstva iz našega dvorišta izve- 
zemo i čim drugim okitimo, čto bi našoj umrcvarenoj duši 
ugodit i okrepit ju moglo.« i 1 

Omogućio je Kurelcu da ode na liječenje u Beč dobar 
i vjeran njegov dugogodišnji prijatelj i gorljiv privrženik 
Janko Tomić, karlovački učitelj i hrvatski književnik. 
On mu je ishodio kod karlovačkog gradskog zastupstva i 
kod nekih štovatelja lijepu novčanu pripomoć, udijeljenu 
mu u znak trajnih simpatija, što ih je uživao u ovom domo¬ 
ljubnom gradu. U pismenoj svojoj zahvali spominje Kurelac 
ogorčeno, kako mu kod zagrebačke gradske uprave odbiše 
molbu sa riješenjem, »dass sie sich mit solchen Dingen 
nicht befassen«, 

I prije toga se Tomić mnogo i srdačno brinuo za Ku¬ 
relca. Našao mu primjerice (1871) u Draganiću gostolju¬ 
biva prijatelja, koji mu se njegovim posredovanjem ponu¬ 
dio, da će ga primiti preko ljeta na odmor i oporavak. 
A u predgovoru svoje »Hrvatske stilistike« (Zagreb 1875), 

i Dukat VI.: Iz Kurelčeve Korespondencije. (»Kolo« Mat. 
Hrv. VIII) 

veliča on zanosnim upravo riječima Kurelčevo značenje 
za razvitak i procvat hrvatskog jezika. Tu navodi otvo¬ 
reno pismo sveučilišnog profesora Armina Šrabca uprav- 
vljeno putem »Narodnih Novina« kanoniku Veberu, u ko¬ 
jem proglašuje Kurelca uz Vuka Karadžića klasičnim 
prozajikom hrvatskim. Usto primjećuje, »da Vuka svatko 
priznaje za prvoga našega prozajika; ali Kurelčeve proze 
hrvatske još ne znadu cijeniti, kako valja«. Konačno oči¬ 
tuje: »Mene barem, kada Kurelčeva djela čitam, nješto 
opominje Platonove miline a jedrine Demostenove«. 1 

Bio je to posljednji izlet van domovine, koji je dosu¬ 
đen bio starom putniku. Slijedilo je polagano propadanje 
tjelesnih i umnih njegovih sila. Ali skrb i ljubav drugova 
i šire javnosti navraćala mu se upravo tada u pojačanoj 
mjeri, a strogom sudu što ga je o samom sebi izrekao 
nije se priključio hrvatski narod. Znamo iz jednog Šule- 
kovog pisma Jagiću (1874), da mu je tada bilo namijenjeno 
i mjesto tajnika akademije, ali se Kurelac zbog sve slabi¬ 
jeg zdravlja odrekao toga. — Po želji i prilozima brojnih 
njegovih prijatelja i štovatelja (među njima i biskupa 
Strossmayera) izradio je majstor Rendić njegov kip iz 
bijelog mramora. Bila je to posljednja radost njemu, u ve¬ 
like počašćenu, uoči blize smrti. Upravo bijaše stiglo iz 
Firence prekrasno to remek-djelo (»Kurelac samo da ne 
govori« piše Rački — Strossmayeru!). Kurelac se otputio 
17. juna po podne u zgradu Akademije, da kao jedan od 
prvih na žive oči svoje ugleda vlastiti spomenik. Ali 
uslijed nagle malaksalosti klonu putem i vraćen u bolnicu 
izdahnu tamo o ponoći istoga dana. 

Blaga je to bila i spasonosna smrt, j^r — kako Rački 
piša u Đakovo — »Nije već ni bio za življenje«. Svi koji 
su ga poznavali iz minulih dana duhovita, živahna, raz¬ 
govorljiva i na svaku šalu pripravna, bolna su srca gle¬ 
dali žalosno propadanje njegovo, koje je u sve većoj mjeri 
napredovalo, iza kako bijaše koji tjedan prije udaren 
od kapi. 


1 Narodne Novine, 1870 (br. 143). 

U predvečerje 19. juna krene sprovod iz bolnice milo¬ 
srdnih sestara u gornjoj Ilici prema groblju sv. Jurja. Ta¬ 
kove žalobne manifestacije Zagreb skoro nije vidio. Dva 
puna sata trebala je nepregledna povorka, da stigne i da 
se u širokom okrugu poreda uokolo groba, koji mu bijaše 
spremljen tik do prerano preminulog njegovog odličnog i 
toliko dragog učenika Ivana Dežmana, Povorci na čelu 
stupao je ban Ivan Mažuranić sa odjelnim pretstojnicima 
Jovanom Živkovićem i drom. Pavlom Muhićem. Sva škol¬ 
ska mladež isprati velikog narodnog učitelja i prosvjeti¬ 
telja. Građanstvo, činovništvo i sve kulturne i privredne 
institucije bijahu zastupane u znatnom broju. Tik pred 
cvijećem okićenim lijesom i pored njega, koji je počivao 
na sjajnim mrtvačkim kolima, u koja su bila upregnuta 
četiri konja, stupahu pravnici pod svojim barjakom u sve¬ 
čanim odorama, sa golim sabljama. Pred njima nosio je 
jedan pravnik na jastuku knjigu okruženu lovor-vijencem. 
Slijedili su pokojnikovi drugovi-akademici pod vodstvom 
svoga predsjednika dra. Frana Račkoga. Od rodbine ne 
bijaše nikoga, a tu se obistinila krasna riječ Kurelčeva, 
da doduše već nema bliže rodbine, da mu 
je ali zato cijeli narod sve sami rođaci. — 
Uz tugaljivo brujanje zvonova, progovorio je nad grobom 
akademik Adolfo Veber-Tkalčević, nekadašnji njegov pro¬ 
tivnik u nauci. Dirljivim i toplim riječima tumačio je on 
duboki bol majke domovine nad gubitkom takova sina. 
Na kraju reče: »Pa ti, Frane brate, takov i tolik u ovaj 
si tiesni grob legao! Je li moguće, da tebe tako slavna 
muža niekoliko grudicah zemlje krije? Nu kad je sbilja 
tako, u velikoj nas boli tieši jedina misao, da ćemo se 
s tobom i poslije smrti živim, moći razgovarati putem 
kipa, koji ti je narod za viečni spomen slavnih dielah 
domorodnom umietnošću sačuvao«. 

Dana 15. X. 1885. preneseni su, o pedesetgodišnjici 
hrvatskoga preporoda, smrtni ostaci Frana Kurelca s oni¬ 
ma Ljudevita Gaja i ostalih narodnih prvaka na Mirogoj, 
u počasnu ilirsku arkadu, koju je grad Zagreb posvetio: 
»Uskrisiteljem naroda hrvatskoga, pobornikom za knji- 

VIENAC 

ZABAVI I POUCI. 

U Zagrebu dne 27. lipnja 1874. 


God. VI. 


Izlazi srake subote. — Godišnja ciena 6‘ for.; poštrni 

u i domaćini u kuru 7 for, 

, — Knkopisi se n 

Nekrolog. — U spomen Kranu Kurelcu. — Zabavit-: Divlja djevojka. — Domašaj. — Sirnmal 
i rada čovječjega uma na temelju prirodoslovnoga znanja — Iz Mletaka. — književnost i 
rije ua liepu. — Listali. 

i plemić — l'niiku : 

O razvijanju 
i način slika- 



FRAN KURELAC 

RODOM IZ BRUVNrV, 

PISAC HRVATSKI, 

PRAVI ČLAN JUGOSLAVENSKI-; AKADEMIJE ZNANOSTI I UMJETNOSTI. 

POŠTENJAK POZNAT SVEMU NARODU, 

PRESTAVIO SE DNE 18. LIPNJA 1874. U ZAGREBU 

IZNENADA 

TJ VJEĆNTT P03T0JBHTU 
I lii. GODIM VIP.K \ SY0G\. 


Bijaše bistra uma, dobre duše, žarkoga hrvatskoga srdea , čovjek 
iskren, negledjući pred nikim u zemlju, revan ko mrav. Proučiv 
mnogo knjiga, razvedrio mnogo srdaca i obašav veći dio našega 
naroda ukrasio našu knjigu mnogim biserom. Sinci hrvatski, budi 
vam njegovo poštenje uzorom! 


I, a k a ni u zemlja Ii r %• a t s k a ! 
Vječna mu pamet meilju uami! 


AUGUST ŠENOA O FRANU KURELCU 



















ževno jedinstvo plemena Slavenskoga Juga. — U proslavu 
pedesetgodišnjice njihova Bogom posvećena rada, ovaj 
hram mira i slave podiže glavni grad Zagreb i predaje 
narodu hrvatskomu, da časti njihovu uspomenu zahvalno, 
vjerno, uztrajno, nastavlja slavno im djelo, i sretno dovrši«. 

* 

»Čudoviti putnik i patnik naš«, kako ga je 
nazvao mezimac njegov Bude Budisavljević, bijaše stigao 
do kraja svog zemaljskog putovanja. 

Njegovu smrt popratiše javna glasila hrvatska izraža¬ 
jima velike tuge i simpatije. Uz spomen dobrih svojstava 
i neosporivih zasluga Kurelčevih oko napretka domaće 
nauke isticao se čisti njegov značaj i muževna njegova 
postojanost kroz čitav njegov nelagodan i nemiran život. 

Lijepu mu je počast dao, malo dana iza smrti, August 
Šenoa na čelu svoga »Vienca«: »Fran Kurelac rodom iz 
Bruvna, — pisac hrvatski, — pravi član jugoslavenske aka¬ 
demije znanosti i umjetnosti, — poštenjak poznat svemu 
narodu, — prestavio se dne 18, lipnja 1874, u Zagrebu 
iznenada u vječnu postojbinu u 64, godini vieka svoga, — 
Bijaše bistra uma, dobre duše, žarkoga hrvatskoga srdca, 
čovjek iskren, negledjući pred nikim u zemlju, revan kao 
mrav, Proučiv mnogo knjiga, razvedrio mnogo srdaca i 
obašav veći dio našega naroda ukrasio našu knjigu mno¬ 
gim biserom. Sinci hrvatski, budi vam njegovo poštenje 
uzorom! — Laka mu zemlja hrvatska! Vječna mu pamet 
med ju nami!« 

A u listku sjeća se usrdnim svojim načinom »starca 
Frana, hrvatskog akademika i filologa, čovječuljka u sivoj 
surki pod širokim šeširom, rumena lica, zavrnutih brkova« 
i daje u malo jezgrovitih riječi sliku njega i njegova puto¬ 
vanja po hrvatskom Zagorju, Posavinom, Krajinom, jadran¬ 
skim primorjem i otocima i hrvatskim naseobinama u 
Ugarskoj, kuda je prošao drenovačom svojom, ispitujući 
dušu naroda. »Bijaše čudak, kadkad svojeglav i otresit, al 
duša, ljudi, duša kao žeženo zlato, skroman hrvatski sin, 
čovjek velika uma, velika znanja i dok se pod stare dane 

nije zabušio u sitnice, ne znam, koje mu je prozaično 
pero bilo ravno«. 

Srdačnim ovim izražajima iskrene simpatije Augusta 
Šenoe pridružio se u istom broju »Vienca« i Ivan Trnski 
pjesmom posvećenom uspomeni Kurelčevoj. Lijepo je tu 
istaknuta neprekidna i tijesna povezanost Franina sa ude¬ 
som domovine i roda u stihovima: 

»I s rodom tebi mililo se nadat, 

Tugovat tugu, bojat se i borit, 

I s njime vazda bilo ti je stradat, 

Nadnositi se nad taj glib strmo vit; 

A da mu bješe srećnijemu biti, 

Nadkrilio bi oblake nam i ti!« 

Na kraju, dozivajući kasnije sretnije dane, naslućuje 
pjesnik u riječima: 

»A bude li nam sjaju se dovinut, 

Iz kipa tvoga radost će nam sinut!« 

ponovo uskrsnuće slave pokojnikove. 

U skupnoj sjednici Jugoslavenske Akademije dne 30. 
juna objavio je pretsjednik dr. Franjo Rački ža¬ 
losnu vijest o smrti člana Frana Kurelca. Tajnik dr. P. 
Matković izrekao je tople riječi priznanja pokojniku, »koj 
bješe svoj život posvetio poznavanju slovinskih, a navla¬ 
stito hrvatskoga jezika i književnosti i stekao si kao knji¬ 
ževnik, učitelj i rodoljub, slavno ime ne samo u svojega 
naroda, nego i u ostalom slavenskom svijetu«. 

Vijest o njegovoj smrti bolno je odjeknula i kod mla¬ 
dih njegovih prijatelja u Beču. Na dan 27. juna dalo je 
omladinsko društvo »Velebit« za nj odslužiti u sveučilišnoj 
crkvi svečane zadušnice, kojima je prisustvovao lijep broj 
hrvatske mladeži. — Hrvatsko primorje, njemu za života 
toliko milo, duši njegovoj priraslo i nikada nezaboravljeno, 
i ono se pridružilo iskazima žalosti. U Trsatskoj crkvi, na 
očigled pokojnikova »Slovinskog morja«, preostali još 
vjerni tamošnji prijatelji u tihoj se molitvi sjetiše nekadaš¬ 
njeg svog miljenika. 

U javnoj sjednici filozofsko-juridičkoga razreda Jugo¬ 
slavenske Akademije 1L novembra 1874 čitao je pravi član 
Adolfo Veber svoj »Viekopis Franje Kurelca«, koji je 
kasnije štampan u »Radu«. Tu se učeni i revni pregalac 
na polju hrvatskog jezikoslovlja dolično iako ponešto su¬ 
bjektivno, kao bivši književni protivnik Kurelčev, trudio, 
da se na temelju vlastitog znanja i jednog dijela rukopisne 
ostavštine, oduži uspomeni pokojnog druga — akademika. 
Ovaj životopis, o sebi vrlo vrijedan i valjan prilog poznava¬ 
nju života i naučnog rada Kurelčevog, nije bio posvuda 
jednako povoljno primljen. Prigovaralo se Veberu, da se 
neopravdano bezobzirno dotaknuo štokojih navika i nepri¬ 
lika u privatnom životu Kurelčevom. Gorljiv pristalica 
»riječke škole« hrvatski pjesnik Lav Vukelić javlja ovim 
povodom Budisavljeviću: »Životopis Kurelčev, što ga je 
napisao slavni akademik, pobunio je cielo Primorje!« Tome 
je dao izraza i Ivan Fiamin u svom već spomenutom članku 
u »Obzoru«, što ga je »u ime više Kurelčevih učenika« na¬ 
pisao u obranu mile im uspomene na nezaboravnog učitelja 
i očinskog prijatelja. 

Zaključna, vrlo lijepa karakteristika, kako ju je dao 
Veber u toj svojoj radnji, dokazuje ipak dobru njegovu 
volju i očitu nakanu, da ublaži gdjekoje oštrine, koje su mu 
se bile potkrale: 

»Evo, braćo, opet jedne zviezde, koju nam je nemila 
smert s obzora narodnjega rada prerano i zavidno u grob 
stergla. Ako drugi govornici nastoje uzvisiti i malene 
stvari, mene se je truditi, da riečju bar daleko nezaostanem 
za veličinom pokojnikovih dielah. Budući vojničkoga roda, 
u kerv mu se pretočilo otčevo junačtvo, po kojem je već 
u zibki bio i diete i vojnik skupa. Pervi neprijatelj, na koga 
se je mladićem oborio, bijaše neznanstvo. Da ga svlada, 
nije se zadovoljio samo domaćim kovačnicami, već je i u 
inostranstvo pohitio po svietlo i shodno oružje. Tko bi 
izbrojio pute. kojimi je hodao u tom pravcu? To je ipak 
živa istina, da je zabaciv obične, svojimi hodao puti. Slo¬ 
venski ga je Gradac i niemački Beč vidio, gdie se trudi 
učenjem glavnih europejskih jezikah. Tko ga je slušao, 
kako germansku oštrinu blaži romanskom mehkoćom, a 

kako oboje začinja slavjanskom jezgrovitom milotom, mo¬ 
rao se je čuditi tolikim gerlom u jednom gerlo, Svaki ga 
je od rečenih narodah mogao po govoru svojim sinom 
zvati. Što da kažem o tančini suda, kojom je umove svla- 
djivao, o neprekidnom toku govora, kojim je poput rieke 
sve sobom nosio. Bio je upravo govornik. To mu sviedo- 
čanstvo dade g. 1848. domaća naša vlada, koja ga i pozva, 
da i govorom i pismom navraća narod na prave staze. Tako 
radeć da narodu uzčuva život, sam svoj život po dva puta 
na kocku metnu. Tjerajuć tako neznanstvo i u sebi i u 
prostom puku, uze ga progoniti i u njegovoj omladini 
kano učitelj hervatskoga jezika na Rieci. Svaka mu u 
tom poslu knjiga, svaka listina, svaka pismena odtercina, 
da i svaka baka bijahu uzdisani učitelji čiste hrvaštine, koju 
je u dušu ondješnje mladeži prelievao. Ali nezadovoljan 
bogatstvom živućega jezika, koji je po nauku za čudo do¬ 
bro poznavao, zaroni se svom snagom svoje plemenite duše 
u tajne i dubljine stare knjige naše. Inače se samo jaki i 
veliki ljudi primaju velikih stvarih; on je tiela slaba i ma¬ 
lena uzeo na svoja pleća svu prošlost našega jezika, ter bi 
bio jamačno klonuo pod teretom, da ga nije sretno izniela 
neobična jakost i veličina njegova duha. Jedan čovjek 
obuhvati sve pisce prošlosti naše. Sakupivši tako kap po 
kap sve bogatstvo hervatskoga jezika, izlio ga kano rieku, 
osobito onda, kad je narodu rekao koju o povjesti 
knjige naše. Samo cvieće naških livadah, sam med naških 
košnicah, al ujedno čverste hridi naških gorah. O da nam 
je osvanulo mnogo takovih knjigah, nebismo se tako često 
prebijali oko tudjih pragovah, već bismo romonili čistim 
hervatskim govorom, komu je pokojnik bio najviemijim 
stražarom. Po njegovu će slogu, osnovano doduše na sa¬ 
dašnjosti, al izpremiešanu najdavnijom prošlošću, razboriti 
potomci lahko stvoriti jezik budućnosti. 

Što da reknem o ljubavi njegovoj prema narodu? Lju¬ 
bio ga je tako vruće, da ga niti razbiešnjeno more krivoga 
javnoga mnienja, niti gromovi mogućnikah, niti iste striele 
progoniteljah, koje su ga više put ah i pogodile u životu, 


126 


nisu mogle odvratiti od njega. Volim poštenu biedu, govo¬ 
raše često, nego sramotno obilje. Hervatom se je rodio, 
bio i umro.« 

* 

Usrdne riječi tople simpatije posvetio mu je skoro iza 
njegove smrti štovatelj iz riječkih dana. srpski književnik 
i novinar Emil Čakra, u novosadskom »Javoru.« 1 

»Recimo koju na mogili Frane Kurelca slovinskog pi- 
jonira.« Pod tim je naslovom pisac nanizao rukovet uspo¬ 
mena o mrtvom prijatelju: »Teško li je Frane rodom iz 
Bruvna, starinom Ogulinče, znanče sa Reke i Kresnice, 
reći ma i koju, istina o tebi malom čojku po izgledu — no 
čelične volje i orijaška duha«, koji reče: »Za domovinu, 
svega roda kuću, evo me živa, evo me mrtva.« 

Prikazavši kratko i jezgrovito nemirni život Franin veli 
mu još uz drugo: »Frane! Ladno čelo mrditi se neće, ako 
kao čojku od istine, golu istinu rečem, jer na što bi onda 
moje poštovanje i tvoja ljubav bila. U tvojim grudima behu 
ljubav i mržnja, jedna naprama drugoj nasadjeni ... I ti si 
imao u sebi ono religiozno negodovanje na prama Vlasima 
— Racima; ;nu ipak umeo si — mogao si — teo si — pre- 
goreo si mržnju, kad je bilo Vlahe ii’ veru im pofaliti. I to 
je Frane, što je veleumima dato, svaki pigmej nemože se 
dotle uzdići. ..« »Poznavao i pratio našu književnost kako 
malo koj i u nas i u opšte u Slovena.« 

»Kao što je čudan bio u knjizi, u politici, taki je bio i u 
običnom životu: osobenjak, slobodnjak, poštenjak, ne hajao 
ni za cara ni vezira, do za svoj narod i misao; pak zato 
više krat bio i go i gladan, prezren i poturen, no niko ga 
prodrmati ne moga.« 

»Nije znao Frane, ni skloniti se, ni prikloniti se, već 
oholim čelom ma i praznim trbuhom hajde u Vinodol medju 
staroslovinsku — iljadu godišnju decu. Frane je pravo 
zaljubljen u Vinodol, Krku i Pašman .. . naišavši tamo na 
govorni staroslovinski genitiv, grlio ih i ljubio, pretio je 
Zagrebu, a srne jao se učenim društvima; to ne bija onaj 


1 U brojevima 19—21 od g. 1874. 

ozbiljan — suvoparni ispitalac — već vedro čelo, sevajuće 
oko pokaziva ga kao kakvog pobednika; i bez krune, i bez 
lavor-venca.« 

»Jednom reči: Likota, u njem bese oličen, u svakom 
pravcu, u svakom pogledu. Svoju dokazanu krivicu ni sam 
sebi nije opraštao, a drugome ponajmanje. Unutarnjost je 
vavek kuvala, a vrh kiptio.« 

Emil Čakra, osobenjak i on, bio je po ćudi i po slijedu 
misli donekle srodan Kurelcu. Pokrenuo je 1860. u Novom 
Sadu list »Slovenka« sa programom »snaženja osećanja slo¬ 
venske solidarnosti među Srbima.« Obećavao je, da će list 
»idealizovati slovensko pleme, taj golubiji narod, koji ima 
da zameni iznurene Latine i istrošene Germane, i da zapali 
buktinju nove i više, čisto slovenske civilizacije.« — Iza 
prvih devet brojeva, pod pritiskom cenzure »Slovenka« je 
prestala izlaziti. 

* 

0 tridesetoj obljetnici Kurelčeve smrti sjetio se B u d e 
Budisavljević svog ličkog dobrotnika, duboko pro- 
ćućenom svojom studijom »Recimo koju o Franu 
Kurelcu.« 1 Uz priopćena pisma ovih naših dičnih dio- 
skura ovo je daleko najljepše, što se o Kurelcu dosada ob¬ 
javilo. Iz tih redaka ne izbija samo milota srca toli čuvstve¬ 
nog pisca, već nam se očituje i neobičan jedan kult tradi¬ 
cionalnih rodoljubnih uspomena, umiljato jedno putovanje 
stopama ljubljenog duševnog pobratima i uzornika, uz oživ¬ 
ljavanje dalekih godina mladosti. Na osnovi ličnih svojih 
dojmova, s pomoću savjesno pribranih vijesti iz ustiju ro¬ 
đaka, prijatelja i znanaca pokojnikovih, kao i upoznava¬ 
njem gotovo svega, što je doonda o Kurelcu bilo napisano, 
savijen mu je vijenac neuvela cvijeća harne uspomene, koji 
doista nikada ne će uvenuti. Neka nam završne riješi zbore 
o osjećajima onoga, koji ih je napisao: 

»Poočime Frane! Pred domala 15 godina stigoh kao 
novi glavar Tvoga i moga starog zavičaja u Bruvno, i prvi 
mi korak bješe k rodnomu domu Tvomu, besmrtni pokoj- 


1 »Građa za povijest hrvatske književnosti«. IV. 

niče! Zahvalni učenik postadoh ondje i gole glave izmolih 
tihu, toplu molitvu: čuo je Gospod. A danas gdje se navr- 
šuje ravnih 30 godina, što Te je poželjela ilova gruda, na 
kojoj si se u dobri čas po nas polegao — polazem evo na 
grobnu Ti ploču skromni ovaj pomenak, danas i do sljednje- 
ga mi dana imenu i prahu tvomu odan sinovskim pošti¬ 
vanjem^ ^ ČQV j e k j samo čovjek, a ne anđeo; ali čovjek 
velika uma i prostrana srca, preodana narodu i domovini. 

Pa slava Ti, Frane, književna diko naša! tvoje ime 
uginuti ne će! A hvala Ti za sve, nezaboravni učitelju, zem- 
ljače, očinski prijatelju, dobrotvore moj, pa tri puta i do¬ 
vijeka hvala!« 

* 

Deset godina poslije (1914), odao mu je doličnu poštu, 
vrijedni i zaslužni naš kulturni pregalac dr. Nikola 
A n d r i ć. U podlistku »Narodnih Novina« iznio je tada o 
četrdesetgodišnjem spomendanu smrti sve glavnije zgode 
iz Kurelčeva života i djelovanja, protkavši taj svoj trud 
očitom simpatijom za slavnog pokojnika. 

Godine 1916 izdao jeDr.Branko Vo dnik, kao III. 
svesku »Odabranih djela za školu« obilan izbor iz Kurel- 
čevih djela, pod naslovom »Fran Kurelac. Runje i pahulji¬ 
ce«, sa lijepim i vrsnim uvodom »Život i djela Frana Kurel- 
ca.« Ovo je bila predradnja za opširniji životopis Kurelčev, 
koji je namislio bio ali zbog rane svoje smrti ne ostvario. 

U novije je vrijeme objelodanjeno razne sitnije građe, 
naročito neka novo pronađena pisma Kurelčeva, a poseb¬ 
noga su spomena vrijedni, zanimljivi prilozi, što ih je štam¬ 
pao u »Građi« i drugdje neumorni i vrsni hrvatski literarni 
historik, član akademije Vladoje Dukat. 

Neka bude konačno spomena i osjećajnoj pjesničkoj 
apologiji, što ju je Kurelcu posvetio Vladislav Vežić 
u svojoj »M i 1 o v a n c i«, prenesavši u svoje stihove topli 
izraz ljubavi spram dragog mu pobratima Frana, veličajući 
»Prokušano prijateljstvo staro«, što ih je vezivalo »Kroz 
cijeli zgodoviti život. « 

BIBLIOGRAFIJA KNJIŽEVNOG RADA 
FRANAKURELCA 

1. Kurelac Frane: Zori Dalmatinskoj. Rodu Dalma¬ 
tinskomu. (»Zora Dalmatinska« 1848, u broju 16, od 17 IV) 

Počima: »Sada nam je uskers, sada sloboda, sada preporod i novi 
xivot.« — Svršava: »Ove riči izručujem peru slovinskomu Anti 
Kuzmaniću.« 

2. (Kurelac Fran). Proglasi Pisani Godine 184 8 . a. Pro¬ 
glas na Krajičnike. — b. An die Deutschen der westlichen Comitate 
Ungarns. — c. Dragi Hervati po Vugerzkoj zemlyi imenito po varmeji 
Sapronszkoj, Mosonyszkoj i Zseleznoj. — ć. Braćo Rumunji po Ba¬ 
natu i Erdelju. — č. Braćo Slavonci po Slavoniji i po krajini sla¬ 
vonskoj. 

Štampani letači u velikom formatu. (Onaj na Rumunje »u Beo¬ 
gradu na njihov jezik preveden i odonud po narodu razaslan«). 

Zajedno preštampani / sa nekim pravopisnim promjenama / u 
knjizi: »Fluminensia« (1862), na str. 111—141. 

3. (Kurelac Fran.) Odgovor / na / one magjarske har- 
tije, / što / je tužna Rothova vojska / kući ponela / U 
Zagrebu 25. listopada 1848. / Štamparija dra. Ljudevita Gaja. / 16 
strana u mah 8 ni. 

Preštampano u knjizi »Fluminensia« (1862), na str. 142—154. — 
Imade i izdanje ćirilicom. 

4. Pripovesti iz svetoga pisma staroga i novoga zakona. Napisao 
L. Bande, negdašnji profesor kolegije Stanislavske u Parizu, a na 
slovinski jezik prenio iz francuzkoga Franje Kurelac, Ličanin 
iz Bruvna. Za decu i za škole. 

Rukopis neštampanog tog Kurelčevog djela nalazi se u Sveuči¬ 
lišnoj biblioteci u Zagrebu (iz Gajeve knjižnice). Nastalo je svakako 
g. 1848, a predgovor pisan je: »U Zagrebu 24. sečnja 1849.« Francuski 
izvornik štampan je u Parizu g. 1847. 

Vidi: Broz I. Prva Kurelčeva knjiga. (»Vienac« XI (1879), na 
str. 607—8.) 

5. Govori / Iz / Rimskieh Pisac / Na Hrvatski Jezik / Preveo / 
Frane Kurelac / učitelj istoga jezika na latinskih školah Rečkieh./ 
Dodatci: / Pozdrav Učitelja Svojim Učenikom. / I / Mladost Zaneše- 
nost. / Alegorija. / Reka. / Štamparija Bratje Karleckih / 1849. / 22 
strane u 8-ni. 

U predgovoru: »Svakako treba da sudac bar jednim okom zažme 
jer mi je ovo prvi prevod: a prvi se štenci u vodu hitaju. — Prevo- 

ditelj«. 

6 . Kako Da Sklanjamo Imena / Ili / Greške Hrvatskih Pisac ! 
Glede Sklonovanja / Osobito 2- A. Padeža Množine / Od / Frane 
K u r e 1 c a, / Učitelja Narodnoga Jezika Na Latinskih Školah Reckih./ 

/ Izvadjeno iz školske izviesti za godinu 1851. do 1852. / U Reci 

1852. / Štamparija bratje Karleckyh. / 

Na novo štampano u: »Fluminensia« (1862), na str. 155—180. 

7. O preporodu / Knjige Slovinske Na Jugu. / Govor / Sto Ga Je 
Složio / FraneKurelac / Učitelj Narodnoga Jezika Na Latinskih 
Školah U; Reci / A Na Koncu Školske Godine Izgovorio / Venceslav 
Urpani / Učenik Sedmoga Razreda Na Istieh Školah. / Trst, štampanja 
Lyoydova 1853. / 4 str. vel. formata. / Maleni folio/. 

Na novo štampano u: »Fluminensia« (1862), na str. 24—35. — Vidi 
»Neven« God. II (1853), na str. 543: »G. prof. Frane Kurelac izdao je 
u Terstu krasan govor »o preporodu knjige slovinske na jugu«. Knjižica 
stoji 6 kr(ajcara)«. — Nadalje preštampano na str. 27—34 knjige: »Hr¬ 
vatska književna kritika«. Ured. dr. Ljub. Maraković. Zagreb 1935. 
(»Sto godina hrvatske književnosti. V.) 

8 Recimo Koju. / Progovorio / Frane Kurelac, / starinom 
Ogulinac a rodom iz Bruvna u Krbavi. / Karlovac 1860, / Slova Prettne- 
rova. / VI 160 str. i 1 1., u 8 ni. 

Na str. III—VI: Predgovor »Mili čitaoče« — »U Severmu po 

lipom na Petrovu 1860. — Pisac.« 

Prikaz (nedovršeni) tog djela od V. Jagića. (»Narodne Novine« 

1860, br. 216—222) 

9. Pokorni I Množi Ini / Psalmi Davidovi / složeni / U Slovinski 
Jezik / na čislo i miru / Po Šimunu Budineu / Popu Zadra¬ 
ninu. / — Pesma / O M u « Gospodinovoj / od / Iva T o m k a M a r - 
na vica / Splićanina. / - Iznovice na vidik ih iznesć / I O Popu 
Zadarskom Progovori / FranKurelac / starinom OguUnac a ro¬ 
dom iz Bruvna u Krbavi. / Na Reci / Troškom piščevim. / 1861. / (Slo¬ 
va Herkula Rezze.) / 2 1. XXXV i 111 str. 

Posvećeno: »Mnogo Počtivomu Gospodinu / Ivanu Voncmi / Nov- 
ljaninu / prvomu podžupanu nekadanje župe Severinske / sada Recke / 
prijatelju svomu.«! 

10. Fluminensia / ili / Koječega / Na Reci / izgovo- 
r’ena, spevana, prevedena i nasnovana / po Franu Ku- 
relcu / starinom Ogulincu a rodom iz Bruvna u Krbavi. / Troškom Bi¬ 
skupa Djakovačkoga. / U Zagrebu. / Slovi Antuna Jakića. / 1862. — VI 
226 str. i 2 1. ul 8-ni. 

Posveta: »Dragim muževom i junošam, kojim na Reci ja učiteljem 
bi a « _ »u Djakovu u oči ss. Curila ii Metoda god. 1862.« 

Prikaz knjige iz pera V. Jagića izašao je u »Pozoru« 1862 br. 125. 

11. Kurelac F. Čast i čest na ukaz iz »Tumača«. (»Književnik«. God. 
II. (1865), na str. 161—175.) 

»Na želju g. Kurelca štampa se ovdje jedan odlomak iz njegova 
tumača sasvim onako, kakovo će biti čitavo djelo. — Uredn.« 

Djelo nije nikada kraju privedeno. — Rukopis autora u arkivu 
Jugoslav. Akademije. 

12. Runje i Pahuljice. / Pesni / Porugljive I Pastirske / ponajveć 
Dubrovačke. / Skupio ih ’ iz rukopisov starijih i novijih / te ih kdekud 
i tumačio / Fran Kurelac / starinom Ogulinac a rodom iz Bruvna 
u Krbavi. / Umetnula se u Pripomenak i povest o ratovima / Uskočkom 
i Mantovanskom. ’ Troškom Njegove Svetlosti viteza Zmajića Svet — 
Ivanjskoga. / U Zagrebu 1866—68. / Pismeni Dragutina Albrechta. / — 
LXI i 120 strana u mal. 8-ni. 

Posvećeno: »Presvetlomu gospodinu Vitezu Bartolu Zmajiću.. .. 
ponekle velikomu županu župe Rečke. . . mojemu sladkomu dobro¬ 
tvoru«. 

Imade maleni broj rijetkih, posebnih primjeraka, sa dodatkom od 
19 strana erotičkih pjesmotvora: »Pčsni Paše Primoevića od Fioke. — 
Pesan od gonetaka. — Začinke.« — O tom veli V. Jagić: »Kurelac je 
sjećao na sredovječnoga humanista svojom ljubavlju prema književnim 
djelima, koja se mogu nazvati e r o t i c a.« — V. Vežić piše Kurelcu 
28 V 1868: »Za što, moja otočka diko, niesi poslao i meni one pjesme 
kostretuše, koje si izdao na po se i poklonio njekiem prijateljem, a na 
mene zaboravio?« 

13. Kurelac Fran. Slavjansko narječje. (U: Izvješću gi¬ 
mnazije zagrebačke. 1866—67.) 

14. Imena / vlastita i splošna / Domaćih Životin / u Hrvatov a 
ponekle i Srbalj. / S primetbami. / Muka / Frana Kurelca, / sta- 

rinom Ogulinca a rodom iz Bruvna u Krbavi. / U Zagrebu 1867. / Tro r 
škom Svetozara Galca. / — 64 str. u vel. 8-ni. 

15. Stope Hristove / čto ih nekad napisao na jeziku Latinskom / 
Toma Hammerken, koludar s. Augustina, iz Kempena; / a sad 
ih na Hrvatski jezik preveo / Fran Kurelac, / starinom Ogulinac 
a rodom iz Bruvna / u Krbavi. / U Zagrebu 1868. / Slovi. Dragutina 
Albrechta. / — XXII 375 i VII str. i kazalo (6 str.), u 18-ni. 

Posvećeno: »Preuzvišenomu .. gospodinu .. Josipu Jurju, biskupu 

Bosanskomu i Sremskomu u Djakovu.« 

Imade maleni broj, rijetkih, na odličnom ,jakom papiru štampanih 

primjeraka. 

16. Placere / ili: / Kako Je Tu Misal Izgovarao / Narod Slovin- 
ski Na Jugu / vsimi vekovi / knjige mu i života? / Trudak / F r a n a 
Kurelca, starinom Ogulinca a rodom iz Bruvna u Krbavi. / Uzeto 
iz (III knjige) »Rada akademie Jugoslovinske.« / U Zagrebu 1868 / 
Pismeni Dragutina Albrechta / — 24 str. 8-ni. 

17 Teg / I / Vse Mu Žilice I Kitice. / Rabotica / Frana Ku¬ 
relca, / starinom Ogulinca a rodom iz Bruvna u Krbavi. / Uzeto 
iz devete knjige Rada Jugoslovinske akademie. / Zagreb 1869. / Slovi 
Dragutina Albrechta. / — 48 str. i 1 1. u 8-ni. 

18. Silva / Ili Koja Su Imena / Dubu, Grmu i Dubravi? / Redom 

Ih Načitao I Razlike Im Razbirao / Fran Kurelac, / Starinom 
Ogulinac A Rodom Iz Bruvna u Krbavi. / Uzeto iz dvanaeste knjige 
Rada Jugoslovinske akademie. / Zagreb 1870. / Slovi Dragutina 

Albrechta. / — 56 str. u 8-ni. 

19. Kurelac Fran. SofiaWegierska. (Književna studija Leona 
Kaplinskoga. Preveo F. K.). »Vienac« br. 30 (1870). 

Preštampano u knjizi: Tomić Janko. Hrvatska stilistika. Zagr., 

1875., na str. 368—378. 

20. Kurelac Fran. Izvještaj o putovanju u Dalmaci¬ 
ju godine 1867. (U Zagrebu 25 listopada 1869.) U »Radu jugoslav. 
akademije« XII (1870) 2 strane. 

21. Larochefoucauld. Prevod Frana Kurelca. 

»Ja mal da ne vsaki dan o sebi krnjim i mrvim / a na to su 
me naveli moji prievodi Tome i Larochefoucaulda. /«. Kurelac u pismu 
(1870), priopćenom u »Hrvatskoj stilistici« Janka Tomića, na str. 183. 

22. Jačke / Ili / Narodne Pesme / Prostoga I Neprostoga / Puka 
Hrvatskoga / Po Župah / Šoprunskoj, Mošonjskoj I Železnoj / Na 
Ugrih. / Skupio / Fran Kurelac / Starinom Ogulinac A Rodom 
iz Bruvna u Krbavi. / Zagreb. / Slovi Dragutina Albrechta. / 1871. / 
_ XLIX 313 i IV str. ili.. U vel. 8 -ni. 

Posvećeno: Presvetlomu Gospodinu Vitezu Bartolu Zmajiću. . Mo¬ 
jemu Milomu I Počtenomu Dobrotvoru.« Na str. 309—313: Pesni Hra- 
stjanske (kod Karlovca). 

23. Brojanica / Ili Deset Glagolskih Zrnac / T. J. / Deset Raz- 
pravic / O Nekojih Glagolov Naših. Razpravljao / Fran Kurelac, / 
Starinom Ogulinac A Rodom Iz Bruvna u Krbavi, / (Prvo kolence) / 
Uzeto iz XV. XVI. knjige »Rada« Jugoslovinske akademie. / Zagreb 

1871. / Slovi Dragutina Albrechta. / — 162 str. u 8 -ni. 

24. Brojanica. Nastavak. (Brojanica ili drugih deset glagolskih 
zrnac.«) Drugo kolence. (»Rad« XX. i XXV.) Zagreb 1872—73. 

25. Slova / nad grobom / Ljudevita Gaja / izgovorena / Franom 
Kurelcem. / U Zagrebu 1872. / Narodna tiskarnica dra. Lj. Gaja. / 
— 6 stranica u mal. 8 -ni., bez paginacije. 

Preštampano u »Vodnik dr. B. Runje i pahuljice. Izbor iz Kurel- 
čevih djela. (1916), na str. 115—122 i u knjizi: Tomić Janko. Hrvatska 
stilistika. (1875), na str. 461—465. 

26. Stariji Oblici Samostavni / Napisao / Fran Kurelac. Na 
po se štampano iz XX. knjige »Rada« jugoslavenske akademije znanosti 
i umjetnosti. / U Zagrebu 1872. / Štamparija Dragutina Albrechta. / — 
12 str. u 8 -ni. 

27. Koje su u nas reci / za / Vuhvenike i vuhvenice itd. / Od F r. 
Kurelca./ Preštampano iz XXIV. knjige »Rada« jugoslavenske aka¬ 
demije znanosti i umjetnosti. / U Zagrebu. / Slovi Karla Albrechta. / 
1873. / — 31 str. u 8 -^ii. 

28. Kurelac Fran. Vlaške reči u jeziku našem. Zagreb 

1872. 45 stran, u 8 -ni. (Posebni otisak iz »Rada« jugoslav. akademije Sv. 
XX. (1872). 

29. O Glagolu Objicere / Kako Nam Ga Na Našem Jeziku Izreći. / 
Od F r. Kurelca. / Napose štampano iz XXIII. knjige »Rada« ju¬ 
goslavenske akademije znanosti i umjetnosti. / U Zagrebu 1873. / Štam¬ 
parija Dragutina Albrechta. / — 8 str. u 8 -ni. 


135 







30. Mulj / Govora nespretna i nepodobna / nanesen na obale na¬ 
šega jezika; / ili / O barbarismih. / Od / Fr. Kurelca. / Prestam- 
pano iz XXIV. knjige »Rada« jugoslavenske akademije / znanosti i 
umjetnosti. / U Zagrebu. / Slovi Karla Albrechta. / 1873. / — 48 str. 
u 8-ni. 

31 w Kurelčev Agrikola (»Život Julia Agrikole«). Priopćio potpuno 
po piščevom rukopisu i prijepisu za štampu dotjeranoga, koji se nalazi 
(pod sign. I. a. 105.). u arhivu Jugoslavenske Akademije dr.Milivoj 
Srepel. (»Građa za povijest hrvatske književnosti« II. 1899.), na str. 

245—269. 

Preštampano u knjizi: Vodnik dr. B. Runje i pahuljice. Izbor iz 
Kurelčevih djela. (1916), na str. 68-114. - Odlomak toga prijevoda 
/ pogl. 30-34 / priopćen je u II knjizi Petračićeve »Hrvatske čitanke«. 
(Zagreb 1880). na str. 470—473. 

32 Fran Kurelac / Runje I Pahuljice / Izboriz Kurelčevih 
Djela. / Priredio / Dr. B r a n k o V o d n i k. / U Zagrebu, 1916. / Ti¬ 
skom Boranića i Rožmanića. / (Odabrana Djela Za Školu / knjiga II . / 
Naklada Izdavača.) / XXXII. 126 str. 1 1. u 8-ni. 

Sadržaj: Kakvu je biti slovu. — Divni umiljatmk iz Munjave. 
Hrvati i Slovenci. — Iz knjige »Fluminensia«. — Osud jezika uhu naj¬ 
ugodnijega. - Aforizmi. - Život Julija Agrikole. — Slova nad grobom 
Ljudevita Gaja. — Napomene urednika. 

Na str. V. — XXXII : Život I Djela Frana Kurelca. 

VAŽNIJA ŽIVOTOPISNA 
ŠTAMPOM PRIOPĆENA 
FRANA KURELCA 


GRAĐA 

PISMA 







1. Album Zaslužnih Hrvata XIX. Stoljeća. Sto i pedeset životo¬ 
pisa, slika i vlastoručnih podpisa. Sakupio, popunio i izdao M i 1 a n 
Grlović. Slike crtao Stjepan Kovačević. Naklada i tisak Matiće- 
vog litografskog zavoda. Zagreb 1898—1900. 

Svezak XV. 4. Fran Kurelac 1811—1874. 2 strane u vel. — 4-ni. 
(Sa slikom). 

2. Andrić dr. Nikola. Fran Kurelac. O stotoj obljetnici ro- 
djenja mu. (»Narodne Novine«,1911, br. 220—221). 

3. Bogđanović dr. David. Pregled književnosti hrvat¬ 
ske i srpske. Knjiga druga. Dio I. Zagreb, 1916. (Na str. 197—213: 
Fran Kurelac. (1811—1874). 

3a. Breyer Mirko. Ljudevit Gaj i Fran Kurelac. (P. o. iz 
»Novosti«) Zagreb 1932. 19 str. Sa 2 slike. 

4. Breyer Mirko. Iz riječkih dana Frana Kurelca. (P. 
o. iz »Narodne Starine«) Zagreb 1933. 7 str. Sa slikom. 

5. Breyer Mirko. Fran Kurelac i M]atko Baštijan. 
(»Istra« 1934, br. 12—14). 

6 . Breyer Mirko. Fran Kurelac und die Tschechoslo- 
v a k e n. (»Prager Presse« 1934). 

7. Breyer Mirko. O Fr a n u K u r e 1 c u. (P. o. iz kalendara Sv. 
Sava za 1934 g.) Zagreb 1933. 14 str. Sa slikom, (ćirilicom). 

8 . Breyer Mirko. Kurelac u Đakovu. (»Hrvatska književna 
kritika«. Ured. dr. Ljub. Maraković. Zagreb 1935, na str. 66—83). 

10. Budisavljević Bude. Recimo koju o Franu Kurelcu. 
O 30. obljetnici smrti njegove. (»Građa za povijest hrvatske književ¬ 
nosti.« Izd. Jugoslavenska Akademija. Knj. IV (1904), na str. 1—68). 

Preštampano u knjizi: Budisavljević B. Prijedorski. Iz Mojih 
Uspomena. Zagreb 1918. (Kom. naklada Knjižare Mirka Breyera), na 
str. 1—59. Sa slikom. 

11. Budisavljević Bude. Još nešto o Franu Kurelcu. (»Sa- 
vremenik« I 1906, na str. 158—59). 

12. Budisavljević Bude. Franu Kurelcu — 14. I. 1911. (»Sa- 
vremenik« VI (1911), br. 2). Sa 2 slike. 

13. Budisavljević Bude. Pet pisama Frana Kurelca Iva¬ 
nu Fiaminu (»Savremenik« VI (1911), na str. 689—694). 

14. Čakra Emil. »Recimo koju« na mogili Frane Ku- 
relca slovinskog pijonira. (»Javor«. God. I, br. 19—21. Novi 
Sad, 1874). 

15. Deželić dr. Velimir. Dr. Ljudevit Gaj. Zagreb 1910. 194 
str. Sa slikama. 

16. Deželić dr. Velimir. Pisma Pisana Dru. Ljudevitu 
Gaju. 1831—1848. »Građa za povijest hrvatske književnosti. VI (1909). 

Na str. 104—110: Pet pisama Frana Kurelca Dru. Ljudevitu Gaju. 

17. Dukat Vladoje: Jedno pismo Kurelčevo. (Ivanu Kre- 
stiću u Zagrebu. — Senj 2. VII. 1852.) (»Građa« VII, str. 108—109). 

18. Dukat Vladoje. Iz Kurelčeve Korespondencije. 
(»Hrvatsko Kolo« Matice Hrvatske. VIII. (1927), na str. 465—470). 

Šest Kurelčevih pisama (1868—73), pisanih Nikodemu Jakšiću. 

19. Dukat Vladoje. Prilozi za biografiju Frana Ku¬ 
relca. (»Građa« X (1927), na str. 173—182). 

20. Fancev dr. Fran. Dokumenti za naše podrijetlo 
hrvatskoga preporoda. (»Građa« izd. Jugosl. akademije, XII). 

21. Fancev dr. Fran. Hrvatski ilirski preporod jest 
naš autohton pokret. (»Kolo« Mat. Hrv., XVI). 

22. Francev V. A. Pisma k Vjaćeslavu Hankje iz sla- 
vjanskih zemel. Varšava 1905. 

Sadržaje 2 Kurelčeva pisma: Reka 29 I 1856; Karlovac 29 VII 1860. 

23. Jagić V. Fluminensia ili koječega na Reci. Po Franu 
Kurelcu. / Corrige sodes Roc, deibat et hoc. — Hor. / (»Pozor« 1862 
br. 125). 

Prikaz i kritika Kurelčeve knjige »Fluminensia«. 

24. Jagić V. I storija iSlavtjlanlskoj Filologij. SPB., 
1910. (Na str. 733—36 biografička crtica o Franu Kurelcu). 

25. Jagić V. Spomeni mojega života. I deo. (1838—1880) 
Beograd, Akademija, 1930. (Posebna izdanja LXXV). 

26. Ježić dr. Slavko. Ilirska Antologija. Književni doku*- 
menti hrvatskog preporoda. (Sto Godina Hrvatske Književnosti I). Za¬ 
greb 1934. 

27. Jan Kollar 1793—1852. Sbornik stati o živote, pu¬ 
so beni a literarni činosti pevce »S 1 a v y dcery. Red. 
Prant. Pastrnka. Ve Vidni 1893. 

28. Kasumović Milan. Fran Kurelac i baba Mara. (»Na¬ 
rodne' Novine« 1874, br. 138). 

29. M(akanec) A. Jedno neobjelodanjeno pismo Fra- 
na Kurelca. (Profesoru, »pesniku Slovenije«, Macunu u Trstu. 
Rieka 1849). »Obzor« 18. VI. 1934. 

30. Maraković dr. Ljub.: Hrvatska Književna Kritika. 
(Sto Godina Hrvatske Književnosti V.) Zagreb 1935. 

31. Milčetić Ivan. Fran Kurelac Ivanu Fiaminu. (1856). 
»Građa« V, na str. 300—302. 

32. Novak dr. Viktor. Antologija Jugoslovenske Mi¬ 
sli I Narodnog Jedinstva (1390—1930). Beograd 1930. 

O Kurelcu, na str. 127. 209—213. 

33. Pavić Mati ja. Biskupijsko sjemenište u Djakovu. 
1806—1906. Djakovo 1911. (O Franu Kurelcu, na str. 237—239). 

34. Petračić-Miler. Hrvatska čitanka za više razrede 
srednjih škola. II. Priredio dr. David Bogdanović. VI 
izd. Zagreb 1926. (Na str. 97—101: Životopis Frana Kurelca. — Na str. 
161—164: Iz knjige »Recimo koju«). 

35. Prelog dr. Milan. Slavenska Renesansa 1780—1848. Za¬ 
greb 1923. 484 strane. 

36. Premuda Vinko: Jedno Kurelčevo Pismo. (Ivanu Bru- 
siću, bogoslovu u Gorici. 1855) »Hrvatsko Kolo« Matice Hrvatske. X. 
1920, na str. 163—173. 

Uz priopćeno pismo, lijepi i sa mnogo simpatije pisani članak o 
Kurelcu. 

37. U Proslavu Peđesetgodišnjice Preporoda Hrvatske Knjige. Go¬ 
dine 1885. (»Rad« Jugoslavenske Akademije. LXXX). 

38. Smičiklas Tade. Život i Djela Vjekoslava Babur 
kića. Zagreb 1876. (Na str. 62—65: Dva pisma Frana Kurelca (1833). 

39. Stojanović Ivan. Frano Kurelac: Poslanica svome znancu 
Luku Zori. Humor (»Slovinac« IV (1881), na str. 311—315). 

»Ovo nije životopis Kurelčev, nego samo crta iz Kurelčeva ži¬ 
vota u Dubrovniku. Vjekopis će doć što prije.« — Nije dalje ništa 
izašlo. 

40. Šurmin dr. Đuro. Hrvatski Preporod. I—II. Zagreb 
1903-4. 

41. Teklić Slavko. O Franu Kurelcu i njegovim dje¬ 
lima. (»Hrvatska Smotra« Knj. V (1909), na str. 325—335). 

42. Tomić Janko. Hrvatska stilistika. Zagreb 1875. XV 
501 str. (Na str. 174—176 i 182—185: Pet pisama Frana Kurelca. 
1870—1873). 

U toj knjizi nastaloj »na ponukanje nezaboravnoga mi prijatelja 
akademika pokojnoga Frana Kurelca«, imade uz gornje, još i primjera 
iz Kurelčevih književnih djela. 

43. T(kalčević) (Veber) A. Brus Jezika. (»Pozor« 1862. br. 219— 
221.) / »Najprije imam zametnuti govor s Franjom Kurelcem«. / 

Preštampano u: »Djela Adolfa Vebera, Zagrebačkoga Kanonika«. 
Sv. III, na str. 319—337. 

44. Veber Adolf: Obrana Njekoliko Tobožnjih Bar- 
barizamah. (»Djela Adolfa Vebera, Zagrebačkoga Kanonika.« Sv. 
III, na str. 338—359). 

»Vriedni naš starina, Franjo Kurelac, razpravlja u Radu barba¬ 
rizme, koji da su se uvukli u naš jezik.« — Misli o Kurelčevoj raspravi 
u »Radu« XXIV: »Mulj govora nespretna i nepodobna ... ili O barba- 
rismih.« 

45. Veber Adolf: Viekopis Franje Kurelca. (»Rad« Jugo¬ 
slavenske Akademije. XXIX (1874), na str. 160—205). 

46. Vodnik (Drechsler) Dr. Branko. Iz Ostavštine Frana 
Kurelca. (Preštampano iz VIII knjige »Građe« Jugoslavenske Aka¬ 
demije) Zagreb 1915., 80 strana. 

I. 1. Neštampani kniževni radovi Frana Kurelca (1—10). — 2. Ku¬ 
relčeva polemika sa »brusijom«. — 3. Kus govora »O vesti i o svesti«. 

II. Prilozi za biografiju Frana Kurelca. — III. Pisma Frana Kurelca. 
IV. Pisma pisana Franu Kurelcu. 

47. Vodnik (Drechsler) Dr. Branko. Kurelac Fran. (Stanoje- 
vić St. Narodna Enciklopedija Srpsko-,Hrvatsko-Slovenačka. II (1926), 
na str. 584—585). 

48. Vukova Prepiska. VII sveska. Beograd 1913. (Sadržaje šest Ku- 
relčevih pisama Vuku Karadžiću. 1844—1861). 

49. Wurzbach Konst., v. Tannenberg. Biographisches Le- 
x i k o n des Kaisertums Oesterreich. Wien 1855—91. (O Kurelcu u 
sv. XIII, na str. 416—17). 

Rukopisna ostavština Frana Kurelca u Arhivu Jugoslavenske Akademije 

u Zagrebu. 


Prepisi spisa i pisama u pogledu Frana Kurelca iz Arhiva Ministarstva 
prosvjete u Beču; Narodnoga Muzeja u Pragu i Centralnog Arhiva kne¬ 
zova Schwarzenberg u Češkom Krumlovu. (U mojoj zbirci autografa). 


Pisma i dokumenti iz moje zbirke autografa. 

